
»JJ et ærede Medlem for Ringkjøbing Amts s jætte Valgkreds har Ordet.»

Der blev en kort Stilhed i Folketingssalen, Medlemmerne, der livligt
havde passiaret under den sidste Hojretalers kraftige Udbrud, drejede
Hovederne hen imod den Plads, fra hvilken Jomfrutalen skulde holdes.
Adskillige af de Menige kom i Bevægelse og valgte sig Pladser rundtom
Taleren. Ogsaa et Par af Tingets ældste Medlemmer banede sig Vej gennem
Rækkerne og placerede sig paa Stole foran ham, lige under hans Ansigt.
Den enes store blanke Oldingeaasyn lyste præsteligt under det endnu
kraftfulde hvide Haar; den anden sad sammen-dukket med hældende Hoved;
Øjnene spillede, venlige og snilde som en Frøs, ubestemt hid og did.

Det var allerede sent i Mødet; der var halvmørkt i Salen, og man var
træt ved en Andendags - Forhandling. Oppositionens bedste Taler havde
den forrige Dag i en udmærket holdt, vittig og fyndig Tale gennemgaaet
Regeringens Politik.

Ageren var saaledes høstet, og der var ikke mange Aks at sanke for de
sentkommende.

Det ærede Medlem for Ringkjøbing sjætte havde ubehageligt mærket dette
Aftenen forud, da han forberedte sig til Talen. Ordførerens Udtryk og
Vendinger hang endnu i hans Øren. Han skjulte ikke for sig selv, at han
umuligt kunde gøre det saa godt. Alligevel maatte der jævnsides med
denne detaillerede parlamentariske Kritik være Plads for et simpelt og
kraftigt Vidnesbyrd, en Mands alvorlige og vægtige Protest mod
Ministeriets Voldsfærd. Der var Ord, som Folket ønskede at høre sagt,
fordi Ordene svarede til de med Møje tilbagetrængte Følelser, og man
ventede netop et saadant Vidnesbyrd af ham, der var sat ind i Tinget
ved en af Landets radikaleste Venstrekredse. ,

Man burde blot sige Ministrene Sandheden lige i Øjnene. Tiden var
egentlig forbi for deEN* POLITIKER.

omhyggelige Begrundelser og de bidende Vittigheder. Nej en Gang give
dem Ladningen langskibs, saa det kunde ryste op i deres Samvittigheder.

Hans Røst var jo stærk, og han havde let ved at finde Ord. Det var
mærkeligt, om han ingen Virkning skulde gøre. Han tvivlede ikke paa, at
han skulde slaa til Lyd. Tinget vilde høre paa ham i aandeløs Tavshed,
og den næste Dag vilde alle Bladene være fulde af hans Tale.
Naturligvis vilde man angribe ham — men selv de uforsonligste
Modstandere vilde dog indrømme, at hans Ord havde gjort Indtryk og
vidnede om en stærk Følelse. Saadanne Folk maa opflamme Menigmands
Gemytter, vilde de skrive, og man kan ikke nægte dem en relativ Ret.
Var hele Oppositionen sammensat af saa sandhedskærlige og
fædrelandssindede Mænd, vilde Modstanden ganske sikkert blive mindre,
o. s. v., o. s. v.

Og medens han saadan fantaserede sig ind i Fremtiden og lod sine Tanker
flyve saa højt de blot vilde, glemte han næsten at udarbejde Talen. Han
tænkte ogsaa et Øjeblik paa slet ikke at forberede sig og trøstig stole
paa, at hans medfødte Ævne og sikken indtræffende Inspiration vilde

slaa fuldkommen til. Men han opgav dog igen dette. Han kunde muligvis
være mindre vel oplagt og desuden vilde han næppe undgaa en vis
Benavelse ved denne Debut. Naar han her paa sit Værelse forestillede
sig det Øjeblik, hvor Formanden gav »det ærede Medlem for Ringkjøbing
sjætte« Ordet, mærkede han allerede ligesom en vis Slattenhed i Benene.

Nej, han vilde skrive Gangen i Foredraget op og de vigtigste Vendinger.
Han vilde være sikker paa enkelte Billeder, der skulde ramme som
Kølleslag. Han vilde holde Begyndelsen af Foredraget i en rolig Tone —
ikke fuldt saa let som Ordførerens — for saa til Slutning med voldsomme
Farver at skildre og med bitre Trusler at skræmme dette Ministerium,
der sad saa nagelfast paa Taburetterne. Han skulde i alt Fald rokke dem
i Sædet.

Han gav sig i Lag med Arbejdet. Det gik lidt langsomt, fordi han
stadigt var mere sysselsat med den Virkning, hans Ord skulde
afstedkomme, end med deres logiske Sammenknytning. Det var heller ikke
saa let at finde nye Betegnelser for noget saa gammelt som dette
Ministerium eller saa gennemdrøftet som dets Politik.EN* POLITIKER.

Det var noget andet ved Møderne ude i Landet. Tilhørerne forlangte ikke
ret meget, egentlig kun en Fremhæven af enkelte Punkter i Situationen
og saa en kraftig Appelleren til Folkets grundlovmæssige, uantastelige
Ret.

la, men Tingets Medlemmer kendte jo alt dette. Det var ikke nyt for
dem, hvad der var sket mellem sidste Samling og denne. Og de store,
simple og næsten hellige Ord, Bevillingsret og Grundlov, trængte haardt
til Fornyelse, naar de nu efter saamegen Brug skulde tage sig ud i en
Rigsdagstale. Hvad kunde det ogsaa nytte ideligt at gentage disse Ord,
naar ingen brød sig om deres Betydning!

— Han skød disse Tanker tilside. Han tænkte sig tilhage til Valgdagens
Tummel. Han havde sejret med et stort Flertal over den unge Baron, som
Højre havde sendt i Ilden. Han saa' sin Modstander for sig. Elegant
Skikkelse med kortklippet rødligt Haar og en smal Moustache; de
sammenknebne lidt sløve Øjne gjorde hans Udtryk endnu mere impertinent.
Baronen havde behandlet ham med en koldblodig Høflighed, som ikke havde
været ham behagelig; selv naar den rige Godsejer paa Valgmøderne blev
stærkest6

angrebet, fortrak der sig ikke en Mine i hans Ansigt. Selv talte han
rask og flot. Paa Valgdagen, ja der havde unægteligt den Borgerlige
sejret — men da Baronen, efterat Afstemningens Resultat var forkyndt,
havde fjærnet sig med et kort Buk for sin lykkelige Modstander og
sporenstregs begivet sig henimod Udkanten af Forsamlingen, til en lille
Klynge Vogne, hvorfra bredskuldrede Proprietærer med røde, hovne
Ansigter, og høje slanke Damer i stramme Figurfrakker og med graablaa
Slør havde betragtet Kampen — da Baronen her efter mange Haandtryk og
venlige Smil havde svunget sig op paa sin høje Dogcart og med et
lystigt Smæld styrede de prægtige Heste bort ved Siden af sin smukke
Frue, hvis gyldne Nakkeknude gled tungt og rigt som en fristende
Guldfrugt ned fra den fine Hals og skinnede imod Jakkens sorte Atlask —
da kunde Ringkjøbing Amts nyvalgte Rigsdagsmand ikke undlade med sit
Blik at følge den ubekymrede Livsrigdom, der tjærnede sig. Sejren
syntes ham i Øjeblikket ikke sikker; var Baronen virkelig overvunden?
Han betragtede den kofteklædte Skare, der ikke blev træt af Hurraerne,
med en Blanding af Mistro og Medynk.EN* POLITIKER.

7

--Men det var slet ikke herpaa, han

vilde tænke. Tværtimod, han vilde forestille sig disse brave og
trofaste Menneskers Begejstring over den vundne Sejr, hvormed de havde
slaaet Baronen trods de Husmandslæs, han havde kørt ind om Morgenen.
Denne Valgdag og Moderne iforvejen var for dem Livets retegentligste
Fester. Hvad Fornøjelser havde de vel Aaret rundt, naar rent legemlige
Tilfredsstillelser undtoges? Hvad smukt havde de at se paa? Hjemmet var
tarveligt, forædlede hverken Sind eller Sans, og der var ingen store
offentlige Haller med Billedstøtter og Malerier, ingen Teatre med
nationalopdragende Skuespil, som kunde vække deres Aand af Aarhundrede«
Trældomssløvhed. Men én Tanke havde de lært at tænke: Tanken om deres
Frihed og Grundlovsret.

Og Følelsen heraf betog ham stærkt. Det var dog saare smukt dette: en
Almue, der stod paa sin Ret. Heri var hans simple Vælgere myndige og
modne Mænd, tusende Gange mere værd end den hovmodige Dreng, som havde
kort sine Heste igennem deres Rækker med en saa modbydelig Foragt. Hvad
ramte den? Deres Klæder, deres Sprog, deres Vaner, ja — men ikke deres8

Hjærte, ikke engang deres Intelligens; thi disse Mænd tænkte én stor
Tanke, Grundlovstanken her i Landet.

Ordet greb ham, medens han i Drømmerier gik op og ned ad Gulvet. Han
satte sig hurtigt hen til sit Skrivebord og gav sig til at nedskrive en
Række korte Sætninger. Han skildrede Tilstanden i Landet, Folkets Trang
til Lovlighed, Grundlovens Betydning — »for den maa alting vige« — og
dernæst Regeringens Stilling til denne. Han fandt et Par Billeder, som
syntes ham nye og som egnede sig fortræffeligt til
Slutnings-virkningen. Hans Udkast fyldte et Ark Papir, han gennemgik
det, føjede Bemærkninger til, indskød de politiske Data, som han vilde
dvæle ved, og blev mer og mer nervøs og brændende i Hovedet.
Petroleumslampen gød ham en varm Douche lige i Issen.

Han sprang op. Han følte, det var ham umuligt at blive ved. Men han
havde ogsaa nok. Han kunde mageligt tale en halv Time, og længere var
ikke rimeligt. I den Tid vilde han faa tegnet et Kort over Landets
Politik i store, lysende Træk. Et Anskuelsesbillede!EN* POLITIKER.

Han smilte herover, idet han gav sig til at klæde sig af. Men han laa
endnu længe vaagen og fantaserede stærkere og stærkere over Talens
Virkning.

Han lod sig straks indskrive, ligesom han kom ind i Salen ved Mødets
Begyndelse. Han var lidt højtidelig derved. Og det var ham ikke ganske
behageligt, at Formanden kun med et Kik forretningsmæssigt indskrev
hans Navn. Han sagde ikke engang: »Naa, skal vi høre Dem idag!«

Fra sin Plads saa' han senere adskillige Medlemmer kigge paa Listen
over de indtegnede Talere. Men heller ikke disse viste nogen synlig
Overraskelse eller Spænding.

Kun da under Mødets træge Gang Konseilspræsidenten talte, og derved gav
ham Lejlighed til at gøre et Par Tilføjelser i sit Udkast — hans
Foredrag vilde derved mere faa Karakter af Improvisation og af en
slagfærdig Replik — lagde et forbigaaende menigt Medlem Mærke til hans
Skriveri og spurgte, om han skulde tale.

»Kun et Par Ord,« svarede han let.10

Men Ventetiden blev ham lang. De andres Taler trættede ham usigeligt.
Han hørte dem ikke tydeligt, dertil var han altfor febrilsk, men hvad
han opfattede, generte ham. Der var især en Taler af Venstre, som var
ham en Pæl i Kødet: Foredraget var flydende, Ordene faldt saa
selvglade, Røsten klang løs fra Lunger, der arbejdede som en
Dampmaskine — og Talen syntes ham ikke særdeles forskellig fra lians, i
alt Fald ikke i Indhold. Naa, det var jo ikke saa underligt! De
pragtfulde Slutningslignelser havde han da i ethvert Fald for sig selv.
— —

Han følte sig helt tom i Hovedet, med en tør Smag i Munden og Benene
ganske uldne.

Endelig!

Han havde rejst sig ganske langsomt og udfoldet sit Papir, og da han
stod op og saa udover Salen, gik der en glad Følelse igennem ham.

Jo, de stimlede omkring ham; der var en stærk Forventning til Stede.
Hist og her i Salen var der nok adskillige, som roligt samtalende eller
sysselsatte blev siddende uinteresserede paa deres Pladser. Og
deriblandt var unægteligt nogle af Tingets mest kendte Medlemmer. De
var vel blaserede!21 EN POLITIKER.

Men han fandt Trøst i de to betydelige Medlemmer, som sad lige under
ham. Oldingen fra den grundlovgivende Tid og Skolelæreren, der havde
været med i den demokratiske Opposition de sidste tyve Aar. Det var
ligesom den gamle frisindede Nationalliberalisme og den ny
Bonderejsning begge sad ved hans Fødder.

Og saa talte han.

Han fik det sagt altsammen, og det var ret flydende og utvivlsomt
følelsesfuldt. Men Sætningerne var dog ikke helt paalidelige i deres
Bygning — og disse Stenografer sad der paa Lur, med Blyanterne fældede
som Bajonetter imod ham. Ikke man kunde snyde med en eneste
Eftersætning.

Han talte sig ikke op. For han havde tungere og mere fon-irrende
Fornemmelsen af, at Tilhørerne ikke kom ham nærmere. De hørte paa ham —
men grebne var de ikke. Han skottede til Ministerbordet —
Konseilspræsidenten konverserede ivrigt i en Vinduesfordybning, skønt
hans Politik i dette Øjeblik gennemrystedes i dens Grundvolde, og et
Par andre Ministre døsede hen i deres Stole. Han syntes ogsaa at
bemærke, at Medlemmernes Kreds om ham tyndedes, og de12

indflydelsesrige Medlemmer hist og her i Salen talte og lo uden at
skænke ham mindste Opmærksomhed. Kun et Medlem, der var Journalist og
skrev om Møderne i sit Blad, laa henslængt paa sin Stol i Retning af
ham, og hans Ansigt havde et Udtryk som om han havde opgivet alt i
Verden, saadan halvgabede han af uhyre Kedsomhed.

— Han fyrede Slutningsbuketten af. Det hjalp ikke. Han følte selv, at
han anbragte de pragtfulde Lignelser uden Overbevisning. Og han
skottede ned til sine to bedste Tilhørere. I Oldingens hvide Ansigt
rørte sig ikke en Muskel, Øjnene var lukkede, kun om Munden var et
gnavent Træk; Skolelæreren var faldet helt sammen , Hovedet ludede ind
mod Brystet. Baade den gamle frisindede Nationalliberalisme og den
demokratiske Bonderejsning syntes at blunde.

Saa satte han sig. Hans Hænder skælvede, medens de mekanisk pillede ved
Papirerne foran ham. Han var bleg og træt, og hans Blik saa' ud i
Rummet uden at se noget.

Mødet var hævet, og Rigsdagsmændene skyndte sig ud af Salen. Ingen tog
videre Notits af ham, men han hørte Skolelæreren, der havde siddet13 EN
POLITIKER.

foran ham, sige i Forbigaaende til et lille gnavent Medlem: »Det er nok
en Romantiker.«

Nu rejste han sig ogsaa og gik bort uden at se sig om. Først ude i
Forstuen hævede han Hovedet, idet han passerede forbi to Damer, der
havde overværet Modet. Han følte, at venlige Øjne hvilede paa ham. Han
hilste og opfangede i det samme et varmt og beundrende Blik fra den
yngste af Damerne. Det var Margrete Schei-bel, som var Lærerinde i den
Pigeskole, hvor han, Johan Gerner, underviste hver Formiddag.III.

Gerner gik slukøret og mismodig hjem.

Nej, det var ingen Triumf blevet. Han havde ikke vundet nogen Stilling
med denne Tale, ikke med ét Slag anbragt sig paa et fremragende Punkt.
Venstrebladene vilde imorgen indeholde et Par anerkendende Ord,
Højrebladene vilde notere ham som én, der kendte Lektien fra Møderne,
eller maaske slet ikke nævne ham.

Det Gode var imidlertid det, at han havde talt. Vælgerne ventede det af
ham — han havde talt for Vælgerne.

Det sidste var ham ikke behageligt at tænke. Han vidste, at dette var
det tekniske Udtryk for de Rigsdagsmænd, der blandede sig i en Debat
uden at have noget at sige, men som for Kredsens Skyld maatte gøre sig
til aktive. Deltagere i Rigsdagsmøderne.EN* POLITIKER.

Jamen var der da noget at sige, som han ikke vidste? Og foregik der
noget paa Rigsdagen, som han ikke forstod? Og var det der skete, slet
ikke det, som stod i Tidenden og refereredes i Bladene?

Han havde en Fornemmelse af, at der var noget bagved, noget som ikke
rummedes i de almindelige Ord om Kampen imellem Hojre og Venstre.

— — Han kom netop til Middagstid hjem, hvor han boede sammen med sin
gamle Faster.

Tante Rikke, der var Enke efter en lille Embedsmand under Kommunen,
havde i mange Tider levet af et Pensionat og af en Pension. Pensionatet
havde hun i de sidste Aar opgivet og forte blot Hus for Nevøen. De
havde hver sit Værelse og en fælles Spisestue paa en fjerde Sal i
Laksegade.

Det var en sommerlig Oktoberdag, og Spisestuens Vinduer stod aabne mod
Gaarden, der sendte en bedøvende Stank ind i Værelset. Der boede en
Brændevinsbrænder i Kælderen og han holdt en Kule midt i den usle Bid
af en Gaards-plads. Kulen var lukket med et Trælaag, men stank som et
helt gødet Agerland. Det nyttede6

ikke, at Beboerne klagede, thi Brændevinsmanden ejede Gaarden og besad
Egenskaber, som bragte ham paa en god Fod med Gadens Politibetjente.

Og sammen med Stanken hævede sig dernede fra Dybet skingrende Vrælen af
Baghusets Børn, der legede og sloges. I den stille og varme Eftermiddag
kom ilde Lugt og ilde Lyd lige skarpt og tæt ind paa Gerner. Og naar
han saa ned paa Dugen, hvis grove Lærred havde store, brune
Fedtpletter, smagte Frikasséen ham endnu mindre; den var heller ikke
videre lækker iforvejen.

— — Tante Rikke havde skottet hen til ham nogen Tid. Hele Ansigtet var
rynket ligesom af Misfornøjelse og Særhed. Endelig sagde hun: »Naa,
hvordan gik saa Talen?«

Gerner undgik at se paa hende. Det var umuligt for ham at slippe for en
vis Fonrolighed dem imellem. Hun havde taget sig af ham, da hans
Forældre vare døde, og han skyldte hende saaledes Taknemlighed. Desuden
førte det daglige Samliv med sig, at man maatte tale med hinanden om
den Smule, der passerede dem begge.EN* POLITIKER.

Men hun var ham imod. Legemligt imod. Hendes lille visne Krop, den
gamle sorte Kjole over det flade Bryst, det tynde graa Haar var
allerede ikke videre behageligt at have for Øje. Men saa kunde han ikke
lide, at hun lignede ham. Han kunde godt selv se Ligheden i
Ansigtstrækkene, skont han var tredive Aar og hun tres. Det var den
samnie Næse, der gik søgende ud ved Spidsen, og den samme
tilbage-vigende, tomme Hage.

Han rettede sig i sin fulde Højde — for han var ret stor og stærkbygget
og strøg over sit svære Haar og Skæg — hver Gang han ikke kunde undgaa
at se Ligheden. Han fandt i hendes Ansigt paa éngang en ganske opvakt
Lyst til at spore og samtidigt en borneret Almindelighed. Næsen rodede
op, men Hagen trak i Land.

De sympatiserede ikke. Hun var Hojre baade i Politik og Literatur. Hun
havde i sin Ungdom set Dina med Fru Heiberg paa det kongelige Teater,
og hun vidste, at dette var Kunstens Toppunkt. I Literaturen var hun
fulgt med lige til Hjortens Flugt, men dermed havde hun ogsaa for evigt
sagt Poesien Farvel; igennem

En Politiker. 28

Folkets Avis erfarede hun tilstrækkeligt om det Nye.

Dog værre var det med Politik. Thi Gerner interesserede sig ikke
synderligt for de literære Frembringelser, som han kun vurderede efter
deres direkte agitatoriske Karakter. Han var derfor gladest ved
Kampsange og Festviser. Men i Politiken var han med af hele sin Sjæl.

Og paa dette Punkt var Tante Rikke ligesaa fanatisk som han. Hun hadede
Venstremænd ligesaa hæftigt som Tjenestepiger.

Hun foragtede dem som Bønder. Hun havde engang selv havt to
Rigsdagsmænd i sit Pensionat. Naar hun kom paa dette Punkt, var hun
uudtømmelig i sin Forbitrelse. Det var Svin, det var Bondebæster. De
spyttede paa Gulvet og de sleb Saucen af Tallerkenen med Kniven og de
skiftede ikke Linned, for de gik da heller ikke med andet end Sort i
Halsen — og de lugtede og de skraaede, og den ene var nok Kromand og
den anden Landsbyskomager.

Og disse Folk skulde regere os! Disse dumme, uvidende Bønder, der ikke
kunde et eneste tysk eller fransk Ord, skulde spille Bås med dannede
Mennesker!EN* POLITIKER.

Den lille Gamle rystede af Harme i alle sine Knokler. Med sin afblegede
Institutdannelse, med Fru Heiberg under den ene Arm og Christian
Winther under den anden oprørtes hun i sin Sjæls Dyb over, at
Bondebæsterne skulde regere over hende.

Og var de ikke Bønder, saa var de Socialister. Dette var næsten værre
for hende, thi hun ræddedes om Hjærtet. Det vidste enhver — og det
hjalp ikke, hvad Johan sagde — at de vilde dele, vilde tage vore Penge.
Det var Pøblen henne fra Sinaagaderne, som hun saa' styne ud — saadan
som naar Tappenstregen gik paa Kongens Fødselsdag eller ved anden
Festlighed — hujende Læredrenge og fordrukne Karle, der klumpede sig
frem i tætte Masser mod Politiet og de ordentlige Folk. De vilde trænge
op i Husene, komme ind i hendes Værelser, maaske tage paa hende med
deres væmmelige Næver, grine modbydeligt ad hendes forgæves Modstand,
slaa Porcellænet itu og løbe væk baade med Sparekassebogen og
Obligationerne, som hun gemte i Chiffonieren.--

Og med saadanne Folk rottede han sig sammen mod Regeringen. Men han var
vel20

selv Socialist? Naa ja, hvis han ikke var det, hvad havde han saa med
Pøbelen at skaffe!

— — Saadan tænkte Tante Rikke, og det var derfor uden mindste
Venlighed, at hun spurgte Johan: »Naa, hvordan gik det saa med Talen?«

»Jo tak!« svarede han kort uden at se op fra Tallerkenen.

»Var Bønderne glade ved dig?«

»Det véd jeg ikke.«

»Det maa dog være rart for dem, at der er ét dannet Menneske imellem
dem.«

»Der er flere dannede Mennesker end jeg, der er Venstremænd. Forskellen
er blot, at i din Tid var alle dannede Mennesker Venstre.«

Men her kom han galt afsted. For hun tog øjeblikkelig fat paa, hvor
ganske anderledes Mændene fra hendes Ungdom havde været. Orla Lehmann
var hendes Ideal. Saadan som han saa' ud og som han talte! Hun
erindrede ham altid, som han sad paa det gamle Litografi inde i
Fængselsværelset, i Slobrokken, med Haanden under det krøllede Hoved.
Og i Vinduet, i Gittervinduet, stod Blomst ved Blomst, som Damerne
havde sendt ham! —EN* POLITIKER.

--Johan var glad, da Maaltid« var forbi

og han kunde gaa ind paa sit Værelse. Mere fornøjet blev han dog endnu,
da det lidt efter ringede paa Døren, og Gæsten, hvem han iøvrigt kendte
paa Ringningen, var hans bedste Ven, Tage Schrøder, der kom stynende
for at hore, hvordan det var gaaet med Talen.

»Aftenbladene har den ikke — du er altsaa kommet meget sent til?«

Johan forklarede, at han havde været sidste Taler.

»Naa, og det gik godt? Du gjorde vel stor Virkning?«

Johan følte en Art bitter Trøst ved at fortælle, hvor ganske det
modsatte havde været Tilfældet. Nej, hans Tale var falden komplet til
Jorden — det var ikke saadanne Ord, der gjorde Opsigt i Folketinget.

Tage mente, at han maaske ikke havde været oplagt.

Nej, det var ikke det; der ståk noget andet under, som han ikke ret
forstod.

Tage saa' forundret paa ham med vidt-opspilede Øjne.22

Men Gerner rejste sig hæftig og gik hen mod Vinduet, hvorfra han kunde
se over til Slotsruinen. Og saa kom Ordene fra ham i stærk Strøm.

— Der var ikke nok Sandhed i dette Rigs-dagsarbejde! Man tog det altfor
smaat, altfor forstandsmæssigt. Og det var dog Følelserne det til
syvende og sidst kom an paa. Kunde man ikke fremkalde mægtige
Stemninger hos Folket, vilde man aldrig sejre. Tanker var der nok af

— de rette Tanker, dem man kunde kalde Grundlovstanker, som dannede
Grundlaget for hele Nationens Opfattelse af sig selv og af dens Maal.
Men Sindene maatte forberedes, hærdes og lutres. Dette skete vel nok
paa Møderne rundt om i Landet, dér tændtes Ilden; men han begyndte at
tro, at Rigsdagens endeløse Forhandlinger snarere slukkede end nærede
den. Bønderne var rede, og hvad var Landet uden Bønderne! Med tre
Fjerdedele af Landet bag sig, hele Ungdommen, en stor Del af
Intelligensen

— og det rørte sig jo i Byerne — maatte man vel kunde løbe disse
storsnudede Godsejere og dette sløve Bureaukrati over Ende. Hvis der
blot var den rette Følelse af, hvad det kom an paa!--EN* POLITIKER.

Han blev længe ved saaledes. Der kom lummerstegt Luft ind ad Vinduet.
En Kone raabte med Blommer nede paa Gaden. Ellers var der ganske
stille.

Tage Schrøder sad taalmodigt og venligt og hørte paa.

Egentlig interesserede det ham ikke synderligt, han var jo ikke
Politiker af Fag, men han holdt overmaade meget af Johan og troede paa
hans Begavelse ligesaa fuldt som han stolede paa hans Karakter.

De var Skolekammerater og var blevne Studenter sammen. Fattige begge
to. Men Tage var en praktisk Natur, og han skræmtes tilbage fra de Aar,
der skulde komme inden Embedseksamen. Det var ikke Arbejdet, han
frygtede; han var flittig nok. Men han tænkte paa den vilde Jagt efter
Stipendier med ydmyge Besøg hos bortgivende Professorer, han
forestillede sig den forgæves Søgen efter Timer, de idiotiske Drenge,
med hvilke der skulde læses Lektier hjemme, og de Skolebestyrere, for
hvem der skulde smigres. I Rusaaret fik Johan en Dreng at læse med, som
de andre misundte ham. Det var to ä tre Timer daglig for fem Kroner om
Maaneden og24

Kaffe med Tvebak. Tage, der havde Lyst til allehaande gode Sager og
slet ingen Sans for Tvebakker, og som fristedes af Kjøbenhavnerlivet,
hver Gang han gik ned ad Østergade, sagde pludselig midt under
Læsningen til Filosofikum Farvel til Studeringerne og snoede sig til en
lille Plads i en Bank. Her var han steget lempeligt i Vejret, havde nu
nogle Tusinde Kroner om Aaret og levede sorgløst sit Ungkarleliv i
Kjøbenhavn.

Han var oprigtigt Venstre. Hans Sans for Livets Behageligheder sammen
med hans gode Forstand havde drevet ham til literær Interesse. Han
købte de nye Bøger, der udkom, forargedes ved Højrebladenes Adfærd
overfor dem, anskaffede sig ogsaa de bedste Værker af den moderne
franske Literatur, sværmede for Zola og Brødrene Goncourt og var sammen
med den literære Bevægelse gaaet over til det politiske Venstre. Han
nærede ikke den ringeste Tvivl om Venstres Ret og Højres Uret og var
særdeles ivrig paa Valgdagene.

Da saa Johan blev Rigsdagsmand, steg naturligvis hans Interesse. Men
paa den anden Side forekom det ham, at den danske Politik manglede Liv
og Spænding. Dette Ministerium, der altidEN* POLITIKER.

sad, kedede ham usigeligt. Og han talte gærne med Johan om franske
Forhold, om de skiftende Ministerier derovre og Striden mellem
Klerikale og Antiklerikale.

— — Mens Johan gav sin Uvilje Luft, tænkte han paa, hvor meget mere
saadan en Jomfrutale maatte betyde i et stort Land. Der var alle
Mennesker, Damer ligesom Mænd, interesserede i Kammerets Forhandlinger.
Der var en Deputeret en mægtig Mand, hos hvem Damer søgte Audiens og
som dekorerede deres Mænd for selv--

Men Johan holdt op. Der var forfærdeligt kvalmt inde i den lille Stue.
Og Tage foreslog, de skulde gaa en Tur sammen.

Klokken var syv, og Kjøbenhavn strømmede bort trå Byens gamle Del.
Oktoberaftenen var klar og smuk med Sommer i Luften. Et langt, lystigt
Tog gik fra Østergade ud imod Vesterbro.

Droskerne fik hurtigt besat. Snart med en hel Familie, seks i Vognen og
to Børn paa Bukken, snart med fire Herrer, der laa lænede tilbage,
roligt rygende og seende overlegent ned paa Fodgængerne, medens de
vekslede nogle korte Sætninger og smilede til. Undertiden sad26

der ogsaa et enkelt Par, hun lidt stiv og med opslaaet Parasol, han
drejende Stokken mellem Fingrene. Det var let at se, naar det var
Fremmede: da var Damen i lys Silkedragt.

Og paa begge Sider af Kørevejen valfartede Kjøbenhavnerne troligt deres
Aftenpilgrimsgang. Ægtefolk og Kærester, Brødre der gik Aftentur,
halvgamle Fyre, der havde Kort til National. Og Sværmen summede sagte,
og der var en Krydsild af Blikke mellem de unge Mænd og de smukke
Piger. Den skarpe Luft steg til Hovedet.

— — De to Venner gik støt igennem Mængden, lidt hurtigere end Tage
egentlig skøttede om. Medens Johan talte baade varmt og overbevist om
hvor meget der burde reformeres hertillands baade i Skolevæsen og
Toldvæsen, baade i Hæren og i Kirken, hang Tages Øjne ved hver eneste
ungdommelig Kvindeskikkelse, der passerede forbi. Han havde en særdeles
Fornøjelse af at betragte dem, deres Figur, deres Dragt, altsammen. Han
syntes alle de smukke Piger var ude at spasere, og det skælvede i ham
for hvert et kønt Ansigt hanEN* POLITIKER.

mødte. Dog Droskerne med et enkelt Par berørte ham stærkest.

Men Johan drog ham ad den lige Vej ud til Frederiksberghave, hvor de
drak The hos Josti.

Og saa Klokken ti gik Vejen igen tilbage sammen med det hjemvendende
store Tog. Nu var Sværmen livligere, Sporvognene var propfulde, og det
nyttede ikke, man raabte dem an med lystige Tilraab. I Alléen sang de
Fædrelandssange. Og paa Vesterbrogade var der ikke lidt Slagsmaal af
fulde Folk.

Droskerne kørte hjem.

Der var flere med et enkelt Par. Undertiden var Bagkaleschen opslaaet,
og man kunde i Halvmørket skimte en lys Hattefjeder nærved en Glød af
en Cigar. Undertiden havde de Kørende ikke gidet berøve sig en Smule af
den friske Luft, de rullede afsted i aaben Vogn, og han havde sin Arm
om hendes Liv, medens hendes Hoved laa ind mod hans Skulder og hun mere
sad paa ham end paa Sædet.

Johan talte om, hvor reaktionært Universitetet var, og hvor lidt det
fortjente en Særformue. Og Tage indskød en Bemærkning om,28

at det franske Universitet var Fritænkeriets Værn overfor Kirken. Men
hans Øjne hang ved Droskerne.

Ved Halmtorvet skiltes Vennerne. Tage boede paa Nørrebro.

Da han havde sagt Farvel ved Sporvogns-omdrejningen, gik han et Slag
over Torvet, vendte sig, saa', at Johan var forsvundet ned ad
Filosofgangen — og gik hurtigt op mod Tivoli og ind i »Ligkisten«.'

Men Johan gik alene hjem. Han var træt. Da han var naaet bortfra
Sværmen og langs Kanalen kom udfor Ruinen af Kristiansborgslot,
mindedes han pludselig det beundrende Blik, hvormed Margrete Scheibel
havde set paa ham i Forstuen. Og han tænkte paa dette — hvad der gjorde
ham godt — uafbrudt lige indtil han faldt i Søvn.III.

Johan Gerner blev Rigsdagsmand om Sommeren 1884.

Det var en meget lykkelig Begivenhed for

ham.

Hans Liv var indtil da gaaet baade smaat og trist. Fra sit ottende Aar
af havde han boet i Tante Rikkes Pensionat. Af Skabestuen var der
bleven afdelt en Længe med en Række Skabe som Væg og et Trækgardin som
Dor. Dér bagved stod op ad Væggen en Servante og en Sovesofa. Bord var
der ikke Plads til. Men ud fra Vinduet var der lavet en Klap, der kunde
slaas op og ned.

Han var i Skole hele Formiddagen, sad paa Sofaen om Eftermiddagen med
sin Bog paa Klappen og læste indtil han skulde i Seng, den halve Times
Tid undtagen, hvor han ude i Køk-30

EN POLITIKER.

kenet spiste Pensionats-Middagsmaden i en fortyndet Skikkelse.

Først da han lige skulde blive Student, fik han et Kvistkammer for sig
selv.

Fornøjelser var der faa af. Engang imellem en Skovtur eller en
Komediegang. Og Bekendte havde Pensionatsdrengen, som ingen Gæstfrihed
kunde yde, ikke synderlig af. Han havde kun sluttet sig nøje til Tage,
der kom ham i Møde med des større Venlighed, som han ikke fandt sig
selv nær saa flittig eller begavet. Johan læste ikke lidt, fulgte med i
de Aviser, Pensionatet holdt, og havde en Fornemmelse af den
Undervisnings Urimelighed, de begge nød. Især havde han tidligt faaet
Øjnene op for den historiske Lærdom, man bød dem. Baade Historiebogens
Respekt for alt Tyranni og dens fuldkomne Mangel paa kulturhistoriske
Oplysninger var han, længe før han blev Student, ganske paa det Rene
med.

De to Drenge gik paa Musæer sammen om Søndagen og talte meget med
hinanden om Historiens store Mænd. Efter Konfirmationen begyndte Tage
imidlertid ac interessere sig en hel Del mere for sin Onkels buttede
Tjenestepige.EN* POLITIKER.

Og han kom aandeløs styrtende til Johan samme Eftermiddag, som hun ude
i Køkkenet, hvor han havde gjort sig et Ærinde efter et Glas Vand,
havde givet ham hans første Kys. Da han havde drukket Vandet, havde hun
smilende spurgt ham, om der var mér han ønskede, og da han saa —
blussende rød og med bankende Hjærte — havde sagt: at kysse Dem, havde
hun svaret: »det maa du saamænd gærne, min søde Dreng!« — og saa var
det lykkelige Øjeblik indtruffet.

Johan hørte i Begyndelsen ganske gærne paa den Art Historier, hvoraf
Tage efterhaanden oplevede ikke saa faa. Han var selv en yderst
frygtsom Natur, især forlegen overfor Fruentimmer, men han havde intet
imod at høre om, hvad han ikke selv vovede. Kun stræbte han at foragte
Tages Tjenestepigehistorier, som noget ganske uværdigt, skønt han
unægteligt en Aften, da han spiste hos Tages Onkel, misundte ham
kraftigt, medens den store Pige smilende vartede op ved Bordet. Han
talte ofte med Tage om, hvor meget det rent sjælelige Moment betød i
Kærligheden og om hvorledes den blev højst uskøn, rent ud dyrisk, naar
dette manglede —32

og Tage indrømmede det ganske, stærkt gennemtrængt af sin egen syndige
Natur.

Da var de ganske nær ved at blive Studenter.

Saasnart Johan var kommen til Universitetet, begyndte han at læse
Kierkegaard. Og han tilegnede sig med Ærbødighed hele den
videnskabelige Jargon, hvori Skrifterne var holdte.

Denne passede desuden saa godt til de filosofiske Forelæsninger, han
skulde høre ved Universitetet. Professoren gennemgik i to Semestre —
omtrent syv Maaneder — alle Filosofiens Systemer fra Heraklit til
Herbert Spencer. Han lærte de attenaarige Visdomselskere først selve
Teorierne, og dernæst paapegede han deres Mangler og Fejl. Han fik
Russerne mange Gange til at le over Malebranches Naivetet og til at
trække paa Smilebaandet over Leibnitz' Monader.

Johan blev til Eksamen hørt i Hegels System, og paa ti Minuter gjorde
han det grundigt af med denne Filosof, der unægteligt havde blændet
mange klare Hoveder, endogsaa Martensen, men hvis Fejl nu var opdagede
og fastslaaede.43 EN POLITIKER.

Ogsaa Kierkegaard havde sin Spas med Hegels Kategorier. Dog Johan, der
ikke tiltroede sig nogen særlig Begavelse for Filosofi, men var glad
over at blive bekendt med dens Grundtræk, følte sig langt mere
tiltrukken af Kierkegaards moralske Askese end af hans filosofiske
Kritik.

Askesen stemmede med hans Naturel og hans økonomiske Forhold. Han
vidste, at han var paa rette Vej, naar han ikke gav efter for
Fristelser — der iøvrigt ikke fristede ham stærkt. Han lærte af
Kierkegaard, hvor modbydelig den Skønhedsfølelse var, som mange Folk
tog ind med i selve Ægteskabet, men som tilhørte den fordærveligste
Æstetik. Han oprørtes sammen med Kierkegaard over Geheimeraad Göthes
grove sanselige Udskejelser og forstod fuldkommen, hvor uværdig Lysten
mod det Slanke var for et etisk Menneske.

— Tage derimod holdt sig til Forførerens Dagbog, roste højlydt dens
Stil og dvælte gærne ved Mødet med Tjenestepigen i Frederiksberg Have.
Og det hjalp ikke, at Johan paaviste ham, at Kierkegaard kun havde
opstillet dette Standpunkt for at forlade og angribe det. Selv
Ægteskabet var jo ikke etisk, hvis Manden saa' Konen

under Synspunktet slank. Og da Tage hertil bemærkede, at Manden jo selv
kunde sørge for, at Konen var etisk u-slank, blev Johan gal i Hovedet
og skældte ham ud for et Svin. Tage skammede sig, og fra den Tid af
fortalte han ikke længer Johan noget om de Smaabegiven-heder, som
bragte ham til at finde Tilværelsen behagelig.

Johan oplevede ingen saadanne. Han tvang sin Natur, og selv om hans
Frygtsomhed lettede ham dette, skete det dog ogsaa, fordi han var
overbevist om sin Afholdenheds moralske Betydning.

Men han førte et fattigt Liv. Han var intet særdeles godt Hoved, ikke
egentlig lærenem, kun solid i Tilegnelsen og flittig. Han fik Brug for
hele sin Energi til den møjsomme Maade, hvorpaa han tjente sit Brød.

Det var Timer paa Timer, private og i Skoler; saa usselt betalte, at
han kun med Nød tjente sig en seks, otte hundrede Kroner om Aaret. Og
for dem havde han Føde, Klæder, Værelse og intet mer. Til Manuduktør
eller Bøger, endsige Fornøjelser — næsten intet.EN* POLITIKER.

Men det faldt ham ikke ind at klage. Saadan levede jo de allerfleste,
nogle værre endnu. Saadan skulde en Student øjensynligt naturmæssigt
tilbringe sin Ungdom. Han drog ud i Livet med Kundskaber, som intet var
værd — i hvert Fald ikke mere end otte hundred Kroner om Aaret. Og det
blev dernæst hans Pligt at leve et uvist Antal Aar i en Fattigdom, som
gjorde et Par nye Støvler til en Begivenhed.

Naar Johan mødte velklædte unge Mænd paa Gaden, foragtede han dem af
sit fulde Hjærte. Han saa' paa deres fine Linned, paa deres Frakker,
som sad stramt og skinnede af nyt, paa deres spidse Støvler, og han
vidste, at de etisk set levede forkasteligt. Han var aldeles ikke
ulykkelig ved sin gamle rundpullede Hat og sin slidte Vinterfrakke, der
holdt ud Aar efter Aar uden at dens Ejermand kunde falde paa en saa
urimelig Tanke som at skafte den en Afløser.

Og de andre var jo som han. Naar han gik ind i Studenterforeningen og
spiste den usle Mad, der serveredes af de fedtede Tjenere, faldt det
ingen af de lange Bordes Gæster ind, at der var en anden Maade at leve
paa for en dansk Student.36

Og det var der da heller ikke. De havde ikke nogensomhelst Frihed i at
bære Fattigdommen, saadan som en stor By kan give — de maatte bære den
som hæderlige Stakler. Og de havde ingen anden Udvej til at tjene Penge
— end ved at lære Børn det samme døde Stof, som de selv havde lært, og
som de nu sultede paa.

Iøvrigt kom Johan sjældent længere end til Studenterforeningens
Spisestue. Foreningslivet tiltrak ham ikke, han havde desuden knap Raad
til Toddyerne, og en Krone til Punch lod sig daarligt opdrive. Og
Soldene kedede ham og indignerede ham med deres ensformige Angreb paa
Venstre.

For Johan var hurtigt bleven ked af Højre. Lige straks han kom ind i
Foreningen, var han lidt betagen af den gamle Duft af Hostrupske Viser,
der endnu ligesom sad i Møbler og Taler. Men det fortog sig hurtigt.

Det var Uligheden i menneskelige Vilkaar, der bragte ham i Opposition
til det Samfund og til den By, hvori han levede.

Ikke saaledes, at han følte Misundelse mod dem, der var rigere og mere
velstillede end han. Slet ikke. Tværtimod, han betragtede sig somEN*
POLITIKER.

en af Lykken forholdsvis begunstiget, naar han om Aftenen kom hjem, sad
i sit Kammer, der var let at opvarme, læste i sine Bøger, spiste og
drak den Smule Aftensmad, som den gnavne Tjenestepige bragte ham, og
lagde sig i sin Seng, der var blød og varm — thi Tante Rikke havde
endnu Møbler fra den gode gamle Tid.

Men naar han gik gennem Fattiggaderne, greb Forskellen ham smerteligt
mellem Fattige og Rige, laa ham som legemlig Tyngsel over Brystet.

Hvor kunde de udholde dette Liv; de smaabitte kolde og stinkende
Værelser, den usle Mad! Hvor vilde de bære saadanne Pjalter og taale,
at andre havde det godt? Og alt det de lod sig bilde ind! Om
Nødvendighed og maa være, om Lykke i Tarvelighed!

Ja, havde de det blot som han: Mad hver Dag og en varm Seng i et
renligt Værelse. Men dette var just den uopnaaelige Lykke for dem.

Og han begreb ikke, hvorfor de ikke rejste sig i Raseri. Han forstod,
at den store Revolution var halvgaaen Gærning. Der maatte komme en ny,
til hvilken Verden ikke havde set Mage: en38

Rædselsbrand, hvor det gamle Samfund gik op i Flammer.

Naar han tænkte paa sligt, dirrede det gennem hele hans Legeme. Hans
Aandedræt gik hastigt, Øjnene stirrede, Hænderne knyttede sig
krampagtigt.

Ikke saa, at han tænkte sig som en af Førerne i hin store Omvæltning.
Tværtimod, der dannedes Forestillinger i hans Hjærne om, at han skulde
være Redningsmanden, den, der byggede Bro mellem Fattige og Rige,
mellem By og Land, mellem Venstre og Højre. Landet var jo lille, alle
maatte kunne føie sig som Brødre, unde hinanden vel, hjælpes ad til den
fælles Gærning: at rejse Fædrelandet efter den ulykkelige Krig.

Hvordan han skulde bære sig ad dermed, stod ham ikke ret klart. Han
nøjedes med vilde, svævende Fantasier, hvilke han udmalede for den
beundrende Tage — des mér beundrende jo mindre han følte sig greben af
den Andens Bevægelse. En Stund lang drev han sig dog til at lovprise
Højskolerne sammen med Johan: Opdragelsen ude i Folket, der tog Karlene
fra Ploven og Pigerne fra Mælkespanden og gav demEN* POLITIKER.

et bredt-folkeligt aandeligt Indhold. Men han følte alligevel inderst
inde Tante Rikkes Afsky for Bonder, hvis Mad og Klæder han foragtede af
Hjærtens Grund. Og da han en Dag paa Gaden ved Synet af et smukt
Pigebarn i en Fløjelsjakke, under en varm Diskussion pludselig
erklærede, at han gav alle Landets Højskoler med Lærere, Karle og Piger
for en eneste Gang at omfavne den dejlige Tos dér, kunde Johan vel
smile, men tilgav blot Tage, fordi han selv kendte sig stærkere, mere
national og mandig ved den Andens verdslige Livsanskuelse.

Johan fik ingen Eksamen. Han tænkte i adskillige Aar paa
Magisterkonferens i Historie og kunde ogsaa i Fantasien udmale sig,
hvilken ypperlig stor Afhandling han vilde skrive, hvorledes den vilde
slaa Professorerne baade ved den deri nedlagte Lærdom og ved den
overlegne og sjælfulde Behandling. Hvad han vilde vælge til sit
Speciale var intet mindre end den store franske Revolution. Han tog
ogsaa mange bindstærke Værker hjem fra Bibliotekerne og tog modigt fat
paa første Bind, men han naaede sjældent mange hundrede Sider frem.
Indholdet greb ham, dog paa den Maade, at han fantaserede sig ind i
den40

svundne Tids Strømninger, i de store Revolutionsmænds Følelser, naar de
holdt deres Taler og opagiterede den brusende Folkemængde. Han lod
Bogen synke og skred op og ned ad det lille Værelses tæppeløse Gulv,
medens hans Hjærne foregøglede ham historiske Øjeblikke, bevingede Ord,
afgørende Befalinger, drønende Bifald, mægtige Handlinger — og ham selv
som første Rollehavende i alt, indtil han standsede sin Gang og sin
Fantasi for at opgive Læsningen den Aften. Kompilationen og
Nedskrivningen laa ikke for ham — blev han enig med sig selv om — hans
knappe Tid tillod ham heller ikke det omfattende Kildestudium, som de
seneste Forskere skyldte nye Syn paa Mennesker og Hændelser. Han sagde
til Tage — med et halvsygt Smil — at han nok snarere var Handlingens
Mand end Ordets, og Tage indrømmede baade dette og at Danmarks Lidenhed
ikke egnede sig for Handlingens Mænd.

Saadan gik Aarene uden Forandring. Det syntes som Johan aldrig skulde
blive andet eller mere end en kjøbenhavnsk almindeligt betalt
Timelærer. Ungdommen var gledet fra ham uden Glans og uden Minder, og
han listede_

bitter og skuffet ind i Trediverne, til en daadlos Manddom fra en
glædelos Ungdom.

Saa kom Lykken med Sommeren 1884. Det gik som i en Rus. Ved politiske
Hovedstadsfester havde Johan i de sidste Aar holdt hæftige Taler,
særligt og hyppigt for Demokratiet ude i Landet og de aarvaagne Bonder;
nogle Journalister og en enkelt stor Fører havde lagt Mærke til ham,
Føreren endog én Gang trykket ham i Haanden og takket ham med et af
Forstaaelse tungt Nik. Nu pludseligt blev der Spørgsmaal om hans
Kandidatur i en jysk Kreds, hvor man ved en Tilfældighed stod uden
Rigsdagsmand og ikke undte nogen af Kredsens ledende Mænd Æren og
Behageligheden; der forlangtes en Kjøbenhavner med en Smule
grundtvigiansk Anstrøg; der sendtes Bud efter Johan af den store Fører,
igennem hvem Fædrelandet kaldte og som i en tre Timer lang Samtale
forsikrede sig om Johans Brugelighed, afviste hans beskedne
Indvendinger, forsaavidt de beroede paa manglende praktiske Kundskaber,
henholdt sig alvorligt til Hjærtelaget for det menige Folk og en fast
Overbevisning om Demokratiets Ret, erklærede sig tiltalt af Johans
begeistrede Tro og42

aabne Sindelag, mente godmodigt smilende, at Rigsdagsfinesserne lærtes
snart og tidsnok, afsluttede Eksamenen, skrev en Snes Breve til Kredsen
og satte Johans Valg igennem i en Haandevending.

Da Johan kom til Jylland, behøvede han kun at tage Stikkene hjem. Han
holdt en Del Møder, der af Vælgerne opfattedes som skyldige Tributer
til deres Magtfuldkommenhed, omtrent som en ansøgende Lærers Besøg hos
Sogneraadets Medlemmer. Man fandt, at Johan var en pæn Mand, stærk i
Munden, lidt ung i Politiken, men det kom nok. Der raabtes adskillige
Hurraer for ham, medens Baronen hørtes i muggen Tavshed, og i
Slutningen af Juni valgtes han med 1600 Stemmer.

Han vendte glædestraalende hjem til Kjøbenhavn. Fra Cand. phil. Gerner
var han forvandlet til Folketingsmand Gerner. Det lød godt.

Tage gratulerede ham hjærteligt.

»Nu er du den Handlingens Mand,« sagde han, »som du skal være.«III.

Oa Johan Dagen efter Jomfrutalen kom paa Skolen, skyndte i det første
Frikvarter baade Margrete Scheibel og Mathilde Rørby, den Lærerinde,
der havde taget Margrete med i Rigsdagen, sig hen til Johan for at
takke ham. De syntes begge, at Talen havde lydt saa prægtigt, og Johans
sjunkne Mod hævedes ved denne aabenbare Beundring.

Mathilde Rørby blev staaende med Margrete om Livet, medens Samtalen
førtes videre om Rigsdagsgæmingen, som begge Damerne var enige om at
finde uhyre interessant, medens Johan mente, at den stod Folket altfor
fjærn. Han beklagede ogsaa, at der ikke fandtes rummelige Gallerier for
Tilhørerne:

»Hvis der var Plads til tusend, blot til femhundred, vilde Debatten
hæves; nu betyder det44

alt for lidt, hvad der siges i Salen. Det er ingen virkelig Turnering,
blot en Parade. Det virker sløvende paa Talerne"«

»Det kunde man ikke mærke paa Dem, kære Gerner«, sagde Mathilde Rørby
med en protegerende Ivrighed, »De taler Ord, der kommer fra Hjærtet og
gaar til Hjærtet. Selv lille Margrete, der ellers ikke interesserer sig
det mindste for Politik« — føjede hun spydigt til — »kom saamænd i hel
Bevægelse.«

Margrete protesterede rødmende: hun havde altid interesseret sig for
Politik, men det var jo saa vanskeligt at forstaa.

»Hr. Gerner vil vist gærne forklare dig alt muligt«, mente Frøken Rørby
i samme irriterede Tone, »naar du beder ham derom.«

»Naturligvis, med Fornøjelse!« forsikrede Johan, idet han lod som han
overhørte det Bitre i Frøken Rørbys Tone.

Han var ærgerlig paa hende, fordi hun plantede sig opad Margrete
Scheibel, som han idag hellere havde talt ene med. Margrete saa' paa
ham idag med det samme søde beundrende Blik, som igaar havde kvæget ham
efter det Møde, hvortil hunEN* POLITIKER.

havde indfundet sig for at høre ham — derom tvivlede han ikke.

Rundt omkring dem støjede Børnene. De mindste legede og skreg, gjorde
Spilopper og sattes i Krog. Hvert Øjeblik for en lille Stump i
Skørterne paa en af Frøkenerne, som snart kyssede Tøsen, snart skændte
paa hende, eftersom de led hende eller ej. Barnet satte saa i Spring
hen til Kammeraterne, og Lærerinderne forstod ikke, at de Smaa legede
den Leg at løbe i Frøken Rørby — eller Rødbeden, som hun paa Grund af
sit smudsketrøde Haar kaldtes med en tarvelig Vittighed hele Skolen
over.

De større Piger passede derimod paa Læreres og Lærerinders indbyrdes
Forhold, og de vare uhyre forargede, naar Frøknerne og Lærerne talte
altfor ivrigt sammen. Der var mange, lange blegnæbbede Pinde og runde
gule Smørkugler, der paa den uskyldigste Maade var forelskede i Hr.
Gerner. De slog op i ham som i et Konversationsleksikon med de
intrikateste Spørgsmaal om alt mellem Himmel og Jord og bragte de
mærkeligste Sager med paa Skolen til ham, fra Flintesten, der antoges
at indeholde Sølv i store Mængder, indtil Jettons, der udgaves for
japanesiske Mønter, og46

Uldtotter, der ansaas for Silkeormespind, tilstrækkelige til en hel
Kjole. Dog andre smaa Damer, hvis Smag allerede var udviklet mod det
Kadetagtige, og som sværmede for Kjøbenhavns Skuespillere, fandt ham
slet ikke »sød« og trak paa Næsen af hans runde bløde Hat, som de
haanligt trykkede Buler i, naar de spaserede forbi den i Korridoren.

Alle var dog enige om at finde »Rødbeden« afskyelig, og alle havde lagt
Mærke til, hvor ivrigt hun konverserede Hr. Gerner i Frikvartererne.
Ja, tænk, Aline Bertelsen, som boede i Taarbæk, havde endog mødt dem
spaserende sammen i Dyrehaven.

»I kan tænke Jer, han bar saamænd hendes Sjal over Armen — det skulde
være saa yndigt. Og hun snakkede og lo saa frygteligt. Jeg hørte hende
selv sige: »det har De saamænd Ret i, Gerner.« — Gerner! Hun skal
saadan smigre sig ind.«

»Det manglede bare, hun havde sagt Johan«, læspede en sveden Unge med
et Dukkeansigt og Hovedet paa Skraa.

»Naa, saa maatte de være forlovede,« lor-klarede Aline, hvis Ansigt
trynede ud i en SpidsEN* POLITIKER.

af lutter Næsvished, »og saa skulde vi bare se Løjer.«

Hvad vilde du gøre, hvad vilde du saa gøre?« lød det med tynde skarpe
Stemmer.

»Jeg skulde saa sandt gaa lige hen til Rødbeden og spørge hende: Maa
jeg spørge, Froken, om De er bleven forlovet med Hr. Gerner — og saa
skulde vi se, hvad hun svarede til det.«

>Det turde du ikke!«

»Turde jeg ikke?«

»Jo, Aline turde!«

Men Klokken ringede, og med en Susen som opskræmmede Krager fløj
Børnene ind i Klassen, hvor Lærere og Lærerinder, trætte og
resignerede, fulgte efter.

— — Johan Gerner gik særligt gnaven ind i sin Klasse, fordi han ærgrede
sig over Frøken Rørbys Væsen. Var det ikke, som hun beskyttede ham, som
hun besad en særlig Lod i ham, som om hun bedre end nogen anden
forstod, hvad han sagde — ja næsten som om hun og han tilsammen ejede
noget, som de andre, bornerte Mænd eller barnagtige Kvinder, verdslige
Mennesker tilhobe, aldrig kunde faa Del i? Medens48

hun bestandig stod med Armen slynget om Margrete Scheibels Liv, søgte
hun at se over Margrete lien til ham og smile sammen med ham over
Barnets elskværdige Naivetet.

Men maatte han paa den anden Side ikke indrømme, at han havde givet
hende en ikke ringe Ret til den Stilling, som hun nu ostentativt indtog
overfor ham?

Det var kommet saa naturligt. Han var jo yderlig ensom med Tante Rikkes
Gnavenhed i Hjemmet og med Tage som eneste Ven, hvis Adspredelser laa
ham saa ganske fjærnt. Han kunde ogsaa taaget føie, at Tage ligesom
strammede sig op til de alvorlige Samtaler med ham, men idet han
undskyldte det mindre ideelle Sind hos Vennen med hans praktiske
Livsgærning, følte han sig dog trykket af den manglende Samstemning.
Tage begreb ikke helt, hvad der var og maatte være Kærnen i dansk
Politik, han var ligesom lidt for fransk for Johan.

Derimod hos Mathilde Rørby, hvilken Forstaaelse !

Han var fra Skoleaarets Begyndelse, fra April, bleven Lærer i samme
Skole som hun. I den første Tid havde de ikke talt videre med
hinanden,EN* POLITIKER.

han var jo sky overfor alle Kvinder. Men efterat Bladene havde bragt
Meddelelser om hans Kandidatur til Folketinget, havde hun vist ham en
alvorlig Interesse. Ja, da han maatte begære Orlov for at rejse til
Valget i Juni, og Bestyrerinden var lidt ærgerlig herover, og endnu
mere over, at en af Skolens Lærere optraadte baade som Venstremand og
som Rigsdagskandidat, var det Frøken Rørby, der overvandt alle
Bestyrerindens Betænkeligheder i en grundig Samtale, hvor
Kvindekløgtens uendelige Opfindelsesævne fremstillede hundrede
Argumenter mod den gamle Dames Angstfølelse. Sejren var maaske ikke saa
vanskelig som det saa' ud til, fordi Fru Holms rettænkende Strænghed
kun uvilligt formede sig til Ufordragelighed. Frøken Rørby behøvede kun
at nævne dette Ord for at rokke hende, og da hun yderligere priste
Gerners Bravhed, hans Adstadighed og Moralitet, saa ganske fri han var
for al uværdig Leflen med de større Piger — den Gamle nikkede bejaende
— og til Slutning slog paa, at der dog var adskillige Venstrefamilier,
som havde Børn i Skolen, drev Stormen over for denne Gang. Gerner
beholdt sin Plads, flk sin Orlov bevilget paa den forbindtligste Maade
og

sine Timer efter Sommerferien lagte om Formiddagen, saa de ikke kom i
Kollision med Rigsdagens Mødetid.

Men denne Frøken Rørbys Optræden til Gunst for Johan sivede ud i Skolen
og kom ogsaa til hans Øren, saaledes at han takkede hende hjærteligt
for hendes »Intervention«, da han var vendt hjem efter endt
Valgkampagne og hun lykønskede ham. Dog, hun vilde intet høre derom,
greb blot hans Haand og ønskede ham og »os alle« til Lykke med den
straalende Sejr.

Det faldt saa naturligt, at hun ved Bortgangen fra Skolen gik hen til
ham og gærne vilde høre nærmere om Valget, og at han tilfredsstillede
hendes Ønske, og saaledes gik de nogle Gader sammen i ivrig
Konversation.

Og det faldt ligesaa naturligt, at de ofte søgte hinandens Selskab i de
følgende Maaneder.

Hun var en Kvinde med stærke Interesser, mærkede han, og dybt
gennemtrængt af Tidens Reformidéer. Naturligvis mest af saadanne, der
angik Kvindens Stilling i Samfundet. Hun talte ofte med stor Bitterhed
om, hvor lidt der tillodes Kvinderne og hvilken ringe Mening Mændene
nærede om dem. De skulde være »Damer«, detEN POLITIKER.

vilde sige Luksusdyr, ikke selvstændigt tænkende og handlende
Individer. Hun førte imidlertid en Art Bog over ethvert Fremskridt for
Kvindesagen rundt om i Verden, noterede de unge Piger, der tog Eksamen,
og de amerikanske Damer, der valgtes til Borgmestre, og købte for sine
beskedne Sparepenge en uendelig Mængde Foredrag, Brochurer og
Tidsskriftshæfter om Kvindernes Underkuelse og Frigørelse.

Johan var enig med hende i alle hendes Betragtninger. Han laante heller
ikke faa Bøger af hende om Kvindesagen, men læste dem kun flygtigt: han
havde efterhaanden stor Vanskelighed ved at læse andet end Aviser. For
en Politiker gjaldt det dog nærmest at forstaa Sagerne i de store Træk,
og først ved det parlamentariske Arbejde behøvede han at sætte sig ind
i de praktiske Enkeltheder.

Han haabede, at han under sin Rigsdags-virksomhed skulde komme til at
vise sig som en varm Ven af Kvindesagen.

Hun tog dog intet Løfte af ham desangaaende. Der var altid et Stænk af
Mistro i hendes Ord og en bitter Trækning om hendes Mund, som om

hun forud var vis paa at blive bedragen, som om hun tidligere havde
oplevet pinefulde Skuffelser.

Men hun var ikke bedragen af nogen enkelt, hun havde blot ingen Glæde
havt af noget Menneske eller nogen Ting. Hun følte sikkert en Art
Stolthed over at staa paa sine egne Ben og uathængigt at tjene sit
Brød, efterat hun som ganske ung havde mistet sine Forældre og slidt
sig gennem trange Aar uden Familie eller Venner; men denne Stolthed
gjorde hende kun utilgængelig og ikke glad.

Hun fortalte dog slet intet om sig selv til Johan. Derimod spurgte hun
ham gærne om alt hans.

Og han fortalte ligesaa gærne baade om sin lidet indholdsrige Fortid og
endnu hellere om sin dæmrende Fremtid. Der laa vistnok en tyk Taage
omkring denne Fremtid: hvem kunde vide, hvad den bar i sit Skød, men
der maatte blive Lejlighed for ham til at virke, til at gøre sig
gældende, til at gavne Samfundets Vanbyrdige og Vansmægtende. Op mod
Lyset skulde de! Sunde Boliger, sunde Tilstande, sunde Tanker — Sundhed
og Sandhed i alle Forhold!

Johan Gerner fik let Talerstolens hede Ordstrøm over sine Læber, og
Mathilde Rørby gik ved Siden af, opmærksomt lyttende, maaske med et
lille hurtigtsvindende Blink af kritisk Mistro i Øjet.

Mange Gange bredte han sig ogsaa veltalende i sin Glæde over endeligt
at have truffet et Menneske, med hvem han fuldt kunde sympatisere i
Livsopfattelse og Syn.

»Kun en Dame!« sagde Mathilde Rørby og krummede Underlæben haanligt.

De var begyndt at foretage smaa Ture sammen, ud til Klampenborg. De
gjorde det grundigt, tog ud med Jærnbanen og begav sig saa paa
møjsommelige Vandringer igennem hele Dyrehaven, over Raavad og ud til
Vedbæk og den lange Vej tilbage til Klampenborg. I Begyndelsen valgte
de Søndagen til deres Udflugt, men Menneskesværmen kedede, næsten
saarede dem. Igennem hele Skoven drog Delinger af Søndagsgæster, gamle
og unge, lysklædte Damer og snavsede Kælderbørn, og de lo og skreg,
legede Tagfat og sang Fædrelandssange. Der var en vild Tummel over
disse Rejsende uden andet Maal end øjeblikkelig Morskab. Gerner saa'
næsten med Skræk paa dem.54

Engang da de kom forbi et Selskab, der havde lejret sig i Ulvedalene
med vældige Stege og langhalsede Flasker, medens enhver Fyr havde sin
Dame om Livet og hun lo højt og kildent, naar han kyssede hende altfor
glubsk — sagde Gerner, idet de indignerede paaskyndte deres Skridt:

»Tror De, nogen af de Mennesker tænker paa Grundloven?«

»Eller paa Kvindens Selvstændighed?« tilføjede hun, ligesaa
hovedrystende som han.

— De foretrak sidenhen at tage ud Hverdageftermiddage, naar Mathilde
intet Udenomsarbejde havde. Der var mere tyst i Skoven, næsten ingen
Mennesker, naar man kom lidt bort fra Kørevejen. Uden Forstyrrelse
kunde de nævne alt, hvad der maatte ligge frisindede Mennesker paa
Hjærtet, og her talte de ikke sjældent om deres egen indbyrdes
Forstaaelse. Johan kunde da undertiden sige »Mathilde« istedetfor
»Frøken Rørby«.

Men videre kom det ikke imellem dem.

Ikke for det, Johan tænkte undertiden videre. Han var saa ked af sit
Samliv med Tante Rikke,EN* POLITIKER.

saa træt af sin Ensomhed og saa tilfreds med den yngre Veninde, som han
havde vundet. Han forestillede sig, at der imellem ham og Mathilde
kunde blive et sandt Ægteskab, ikke udsprunget af en flygtig sanselig
Fornemmelse, af den låve Drift, som skyldtes Dyret i Mennesket, men
bygget paa den faste Sjælenes Samstemning, der knyttet af de aandigste
og ædleste Elementer i Mennesket dog bandt med et anderledes stærkt
Baand end den sanselige Tilbøjelighed. Utvivlsomt kunde han og Mathilde
Rørby realisere et Mønsterægteskab: en etisk Forbindelse mellem
aandeligt myndige Personligheder. De vilde desuden sammen kunne virke
for de Idéer, der opfyldte dem begge, og til hvilke begge vilde hellige
Liv og Kræfter.

Disse Udsigter tiltalte ham særdeles, og naar han var borte fra
Mathilde, syntes han ogsaa, at han vilde tale til hende, byde hende sin
mandige Hengivenhed og foreslaa hende et virkeligt etisk Ægteskab, men
— men —

Men naar han var sammen med hende, kunde han ikke.

Hun tiltrak ham absolut ikke legemligt, der var altfor mange skarpe
Hjørner ved hende, og56

den bitre Mistillid, der lurede i hendes Blik og brød ud i hendes Ord,
gjorde ham bestandigt usikker. Det var som om hun var forberedt paa
Skuffelse og Bedrag ogsaa fra ham. Alligevel havde han jo aldrig
hverken skuffet eller sveget hende.

Han vilde nok den Formiddag ønsket, Mathilde Rørby ikke havde besiddet
fuldt saa megen Ret til at blive staaende med Margrete om Livet. Han
vilde gærne talt alene med Margrete og mødt hendes Blik. Varme graa
Øjne uden Mistro! Troskyldige, næsten barnlige, forekom de ham, naar de
med dvælende Beundring fæstede sig paa hans Ansigt; og naar de
tilsløredes, syntes Margrete at trække sig sky tilbage i sin sarte
Jomfruelighed. Han følte sig stærk, naar hun betragtede ham.

Gerner søgte, da Timen var tilende, at nærme sig hende igen. Han vilde
følges med hende bort fra Skolen. Men han bar sig saa kejtet ad, at
Mathilde Rørby bemærkede hans Ivrighed, og det mislykkedes desuden,
fordi Fru Holm ønskede at tale med ham.

Den gamle Dame tog ham ind i sit Værelse og sagde, uden at se paa ham,
at hun blot vildeEN* POLITIKER.

bede ham — nu da han tog saa megen Del i det politiske Liv — om
ingensomhelst Politik at indføre i Skolen. Da han vilde tage til Orde,
afbrød hun ham straks:

»Jeg ved det, Hr. Gerner, det er aldrig forefaldet, men jeg anser det
for min Pligt at opfordre Dem til yderlig Forsigtighed. Flammerne gaar
højt — ser jeg i Avisen — her i Skolen tør end ikke falde det svageste
Skær derfra. Netop da De selv deltager i denne ulykkelige Strid, kan De
ikke saa godt som de Udenforstaaende bedømme de enkelte Ords
Rækkevidde. De maa derfor paalægge Dem selv de stærkeste Baand, Hr.
Gerner, de allerstærkeste Baand.«

»Men det kunde dog aldrig falde mig ind, Fru Holm, at tale Politik med
Smaapigerne. Jeg har sandelig ogsaa nok af den andetsteds.«

»De véd sikkert, hvordan Forældrene er. Det har vakt Betænkeligheder
hos mange af Skolens virkelige Venner, at De underviser her. Et
flygtigt Ord, Hr. Gerner — og Stillingen kan blive uholdbar.«

»Jamen, Fru Holm —« Jeg véd, De vil passe paa. Men som sagt, netop
fordi De er i Heden, maa De paalægge58

Dem selv de aller — allerstærkeste Baand. Ja Farvel, Hr. Gerner, jeg
tør ikke opholde Dem længere. De vil nok erindre, hvad jeg har sagt.«

»De aller — allerstærkeste Baand«, gentog Johan, idet han gik ned ad
Trapperne. Det var Talens første praktiske Virkning.

Da han kom ud paa Gaden, saa' han til alle Sider efter Margrete
Scheibel. Men hun var ingensteds at opdage.v.

M argrete havde godt lagt Mærke til Gerners pludselige Interesse for
hende, og skønt hun ikke en eneste Gang under Samtalen saa' paa
Mathilde Rørby, vidste hun Besked baade med den protegerende Ivrighed
overfor Gerner og den bitre Angst, der i et Nu var skudt op imod hende,
Margrete, hos Veninden. — Veninden! Var hun virkelig Mathilde Rørbys
Veninde ?

Aa ja, hun havde omgaaedes hende en Del i den sidste Tid, besøgt hende,
hørt paa hende, ladet hende fortælle baade om Politik, Literatur og
især om Kvindesagen. Det var afgjort imellem dem, at Margrete hverken
kunde læse de tykke Bøger eller de tynde Hæfter — hun var formeget Barn
og for lidt bogligt anlagt dertil, men Barnet lyttede gærne, naar
Mathilde fremstillede Kvindebevægelsen i de store Linier og i de smaa
Træk.70

EN POLITIKER.

Mathilde trængte til en Tilhørerinde, en for hvem hun var den aktive
Part, Manden i Forholdet. Selv overfor Johan, hvem hun maaske i sin
Sjæls Bund ikke følte som overlegen, forblev hun altid modtagende,
reserveret, tavs, som om en Meningstilkendegivelse lidet sømmede sig
hende, en stakkels ulærd Kvinde. Dels handlede hun saa, fordi hun
bestandig gennem selv at ydmyge sig vilde nyde sin bitre Vrede, dels
fordi hendes Opdragelse som alle Kvinders paa enkelte Punkter gjorde
hende usikker. Et græsk Ord, en lægevidenskabelig Terminus, en politisk
Hentydning i et hvilkensomhelst Skrift beviste hende irriterende over,
at hun maatte tage sig i Agt for Smaablottelser, som hun ikke besad
Aandsligevægt til selv at gøre sig lystig over. Engang var hun overfor
Johan kommet til at forveksle »Encyklopædisterne« med »Cykloperne«, og
skønt hun hurtigt opdagede sin Fejltagelse og under hæftig Rødmen søgte
at rette den, undgik hun dog ikke at bemærke det iøvrigt godmodige
Smil, der brød frem om Johans Mund. Han gav sig til at prate op om
Ordenes Sammenhæng og beslægtede Afledning, og skulde, den Klodrian,
gøre det nok saa godt med de paalideligste Undskyldninger forEN*
POLITIKER.

hende. Hun, hvis Kinder blussede mørkerøde, krummede Munden sammen uden
at mæle et Ord, efterat han først havde taget fat: hun hadede ham blot
hjærteligt i dette Øjeblik, hvor han kunde smile ad hende i sin dumme
Mandsoverlegenhed.

Intet saadant at risikere med Margrete. Hun vilde taget »Cvkloperne«
som den ligegyldigste Fortalelse, og til hende talte Mathilde sig ud;
selv fysiologiske Kendsgærninger kunde hun berøre med videnskabelig
Kulde overfor det lidt nysgærrige »Barn«. Og i sin Optællen af de
geniale Kvinders Sejre Historien igennem og Verden over kunde hun røbe
sin sammenpressede Forbitrelse over sin egen glædeløse Tilværelse.

Margrete lyttede — skønt hun intet Barn var — som til Æventyr. Hun kom
fra et Hjem, hvor den Art Sager ikke nævntes. Hun morede sig med
Mathildes Fortællinger, og hun spandt sig gærne ind i Drømme og Tanker,
naar hun mindedes Mathildes Eksempler paa fremragende Kvinder, der i
Ævnerigdom ikke veg tilbage for Mænd.

Kunde Kvinder ikke digte?

Der er fuldt i Théåtre-Français med et udsøgt Publikum, i Parkettet
stimlende tæt med62

Berømtheder, i Logerne Paris' smukkeste Damer, hærende de ældste
Adelsnavne og evropæisk-kendte Familiesmykket-. Men helt henne i Logen
op mod Scenen sidder i et søgrønt Silkegevandt Paris' aandfuldeste
Kvinde, skøn som en Muse; hendes dejlige Arm er ganske blottet, og
yndigt bøjende sin fine Hals hilser hun umærkeligt ned til sin
Selskabskreds' Udvalgte med Viften, hvorpaa Ingres malede legende
Kildenymfer i sølv-glimtende Maaneskær. Nu smiler hun let med et
henrivende sarkastisk og dog hjærtevindende Smil og henkaster nogle Ord
til Baggrunden af Logen, hvor en Kæmpe kryber sammen i Mørket, sugende
paa en uhyre agatknappet Muscadin-Stok, rystende sin Løvemanke,
brummende rødglødende Ord imod Borgerskabet. Han er Balzac, hun
Delphine de Girardin, uindskrænket Herskerinde i alle Aandens Riger og
Lande, hvis Skuespil opføres iaften med Rachel i Hovedrollen. To
Kvinder, straalende imellem Mændenes Flok.

Kunde Kvinder ikke herske?

I sit Arbejdsværelse staar den unge Kejserinde, lige hjemkommen fra
Rideturen. De gamleEN* POLITIKER.

Ministre og de unge Garderløjtnanter bøjer sig lige ydmygt for hende,
de store Hoffers Afsen-dinge og Verdens berømteste Skribenter kappes om
at hylde hende. Hun, Katarina, har svunget sig op til Tronen med en
Lykkejægers forvovne Grumhed, regerer med en Tyrans raadsnare
Hensynsløshed, dikterer Krig og Fred i Evropa, beskytter Kunster og
Videnskaber og lever som en Sultan i sit Harem. Se den smukke Yngling i
Værelsets Midte, rank som en Eg, vældig som en Hestebetvinger,
uforfærdet som en Landsknægt! Snart vil han paa Kejserindens Bud føre
hende ind til det silkebetrukne Gemak, og medens hun kigger i et Brev
fra Diderot, vil han knælende aftage hendes Ridestøvle og kysse hendes
lille Fod saalænge, indtil hun lader Brevet synke.--

Digte — herske! Margrete smilte ad sig selv, naar hun gav efter for den
Art Fantasterier; hun vidste godt med sig selv, at hun ingen Ævne besad
til Forfatterskab af nogensomhelst Art, og end mindre kunde hendes gode
Forstand, undtagen i yderst letsindige Øjeblikke, foregøgle hende noget
saa taabeligt som Bestigningen af64

den russiske Kejsertrone i en romantisk Belysning, som hun var bange
nærmere laante sin Glans fra Sacher Masochske Romaner end fra
Ivvindefrigørelsesskrifter.

Men alligevel! Hun længtes efter at tage Dél i en Gerning eller være
med i et Liv, der betød noget for andre Menneskers Skæbne. Og kunde
dette ikke være Digtning saavelsom Politik ? Var ikke Jordens skønneste
Poesier, alle inspirerede af Kvinder, fra Højsangen til Musset? Og
gaves der ikke mange Kvinder, der havde holdt de fineste Traade og de
stærkeste Løftestænger til Verdensbegivenheder i deres smukke Hænder?
Havde de ikke siddet bag Kulisserne og ledet Skuespillet? Havde ikke
Mændene, Statsmændene som Digterne, taget Raad og Opmuntring fra deres
Klogskab, medens de samtidigt knælede folderes Skønhed?

Saadan kunde altsaa en Kvinde digte igennem andre, herske gennem andre.
Det sidste var størst, og selv i et lille Land som Danmark maatte en
klog og smuk Kvinde kunne faa sit gode Virkefelt, hvis hun blot kom paa
sin rette Plads, kunne føre et behageligt, maaske ganske nervepirrende
Liv.EN* POLITIKER.

I hvert Fald var Margrete usigelig ked af sin nuværende Eksistens. Ked
og træt af at være i Hjemmet og af at gaa paa Skolen og læse med alle
disse plagende Unger. Aa Gud ja, der kunde være dem, som var ganske
søde og som man kunde kæle for imellemstunder, men de vedkom je ikke
hende det allerbitterste. Og hvad skulde det Hele føre til, skulde hun
gaa der og blive gammel Lærerinde ligesom den frygtelige Mathilde
Rørby?

I Begyndelsen havde hun fundet Mathilde ublandet frygtelig; saa, da
Mathilde nærmede sig hende, havde hun i Hjærtensladhed givet hende Lov
at prædike alt hvad hun lystede. Mathilde maatte gærne betragte hende
som Elev og vise hende frem som Erobring — selv i en Datterrolle vilde
hun gaa ind. Men det havde nok ingen Fare, at Mathilde skulde udsætte
sig for uhyggelige Aldersberegninger — tværtimod det var ikke frit for,
hun gav den ganske unge Pige i Attituder og nedslagne Blikke og lod sig
selv og Margrete antages for jævnaldrende. Altsammen éns for Margrete:
hun tog denne nye Omgang som en Adspredelse fra den dagligdags Ufor-

anderlighed, som en velkommen Anledning til at slippe bort hjemmefra,
thi Hjemmet var dog det værste af alt.

Derfor havde hun roligt og gærne modtaget al Mathildes Venlighed,
hendes ikke faa Indbydelser til Teatre og Ture — var det end tarveligt
at sidde i Parterret, saa maatte det dog langt foretrækkes for
Forældrenes Dagligstue — og til Gengæld ladet Mathilde ganske bestemme
Forholdets Karakter: Mathilde den overlegent ydende, hun den taknemlige
Protegée, Amazonen og hendes Tærne.

Men saa var der pludseligt kommet det med Johan.

Straks havde det slet ikke beskæftiget hende, for Gerner selv
interesserede hende ikke det mindste. Hun fandt ham ganske almindelig,
en Lærer af den Alvormands-Slags, som var værre end Kobstadsfolk.
Elegant var han ikke, til synderligt godt Hoved takserede hun ham ikke,
han stod jo og maabede, naar Frikvartererne førte dem sammen og syntes
aldrig kapabel til en Spøg, endsige til det svageste Kurmageri.

At han skulde blive Rigsdagsmand, vilde næppe sat Vækst i hendes
Interesse, hvis ikke77 EN POLITIKER.

Mathilde havde taget saa overmaade hidsigt fat. Gerner sagde og Gerner
mente, Gerner hist op og Gerner her ned — i alle Samtaler med Mathilde
forekom nu hans Navn evigt og altid. Mathilde havde ham i Munden som
hun havde ham i Hovedet. Om hun bar ham i Hjærtet? Margrete vidste ikke
rigtigt: Mathilde var jo saa lidt erotisk, men foreløbig morede hun sig
kosteligt ved at se Rødbeden holde Gryden saa uafladeligt i Kog. Dog —
hvis det lykkedes! Hvis Gerner virkelig blev Rigsdagsmand, og saa vilde
gifte sig med Mathilde, vilde det unægteligt være et glimrende
Avancement for den gamle Skole-jomfru.

Forelske sig i Rødbeden, gifte sig med Rødbeden — at noget Mandfolk
kunde være saa galt! Men saadan en Fyr kunde da umuligt tages til
Rigsdagsmand.

Alligevel blev Johan paa behørig Maade valgt til det danske Folks
Repræsentant.

Da Kendsgærningen var uomtvistelig, begyndte Margrete at fatte — hun
kaldte det for sig selv: en Art Medlidenhed med Johan. Han skulde da
ikke rent kaste sig bort! Han var jo68

en ung Mand og han burde da ikke lade sig besnære af den gamle Pige,
der lagde sine Garn saa tydeligt ud efter ham. Gerner, der vel ikke
havde set andet til Livet end sin egen Bogreol —- Mathilde fortalte jo
saameget om hans rene Livsanskuelse — befandt sig naturligvis i sin
kejtede Frygtsomhed vel ved Mathildes paagaaende Væsen.

Synd var det, men næppe til at afhjælpe. Mathilde var altid paafærde og
havde i den sidste Tid saa travlt med Gerner, at hun endog forsømte
Margrete.

Og var det værdt at hjælpe? Betød Gerner saameget, at man burde sætte
noget ind for at frelse ham?

Margrete gik længe usikker omkring. Saa en Dag fortalte Mathilde hende,
at Gerner vistnok vilde holde sin første Tale i Rigsdagen den næste
Dag. Som et Lyn slog det ned i Margrete:

»Vil du ikke tage mig med — for du gaar vel derhen«, sagde hun venligt,
»jeg har aldrig været i Rigsdagen, saa det kunde være morsomt at se den
engang — og høre Hr. Gerner tale.«EN* POLITIKER.

Mathilde følte sig smigret ved Venindens Ønske — desuden kom
Beskytterlidenskaben op i hende, og hun indvilligede. Aldrig havde
Margrete uden at vække Opmærksomhed kunnet gaa alene i Rigsdagen —
derimod følges med den ivrige Mathilde: det gik udmærket an.

Og saa var hun der — og blev betagen. Den store, stille Sal med de
mange alvorlige Mænd, hvoraf ikke faa med ansete, de fleste med kendte
Navne; Formanden der gav Ordet og i smaa Skænderier med Medlemmerne
viste Myndighed; Ministrene, der krævedes til Regnskab i høje Toner og
som ugenert passiarede med Folketingsmændene; de smalle Borde med de
anselige Stabler Papir, Tjenerne, der løb, Medlemmerne, der holdt store
Taler, som nedbragtes paa Papiret af Stenograferne, ligesom hven Ord
var Guld — alt syntes hende højtideligt og tiltrækkende. Men mest
imponerede hende maaske den Ting, at Salen var afspærret for alle andre
end netop for Tingets Medlemmer og deres Tjenere — derved kom der noget
Hemmelighedsfuldt over det Hele, og pludselig fik Ordet »Politik« en
mystisk Klang for hende: der var Fremtid deri, Livsmaal, Magt, Glans!70

Thi det betød dog meget, hvad der skete i denne Sal. Derhenne sad
Ministrene: det var Folk i store Stillinger — ikke alene fordi de fik
ordentlige Gager, men ogsaa fordi de var fornemme, hed Ekscellenser,
havde mange undergivne Embedsmænd, der led Dødsensangst for Ministeren.
Det vidste hun nok, som var Datter af en Toldforvalter. Den gamle
Scheibel havde aldrig talt anderledes om Ministeren end med en Skælven
i Røsten — og saa havde han nok for Resten aldrig set ham, men kun
Departementschefen. Ministeren havde andet at varetage end Modtagelsen
af de smaa Embedsmænd: han syslede med — Politik.

Ministrene betød mest, men de andre hævede sig ogsaa langt over
Mængden, selv om de ikke naaede at blive Ministre — hvad der jo
forresten var deres Maal. Hun vidste fra Mathilde god Besked:
Oppositionen vilde snart faa Ministeriet styrtet; til det ny
Ministerium, der saa skulde dannes, havde Mathilde ogsaa nævnt for
hende de forskellige Navne, som der kunde blive Tale om. Gerner fandtes
naturligvis ikke her imellem; men han havde Foden indenfor Politiken,
og paa81 EN POLITIKER.

hans Part vilde der komme den tilbørlige Del af Magt og Anseelse — den,
der i det Hele tilfaldt Rigsdagsmænd, og den, der erobredes af hans
sejrrige Parti. Hvis Gerner da var den Mand, som Mathilde udgav ham
for. Margrete havde jo egentlig aldrig holdt ham for saadant et farligt
Lys. Men nu skulde hun da hore.

Og saa talte han.

Han anede ikke, at Margrete sad der med Hjærtebanken bagved ham i
Damelogen, da han begyndte. Hun bemærkede med Forundring og Glæde, at
Medlemmerne trængte sig om ham; hun blev forbitret paa dem, der sad
ligegyldige og fornemme, og hun tænkte, at de maaske var misundelige
eller sløve. Hun syntes, at han talte godt, og at de stærke Ord klædte
den stærke Stemme. Han saa' egentlig udmærket ud, som han stod dér, høj
og kraftig, med det dunkelt-blonde Fuldskæg, medens hans Røst genlød i
Salen og han udæskede de fine Ministre — saa ud som en Mand med
Fremtid, der kunde tale og handle myndigt. Af den Støbning maatte vist
Politikere være, ikke saa særdeles morsomme eller elegante, men
alvorlige og ihærdige, naar de72

stormede frem mod Magthaverne som Vikinger mod Velsklands kronede
Tyranner.

Og da Margrete skottede hen til Veninden, følte hun sig tryggere i sin
Opfattelse. Se, hvor Mathilde sad der bleg og anspændt, indsugende*
Gerners Ord som var det en Offerdrik til hendes Alter. — Tag dig i Agt,
Rødbede!

Lidet anede Margrete, hvad Mathilde Rørby følte under Talen. Skønt
Mathildes politiske Erfaring ikke var synderlig rig, begreb hun dog
instinktivt, at Talen var et Nederlag, fordi den ikke var en Sejr. Hun
forstod med sit Hjærte som med sin Hjærne alt, hvad der foregik i
Salen: Medlemmernes Ligegyldighed eller Skuffelse, Gerners Svæven om i
det Blaa og hans fortvivlede Kamp for at vinde Fodfæste.

Derfor kunde hun ikke gaa hen til ham ved Bortgangen, men gjorde sig
lille og fremmed. Johan saa' hende ogsaa knap.

Thi Margrete sendte ham det varme og beundrende Blik, hvori hun samlede
hele sin Betagethed ved Folketingssalen, sin overtroiske Respekt for
Ministre og Rigsdagsmænd, Konkurrencen med Veninden, Overbevisningen om
hans Tales Vægt og Troen til hans Fremtid, hendesEN* POLITIKER.

egne unge Ønsker, Længsler og Planer. Intet Under, at Johan, der flov
dukkede sig ud af Rigsdagen, modtog al denne Forjættelse som en
Solstraale.

Margrete gik rask ud ad Vesterbrogade til sit Hjem. Hun boede i
Falkoneralléen.

Vejret, der endnu den foregaaende Aften mindede om Sommerens Hygge,
teede sig idag ganske efteraarsagtigt med en fygende Vestenstorm. Ned
over den fattige Stad blæstes den truende Forkyndelse, at nu straks
vilde Vinteren holde sit Indtog og kræve den sædvanlige Skat af
Menneskeliv. Sult skulde slaa dem, Kulde skulde ryste dem og Brystsygen
æde deres Lunger og Hjærte. Alle den store Bys navnløse Tu-sender
skulde lide Ondt, Børn skulde dø i rasende Feber, Kvinder slides op til
Skind og Ben og Mænd drive forknytte eller drukne omkring. Hver Dag
skulde Stormen jage som den strænge Herskers Slavefoged rundt i Gader
og Stræder og piske med sine Svøber ind i de Saar, som Kulden slog.

Folk saa' ud som de vel vidste, hvad der forestod. De kendte Tegnene og
skyndte sig ned74

ad Gaden med bekymrede Miner. Hvor forpinte rokkede ikke allerede de
gamle Koner frem, frysende i deres tyndslidte Sjaler! Hvor klynkede
ikke de pjaltede Børn, der hang i Skørterne paa blege Fruentimmer med
trøstesløse Ansigter! Ingen Sol paa Himmelen, al Glæde forsvunden! Selv
de, hvis Eksistens var nogenledes betrygget, gik mismodige ind i den
uendeligt lange Vinter.

Men imellem Vinterens forkomne Under-saatter skred Margrete glad og
stærk frem paa sine smaa spænstige Fødder — toogtyve Somre gammel. Hun
led intet ondt ved det skarpe Vejr og den stærke Blæst, der ikke
generede hende, tværtimod! Stormen slog imod hendes tynde Lærreds
Sommerkjole — thi der var endnu ikke bleven Raad til at anlægge
Vinterdragt — og lagde Tøjet tæt og stramt ind om hende. Hun turde
aldrig for Faderen gaa med andet end vide Kjoler uden Figur — nu blev
det saamænd moderne nok! Snørt sammen foran, saa Benet viste sig ved
hvert Skridt hun kæmpede sig frem imod Blæsten, og et Sus med en vældig
Tournure bagtil. Og ind igennem Kjole og Undertøj trængte den hidsige
Storm, krystende hende som nøgen i sin voldsomme Favn, prikkende
hendesEN* POLITIKER.

Hud med smaa fine Stik, kølende og brændende paa samme Tid, tagende
hende helt og holdent i Besiddelse, medens hun i Vellyst indsugede den
friske, stærke Luft.

Hun næsten lo af Fornøjelse, saa godt befandt hun sig midt imellem de
mange Stakler, hun mødte. For hende var Stormen en Ven — ja snarere en
Aand, der skulde staa tilrede paa hendes Vink og saa paa sine sorte
stærke Vinger bære hende i brusende Fart op til den høje Tinde, hvor
Slottet stod og Bejleren boede, op til Verdens Herlighed, langt bort
fra den navnløse Mængde, der krøb sammen i den store Bys Udkanter.

Hun tænkte paa den Forfærdelse, der sammensnørede Mathilde Rørbys
Hjærte, da Johan tydeligt forfjamskedes under »Barnets« Blik—og hun
smilte saa listigt ved sin Tanke. Og hun tænkte paa Johan, der forgæves
søgte at naa udenom Mathilde hen til hende og ved Bortgangen saa kejtet
havde luret efter hende — og hun smilte saare skælmsk. Og hun nynnede
muntert hen for sig, medens Tankerne ikke glippede et Øjeblik, Omkvædet
af en Vise, hvis for-76

lorne folkelige Naivetet var kommet paa Moden: »Johan, jeg maa gaa!«

Jo, det havde fænget, umiddelbart, straks, uigenkaldeligt — hvis hun da
ikke mistede Besindelsen. Hun glædede sig i sit unge Hjærtes Kraft til
den Kamptid, der vilde komme: den uden Ord ligesom i Mørke udfægtede
Duel med Rodbeden, og den spændende Skærmydsel med Vikingen, den store
dumme prægtige Fyr. Hun kunde næsten faa Lyst til at ruske ham i
Haar-toppen og muntre ham op i hans Alvor, hvorpaa hun nu stolede som
paa en Magt.

Under disse Drømmerier var Margrete naaet ud i Frederiksberg Allé. Hun
saa' hverken til højre eller til venstre, medens hun tappert skridtede
frem, da der pludseligt lød en sprukken, gnaven Stemme tæt ved hendes
Øren:

»Margrete, Margrete, kan du hverken høre eller se?«

Hun vendte Hovedet. Det var hendes Fader.VI.

Fader og Datter gik ved Siden ad hinanden op igennem Alléen, idet hun
sagtnede sine Skridt efter den tresindstyveaarige Mands.

Blæsten rev i de allerede tyndtløvede Træer som om den vilde bryde
Grenene isender til Pindebrænde for Vinterbrug. Bladene kastedes, gule
og krøllede, til Jorden. Alt tydede pludseligt saaledes paa Fattigdom
og Affældighed, at det gøs i Margrete.

Men mest dog han, der trippede afsted ved hendes Side, i de tynde
graamelerede Klæder med den vandkæmmede sorte Hat over det blege
Gammelmandsansigt. Det var skægløst og omhyggeligt barberet —
Operationen tog til Margretes Ærgrelse en halv Time hver Morgen med
Løben om i Skjorteærmer og arrige Raab efter det varme Vand — og dets
Farve var gul som78

Moderens gamle Benfingerbøl. Undtagen i Næsens Spids og i et Par
Pletter paa Kinderne — for der blussede en forræderisk Kulør, blaarød
som sort Portvin.

Han havde en gentlemanagtig Svaghed for Portvin om Formiddagen, men
ingen af hans antydede nogensinde en Viden derom. Alligevel havde denne
Svaghed været medvirkende Aarsag i, at han havde taget sin Afsked
forholdsvis tidligt. Dog dertil havde ogsaa hans urokkelige Dovenskab
bidraget. Og var Portvinen en Følge af Dovenskaben, eller omvendt:
dovnede han fordi han drak? I hvert Fald, han gjorde begge Dele.

Han tog selv Afsked fra sit fynske Told-forvalterembede, fordi han
frygtede, man skulde afskedige ham, og fordi alt Haab om Avancement
sikkert var tabt. Hele Byen vidste, at han ingen Ting gad bestille,
bare generede de andre paa Kontoret, og hver Tjenestepige, der mødte
ham paa Gaden ved to-Tiden, kunde sige: »Saa, nu skal Forvalteren hen
paa Hotellet og have sig sin Taar.«

Han sad der i Hotellets Gæstestue to, undertiden tre Timer ved sin
halve, undertiden hele Flaske Portvin. Hjemme sagde han, at han gikEN*
POLITIKER.

hen i Hotellet for at læse Aviserne, og utvivlsomt læste han dem ogsaa.
Blad efter Blad fortærede han, medens han tomte Glas efter Glas til den
torre Kost. Han talte med yderst faa, Gæstestuen var lidet besøgt paa
den Tid; naar han nodtes til at passiare, vekslede han helst nogle Ord
med de Rejsende, der kom fra Kjøbenhavn.

Men da der snakkedes saa meget om ham i den lille By, og selv hans
L'hombrevenner af den tinere Slags, Postmesteren og
Herredsfuld-mægtigen, begyndte at faa stramme Ansigter imod ham,
foretrak han en skøn Dag en Pension paa attenhundred Kroner fremfor
yderligere Slid og Uhygge. Det var nu seks Aar siden, at han uden Tøven
flyttede Kone og Børn til Kjøbenhavn, lejede sig langt ude i
Falkoneralléen til utænkelig ringe Pris en Stueetage med en lille Have
og befandt sig saare vel ved Forandringen. Her forlangte ingen
nogetsomhelst Arbejde af ham, og ingen udspionerede hans Smaature. Han
stod sent op, drak sin Morgenkaffe til en Pibe, læste sin egen Avis i
to Timer indtil Frokost, spiste med god Appetit til dette hans eneste
virkelige Maaltid, da den nydte Spiritus ødelagde Middagen for ham, og
vandrede straks efter Fro-90

EN POLITIKER.

kost sin Tur til en Vinkælder, som han havde udsøgt sig paa Vesterbro.

Haven var ham ogsaa en stor Adspredelse. Her rodede han omkring mellem
nogle Rosentræer og Stedmodersblomster, hvilke sidste han dyrkede i
forskellige Varieteter, og hvis Navne han plagende forlangte opgivne af
Margrete. Han saaede ogsaa Salat og Karse og fordrede, at hans Kone
skulde betragte disse Plantninger som værdifulde Ydelser til
Husholdningen.

Han nød sin Tilværelse. Han vilde ganske sikkert foretrukket et mere
velhavende Apparat af Bolig, Mad og Drikke, men med Aarene var dog
Ungdommens luksuøse Tilbøjeligheder sløvede, og han laa i sin
kjøbenhavnske Ensformighed som i den varmeste Dyne. Han fandt altid sin
Stue ren, Maden, om end tarvelig, fortræffelig tilberedt, Portvinen
passende krydret og alkoholiseret efter hans Smag, og om Aftenen tvang
han sin Kone til en uendelig Tomands-Whist, hvorover han førte
Aarsregnskab, medens han drak to ä tre Kognakstoddyer, indtil han krøb
i Seng, bedøvet af Spillet og af Spiritus'en.

Livet vilde utvivlsomt til hans sene Alderdom byde ham netop det
Velvære, som hans NaturEN* POLITIKER.

krævede. Hvad der nu ærgrede ham og forbitrede ham adskillige Timer,
var ene hans Datter Margrete.

For hans Kone bevirkede Overflytningen til Kjøbenhavn en ret ubehagelig
Forandring. Ikke just fordi hun flk adskilligt mere Arbejde, da
Scheibel erklærede, at der ikke længer var Raad til fast Tjenestepige.
Hun kunde ligesaa gærne slide lidt mere i Køkken og Stue, nu da hun dog
ikke fandt anden Anvendelse for sin Tid. Ovre paa Fyn havde hun havt
adskillige Bekendte, med hvem hun baade ved Kaffen og i Mørkningen
kunde slaa en lille Passiar af om alt, hvad der forefaldt i Byen, hvor
enhver var hjemmekendt i alle de andres Forhold. I Kjøbenhavn følte hun
sig paa den uhyggeligste Maade ene imellem den Mylr af fremmede
Mennesker, der løb hende forbi paa Gaderne. Ikke et venligt Nik i
Forbigaaende, ingen Falden i Snak paa Hjørnet. Saa indrettede hun sig
derefter, gik ud tidligt om Morgenen med sin Kurv og købte ind til
Dagens Fornødenheder, og krøb dernæst sammen i sin Hule, som hun ikke
forlod, før Sol atter stod op. Hun var svundet ind til et bittelille
usselt tyndt Væsen, der som en Skygge fulgte sin Mand, og

som intet Øjeblik havde ude af sine Tanker hvad Scheibel vilde,
ønskede, irriteredes ved eller billigede.

Af hendes altid tarvelige Tilværelse tog Kjøbenhavn det sidste Lys og
kastede hende ned i sin sorte Fattiggryde; men Forandringen var ikke
saare smærtelig, fordi hun ikke ævnede mere Modstand end den elendige
Orm, som Drengen putter i sin Spaanæske.

Derimod Margrete! Paa hende virkede Kjøbenhavn bedøvende og
fortvivlende, jo mere hun som en druknende stred imod den
uforstyrreligt opslugende Hovedstadsstrøm.

Hun havde uden Uvilje fulgt Faderen. Medens det gøs i den gamle Kone,
da Scheibel en Aftenstund meldte Afsked og Opbrud, følte Margrete
Forandringen som en æventyrlig Hændelse, hvoraf hundrede gode Sager
kunde oprinde, og som foreløbig satte hende i Stand til et vidtgaaende
Praleri imellem Kammeraterne. Selv drømte hun sig i uendelige
Teaterforestillinger, Modebutiker og fine Baller. Onkel Gaul, den rige
Onkel Gaul boede jo i Kjøbenhavn, og Margrete fantaserede sig ind i den
festlige Modtagelse,EN* POLITIKER.

der vilde beredes hende i denne hendes nære Families Skød.

Og saa strande i Falkoneralléen! Sendes til Kursus om Formiddagen og
læse Lektier om Eftermiddagen! Være den mindst elegante af alle
Kursusdamerne, fordi de kjøbenhavnsk opdragne fattige Piger dog altid
ordnede sig pynteligere end hun, hvis Kjoler blev syede hjemme al den
højst ukunstfærdige Moder. Veninder fik hun ingen af, thi hun blev
hurtig sky og sær overfor de heldigere stillede. Fornøjelser, Teatre,
Koncerter, Karnevaler — Faderen drak de Penge op, der blev tilovers fra
det strengt nødvendige.

Hvad hjalp hendes kønne Ansigt hende, hvad hendes nydelige Figur! Hun
vidste, at hun var smuk, men det var ingen saadan Skønhed, der faldt
blændende i Øjnene. Hun høne ikke til de lyse, høje Piger, der stryger
igennem Gaderne som Fakler og drager alles Blikke til sig. Da hun blev
tyve Aar, sagde hun melankolsk om sin Skønhed, at man skulde se to
Gange til for at bemærke den, men ingen fik Tid til mere end den første
unyttige Gang.

Og havde hun ikke hurtigt forstaaet, hvorledes hun var faren i
Kjøbenhavn, vilde det

6*84

ulykkelige Bal hos Onkel Gaul oplyst hende derom. Mange Aar efter kunde
hun knytte sine kønne, smale Hænder i Fortvivlelse, naar Erindringerne
fra hin Aften för hende gennem Hovedet.

Onkel Gaul havde straks stillet sig yderst køligt til Familien i
Falkoneralléen. Han var en halv Snes Aar yngre end sin Søster, den
gamle Fru Scheibel, og havde tjent sig op til en solid Formue. Nu var
han desuden i Besiddelse af en køn noget afbleget Kone omkring de
Fyrre, et Par elegante Døtre, der regnedes blandt Byens flotteste unge
Damer, og en almindelig Laban af en Søn. Familien slog stort paa, især
Grossereren, og fandt ingensomhelst Anledning til at bebyrde sig med
fattige Slægtninge. Scheibels første Visit modtoges med den køligste
Høflighed og gengældtes aldrig, og det saa' ud som Scheibel med fuld
Ret kunde skælde sin Kone ud for Svogerens dumme Vigtighed, da der
pludselig efter næsten et Aars Betænkning dumpede en Balinvitation ned
til Margrete.

Det var en Almisse, given uden Hjærtelag. Ballet var stort, en lille
Dame mer eller mindre betød intet, og saa kunde man da gærne forEN*
POLITIKER.

85

Skams Skyld vise sig venlig mod den kedsommelige Pensionistfamilie.

Men i Falkoneralléen satte det trykte Kort Huset paa den anden Ende.
Der var ingen Tanke om Afslag: Margrete vilde paa Bal, hendes Moder
ønskede gærne, at Barnet fik en Fornøjelse, og var saare tilfreds over,
at Broderen lod høre fra sig, og Faderen tog de ikke mange Penge,
Margretes Dragt kostede, som en velkommen Anledning til Gnaveri og
Skænd.

Det var en saare tarvelig hvid Tarlatanskjole med det uundgaaelige blaa
Baand om Livet, ængsteligt lidt nedringet, med korte Ærmer, der lod et
langt tyndt Stykke Arni bart ned til den kun toknap-pede Handske.
Alligevel drømte det syttenaarige Pigebarn om Triumfer, Lykke,
Herlighed, endnu da hun i en gammel Vesterbrodroske, ildelugtende af
Cigar og simpel Parfume — den plejede at vente paa Sangerinderne og
deres Kavallerer udenfor Alléenberg — rullede hen imod Ballet.

Hun steg endnu lyksalig op ad den lune tæppelagte Trappe, efterat
Portneren havde aabnet Vogndør og Trappedør og forretningsmæssigt raabt
sit Klokken to til Kusken, der betragtede ham og Huset lige gnavent:
Alléenbergturene lønnede86

sig i Reglen bedre, de halvdrukne Fyre var i Forventning om kommende
Nydelser menneskekærligt spendable med Drikkepenge.

Men Margrete gentog sagte for sig selv i usigelig Spænding: Klokken to,
Klokken to, hvad vilde der ikke hænde inden da!

Og saa straks i Entréen, hvor en imponerende Tjener — barberet og
elegant som Herredsfogden ovre paa Fyn — hjalp hende Tøjet af, sank
pludselig hendes Mod til Nulpunktet, saa hun ligesom frøs om Hjærtet og
følte sig legemligt utilpas.

Der stod to unge Piger, maaske ikke saa særdeles smukke, men i alt Fald
efter Margretes Mening vidunderligt dejligt klædte i broget Atlask,
dristigt nedringede, ikke Spor af Ærmer, men med lange Handsker, der
som Strømper trak sig op ad Armene, og de pludrede lystigt løs med
nogle unge Herrer, der med Chapeaubas'en i Haanden ventede paa dem, og
uden at have set Margrete — i alt Fald følte hun det saaledes — raslede
de forbi hende ind i den straalende oplyste Sal.

Forsagt, forskræmt sneg Margrete sig bagefter. Hvor blev hendes Plads
iaften?EN* POLITIKER. 87

Onkel og Tante, hvem hun passerede forbi, hilste hende med et formelt
Nik, medens hun fremstammede en Tak for Indbydelsen, og Kusinerne i
straalende Elegance tog hende i Haanden med en Raskhed, som om de
fjærnede hende et Par Alen bort fra sig i det samme. De forestillede
»Frøken Scheibel« for en Klynge unge Damer, der kastede et prøvende
Blik paa hende og dernæst skød hende tilbage til hendes Intethed.

Blandt Damerne vilde hun ingen Veninder finde iaften. Og Herrerne —
vilde nogen se hende og more sig med hende?

Ak nej, det syntes ikke saa. Ved første Dans' Begyndelse, da hun
allerede stod uengageret tilbage, kom i sidste Øjeblik hendes Laban af
en Fætter ret gnavent trækkende med en Herre, der blev forestillet for
hende og engagerede hende.

Margrete forstod det altsammen. Hun havde set Tantens Vink til Sønnen,
ligesom han vilde marchere ind med en lille bleg, pudret, elegant Dame,
set ham bede sin Dame undskylde med en Vittighed, der sikkert ramte
hendes Tarvelighed, og set ham slaa ned paa den Herre, der nu førte
hende ind i Balsalen.88 EN POLITIKER.

Hun tog Herren i Øjesyn, da de stod derinde i Salen som sidste Par. Det
var en stakkels kejtet Kontorist fra Forretningen: han havde ikke vovet
at engagere nogen af de rige og flotte unge Damer.

Aa Rædsel at staa dér! De talte ikke til hinanden, de smilte ikke, de
dansede som med Døden i Hjærtet. Og éngang blev de som sidste Par ogsaa
eneste uddansende Par og i Kreds af hele Ballet, forbi Spøg og Latter,
kaadt Kurmageri og udfordrende Koketteri, nydeligt forfløjne unge
Mennesker og vanvittigt hysteriske Frøkener, straalende Øjne og hvide
Arme, Atlask, der knitrer, og Silke, der smyger sig fast, forbi Ungdom
og Overgivenhed og Lykke og Sanselighed og Frækhed og Beregning og
Uforskammethed og Lidenskab, forbi alt, hvad der skummed af Liv og Lyst
— forbi dansede de to, Kontoristen og Kusinen, flove som irettesatte
Børn, fortvivlede som overbeviste Forbrydere, alvorlige, dødtrætte,
næsten grædefærdige. De dukkede sig under de ironiske Blikke, der
hvilede paa dem.

Der var vel enkelte Herrer, som fandt hende net, men Kontoristen gjorde
hende saa uop-hjælpeligt latterlig, at ingen vovede sig hende nær.EN
POLITIKHR.

Og desuden, hvorfor skulde de vælge denne lille tarveligt og anstændigt
klædte Pige, naar der bødes dem til den intimeste Berøring en Skare
unge Fruentimmer, halvt nøgne og halvt paaklædte til Øjnenes Lvst og
Sansernes Glæde? Da efter Bordet Champagnen havde sat Brand i Kinderne
og Taage i Hjærnerne, sagde Løjtnant Walter, som stod midt paa Gulvet i
Dagligstuen og beredte sig til at klappe op til Kotillonen, idet han
lod Blikket glide langs den halvrunde Stues Væg, hvor de unge Damer
slængte sig i Sofaer og Lænestole:

»Faites votre choix, messieurs — det er dog fordømt, hvor det ligner et
—«

Han fik ikke det sidste Ord sagt, thi hans Dame slog ham med Viften paa
Skuldren og raabte: »Walter, Walter! Jeg vil danse, jeg vil danse,
sving mig hundrede Gange rundt, dans mig træt, dans til jeg styrter!«

Og han greb hende om Livet, saa hans Haand gled op mod Brystbuketten,
og med den anden Haand klappede han til Dans mod hendes udstrakte
Hojre, snurrede hende rundt og for afsted ind i Balsalen, hvor i
voldsom Tummel90

Sværmen brusede efter dem som en gnistrende Hale paa en pragtfuld
Komet.

Margrete havde danset Borddans med Kontoristen, der ikke havde vovet
sig til nogen anden Dame end sin første Ulykkesfælle. De var blevne
anbragte ved et lille Bord til otte Personer, hvor de modtoges som
Folk, der sætter sig ind til et sluttet Selskab i en halvfyldt Kupé.
Men ét Sted maatte de to Stakler jo krybe hen, og overalt havde de mødt
gnavne Ansigter, hvor de nærmede sig et Bord. Man sluttede sig sammen,
man skød Stolene ind imod Kuvertet, som var Pladsen optagen, eller en
Dame raabte højt: »Aa, Andrea, her har vi Plads til dig, vi holder den
fast!« Saa strandede de ved et tilfældigt Bord og hagede sig fast trods
fornemme Blikke, men smagte næppe den gode Mad eller drak den fint
tempererede Champagne.

Ved Siden af dem taltes der et Sprog, som Margrete knap forstod, saa
fuldt af kjøbenhavnske Slangord og af Hentydninger til ukendte Personer
og Ting kom det fra de unge Menneskers Læber. Margrete var desuden for
stolt til at lytte efter; heller ikke med sin Kavaler formaaede hun at
tale; de sad tavse og uænsede. HanEN* POLITIKER.

syntes, hun var nydelig og vilde gærne gjort sig behagelig, men
Forlegenheden kvalte Ordene i hans Mund; hun fandt ham saa klodset og
grim som han i hvert Fald tog sig ud overfor de mange kønne og
helbefarne Fyre, der fandtes i Salen.

Alligevel var Souperen en forholdsvis taalelig Tid; langt værre var det
at sidde over inde i Dagligstuen, medens Dansen gik lystigt i Salen.
Inde i den lille Dagligstue — der var flere smukke Værelser i Rad —
opholdt sig til Stadighed nogle ældre Damer, Veninder af Fruen, og
Margrete led alle den saarede Stoltheds Kvaler, naar en af disse
venligt henvendte nogle Ord til hende. Men ogsaa naar Fætteren engang
imellem pligtskyldigst inklinerede for hende, snøredes hendes arme
Hjærte sammen i usigelig Vé. Da hun éngang geraadede i en Tur, hvor
Damerne skulde inklinere for Herrerne, turde og vilde hun ikke nærme
sig nogen Kavaler, men gik lige ind Dagligstuen igen. Og fra det
Øjeblik sagde hun, at hun led af Hjærtebanken og ikke kunde taale at
danse. Hun borede sig ind i en Sofa og bladede i Albumer, besaa' de
uendeligt mange Fotografier uendeligt jmange Gange uden at se dem og92

EN POLITIKER.

blev bestandigt mere fortrukket stiv i sit blege Ansigt.

Ligeoverfor hende ved et andet Bord ved andre Albumer sad en
forfærdelig grim ung Pige med en blaarød Næse og store Hugtænder ud af
Munden. De talte ikke sammen, de saa' ikke til hinanden, de bladede
ustandseligt i Albumer, indtil Sværmen styrtede ind fra Salen efter en
Dans' Ophør, og tog saa fat igen, naar den forlod dem. Thi imens
Ungdommen huserede derinde, maatte de lade, som ogsaa de kom varme og
glade udefra. Den grimme Pige viftede sig krampagtigt med en kostbar
Fjervifte; Margrete, som hurtigt havde fundet sin Moders gamle
Ben-vifte umulig, lænede sig slåp tilbage i Sofaen, som træt af den
evige Valsen.

Margrete syntes, at hun og Grimrianen lignede to Fanger, hvis Celler
grænsede nær til hinanden, men som Fængselsloven forbød enhversomhelst
indbyrdes Meddelelse. Men det værste Bodsfængsel maatte rumme mindre
Jammer end denne elegante, af Blomster duftende Dagligstue med dens
bløde Lænestole.

— En, to Slag! Klokken slaar to. Margrete farer op fra Albumet. Der
danses vildere endEN* POLITIKER.

nogensinde før. Hun ser, idet hun gaar gennem Salen, den lille blege
pudrede Dame ligge med halvtillukkede Øjne helt ind i Armen paa
Løjtnant Walter; han næsten bærer hende, pressende hende imod sit
Legem, medens han hvisker ved hendes Øre. Det ståk Margrete i Hjærtet;
hun følte den hadefuldeste Misundelse mod den pudrede Kokette, mod
Løjtnanten, Kusinerne, de Unge der morede sig saa hensynsløst, mod
alle, alle — hun kunde ønsket at dræbe dem alle i det Sekund, hvor hun
med Blikket sagde Farvel til det Hele; saa smuttede hun uden Adieu til
Vært og Værtinde ud i Forstuen, hvor den glatragede Tjener konverserede
en køn Stuepige, der skulde hente den grimme Frøken.

Margrete spurgte, om hendes Vogn var kommen.

»Frøknens Vogn? Maa jeg spørge, hvortil?«

»Til Falkoneralléen«, fremstammede Margrete, »det er en Droske.«

»Aa, en Droske; jeg syntes der for lidt siden kom en Droske. Nu skal
jeg se.«

Han lukkede forsigtigt et Vindue op paa Klem — han vilde ikke forkøle
sig i den skarpe94

Natteluft — og raabte efter Drosken til Falkoneralléen. En hæs
Brændevinsstemme svarede javel.

Derpaa hjalp han med en aandsfraværende Mine Margrete Kaaben paa og
lukkede med en uforskammet Høflighed Entrédøren op for hende.

Hun styrtede ned ad Trappen og ind i Drosken. Med en arrig Ed hyppede
Droskekusken paa sin magre Krikke; han var inderlig ked af denne lidet
indbringende Nattur.

Men inde i den snavsede Droske sank Pigebarnet sammen som en Klud. Hun
græd med en forfærdelig Hulken, saa hendes Legem rystede i Krampe, idet
hun gentog de hundrede Gange: aa Gud, aa Gud! med en febersyg Stønnen.
Hun tænkte ikke paa det Oplevede, hun følte det blot som en uoprettelig
Skam, og hendes Liv syntes hende uigenkaldeligt forspildt.

Saadan blev hun ved at hulke og stønne den lange Vej ud til
Falkoneralléen, medens Drosken skumplede hende frem med en Bragen, der
lød som Torden i den stille Nat og heldigt overdøvede hendes voldsomme
Graad.

Dog da Vognen holdt udenfor hendes Hjem, rettede Margrete sig med et
pludseligt Kast. Taarerne forsvandt fra hendes blege Ansigt, ogEN*

med et forstenet Udtryk, der kunde gælde for søvnig Træthed, traadte
hun ind i Forældrenes Sovekammer for at sige Godaften.

»Hvordan har du moret dig?« spurgte Moderen.

»Udmærket, men jeg er saa træt —«

»Fik du saameget danset?«

»Ja, den hele Aften!«

»Naa, det var jo dejligt! Ja, læg du dig saa bare, saa kan du fortælle
rigtigt imorgen.«

Og Margrete gik ind og tog sig nok en Grædetur i Sengen med Ansigtet
trykket ned i Hovedpuden, for at Forældrene intet skulde høre, indtil
hun ud paa Morgenen faldt i Søvn. Da hun kom ind til Frokost, saa' hun
daarlig ud, men forialte en hel Del om Ballet, Gæsterne, Dansen og
Maden, ogsaa om sine Kavalerer, deriblandt Løjtnant Walter. Faderen
skændte paa hende, fordi hun havde danset sig syg og naturligvis
ingenting kunde bestille Dagen efter en saadan Tumlen rundt. Margrete
svarede ikke, bare saa' paa ham.

Og for Fremtiden svarede hun ham aldrig, naar han skændte og gnavede.
Hun blev »sær« og maatte høre ilde derfor. Hun gik næsten ikke mere ud,
afslog de faa Fornøjelser, der tilbødes hende, sagde nej til næste Aars
Balinvitation106

hos Onkel Gaul — trods Forældrenes Vrede og uagtet hun ingen Grunde
vilde give for sit Afslag — og blev ikke mere bedt dér og heller ikke
andetsteds. Hun lagde ingen Vægt paa sit Toilette, overdrev næsten dets
Tarvelighed, klagede aldrig over Maden, ønskede intet og arbejdede
flittigt, men var indesluttet og uden Smil i Hjemmet. Der var en saadan
forbitret Kulde over hende, at Faderen, særligt naar han var ophedet af
Formiddagsportvinen, blev fornærmet rasende hver Gang han mødte hendes
rolige Blik. Uret havde han forsaavidt ikke i sin Irritation; thi hun
baade foragted og haded ham grundigt som al hendes Elendes Ophav og
Hindring for enhver Forbedring. Hun kunde end ikke holde af sin Moder,
fordi denne saa ganske stod under Faderens Pisk og aldrig turde tage
Parti imod Hustyrannen: hun ynkede blot den gamle Kone.

Hun nød selvplagerisk sin Ulykke, da hun traf Mathilde Rørby, og det
gjorde hende ikke mindre skikket til at blive Mathildes Veninde.

Fader og Datter gik opad Alléen tæt ved hinandens Side og med tusende
Mile imellem sig.EN* POLITIKER.

Han plagede hende med sine sædvanlige Spørgsmaal om Skolen og
Lærerpersonalet og Børnene, ikke fordi han brød sig om Svaret, men
fordi han vidste, at denne Udspørgen pinte hende. Hun svarede da ogsaa
saa kort som muligt, overhørte saameget hun kunde.

Alligevel foretrak hun næsten denne hensigtsløse Inkvisition for den
Samtale, Faderen stillede op ved Middagsbordet.

De sad sammen alle tre i det ganske rummelige, låve Haveværelse, der
tjente baade til Dagligstue og Spisestue. Der stod omkring dem en
fugtigkold, muggen Luft, som svedtes ud af Væggenes raadne Hjørner og
som ikke betoges af nogen Kakkelovnsvarme, thi Scheibels lagde ikke i
Ovnen forinden første November, hvor stærkt end Temperaturen afkøledes.
Eftersom hun fros, spiste Margrete med endnu bedre Appetit end ellers
af Groden og Frikadellerne til Ærgrelse for Scheibel, der snagede i
Maden, og medens han drak sin halve Flaske 01, snakkede løs om alt,
hvad han havde læst i Aviserne den Dag, stadig henvendende Ordet til
Moderen:

»Ved du, hvem det var, vi hørte synge henne i Alléen iaftes, Mutter?«

En Politiker. 7108

»Nej, hvor skulde jeg vide det, Scheibel, men nogle drukne Mennesker
var det da vist.«

»Det var Mursvende, min Salighed, ikke andet end Mursvende. Jeg læser i
Avisen idag, at der er stor Skrue a† Mursvende her i Byen. Straks faldt
det mig ind: naturligvis, det var dem igaar Aftes. De gider ikke
bestille noget, saa maa de ud at svire og drikke og brøle, saa man kan
høre dem i en Mils Afstand.«

Margrete saa' akkurat hen paa ham, der ligesom ventede hendes Blik ;
saa vrissede han:

»Tror du maaske, at det ikke var Mursvende?«

»Det har jeg ingen Anelse om, men du kan da heller ikke vide det.«

•»Ja Socialister var det da.=<

Han troede, at denne Formodning ærgrede Margrete, hvis frie Anskuelser
han havde en Fornemmelse af, skønt hun altid talte saa lidt som muligt.
Men Mathilde havde et Par Gange opsøgt hende i Hjemmet, og den gamle
Mand kunde ligesom snuse sig til Mathildes emanciperte Idéer, mærkede i
hvert Fald, at hun oversaa ham.

Da Margrete ikke svarede, tog han fat paa de Ulykkestilfælde, hvorom
han havde læst i Aviserne,EN* POLITIKER.

fortalte om et gruopvækkende Mord i London, men fordybede sig særligt i
en østrigsk Baron, der var død efterladende sig henved hundrede
Millioner. Den gamle Kone rystede paa Hovedet over en saa forskrækkelig
Masse Penge og syntes det var da godt, man ikke var saa rig; hvad
skulde man gore med saadan en Rigdom? Men Scheibel mente, at det
ordnede sig saamænd nok, med en Mine, som han var den rette Mand til
den rette Anvendelse af hundrede Millioner.

»Ja, du kunde maaske, Scheibel«, sagde den stakkels Gamle ydmygt.

Margrete blandede sig ikke i denne Samtale. Stormen peb vildere og
vildere udenfor, Stuen var mørk og kold, og hun følte sig med ét
forunderligt træt.

Hun gik ind i sit lille Kammer og sank sammen i en Stol. Det var
uudholdeligt, og det maatte have en Ende. Men kunde hun slippe bon?

Hendes Mod var pludseligt sunket. Hvad var i Virkeligheden sket mellem
hende og Johan ? Intetsomhelst. Han havde vist Lyst til at tale med
hende idag for første Gang efter mange Maaneders Bekendtskab, og derpaa
byggede hun100

en Række Fantasterier, der ikke endte med mindre end Bryllup, Frihed og
Frelse. Hun var jo taabelig. Ligesaa godt opgive det Hele straks.

Hun smilte over sig selv halvt fortvivlet. Derinde fra hørte hun
Faderens Stemme knage omkap med Vindens Tuden. Whisten og
Toddydrikningen var begyndt, og her sad hun, levende begravet syntes
hun.

Nej, hun maatte prøve Kræfter med det Ukendte. Hun vilde stride sin
Strid, og dér hvor Mathilde Rørby havde vundet Terræn, maatte hun vel
kunne sejre. Hun stillede sig foran sit lille Spejl og betragtede
prøvende sit Ansigt, saa' endogsaa med et uskyldigt og beundrende Blik
ind i Spejlet.

Saa sukked hun, gik hen til Bordet og gav sig til at rette sjætte
Klasses danske Stile: Skibbrud i Atlanterhavet.VII.

.Margrete kunde sparet sin Frygt: Johan tænkte paa hende, netop som hun
ønskede.

Dagene gik for ham uden særdeles Hændelser i Rigsdagen. Han fik ikke
Anledning til atter at tale, da Venstre i Kampen mod Regeringen
henlagde alle Forslag uden Debat, men det kunde da heller ikke fordres
af ham, at han skulde spille nogen Rolle i Tinget. Derimod gaves der
ham hyppigt Lejlighed til at optræde som Taler udenfor Folketinget ved
de talrige offentlige Møder, der holdtes i Kjøbenhavn og dens Omegn.
Man trængte til Folk med Tro paa Sagen, gode Talegaver og tiltalende
Personlighed ; følgelig henvendte man sig ofte til Johan. Ogsaa til
Folkemøder paa Landet kom der Bud efter ham i Forvinteren, saaledes at
han gik imod det nye Aar med en nogenledes sikker Følelse af102

Aktivitet. Han nævntes hyppigt i Bladene, hans Taler refereredes og
rostes, og han fik ikke faa politiske Breve fra Vælgerforeninger,
demokratiske Bestyrelser og lignende — hvilket han omtalte til Tage med
en plaget Mands lidende Mine, skønt han med Velbehag nød hver eneste
Skrivelse.

Margrete fulgte hans Skæbne i Bladene, talte ogsaa ugenert med Mathilde
Rørby om ham og viste ham den troskyldige Opmærksomhed, som en Discipel
viser sin afholdte Lærer.

Hendes Troskyldighed trængte som en sød Gift ind i hans Hjærte.

Han fik hurtigt Rede paa, naar hun forlod Skolen, og hvor hendes Vej
gik. Han mødte hende da tilfældigt, standsede hende og fulgtes med
hende, saa langt hun tillod. Det var sjældent længe, dels fordi
Margrete ikke vilde møde sin Fader sammen med Johan, dels fordi hun
instinktivt satte ham paa knappe Rationer. Midt i en Samtale erklærede
hun, at hun skulde op i det Hus eller ind i den Butik, trykkede hans
Haand og gik; Johan kom aldrig ud af at bede, om han maatte vente paa
hende.EN* POLITIKER.

Han sagde nu til hende alt det, hvormed han for kort Tid siden havde
underholdt Mathilde. Dog naar han altfor stærkt fordybede sig i
Ungdomsminder eller teoretiske Betragtninger, forte hun ham forsigtigt
tilbage til det virkelige Liv og hans Fremtidsudsigter. Han var
forbavset over hendes politiske Interesse, naar hun udspurgte ham om de
forskellige Føreres Stilling og Indflydelse. Hun billigede ganske, at
han havde sluttet sig til den talrigste Gruppe af Venstre, for
Flertallet, sagde hun, det var jo det, som skulde have Magten.

Johan følte sig lykkelig ved disse Samtaler. Han mærkede med Glæde, at
Margrete ligesom han var tarveligt opdragen og trods sin Ungdom hverken
fornøjelsessyg eller letsindig; hun gik aldrig paa Bal, aldrig i
Selskab, havde ikke Veninder og kendte næsten ingen unge Mennesker. Han
blev mer og mer forelsket, hver Gang han saa' ind i hendes søde Ansigt,
men til at antyde sin Forelskelse, endsige til at fri fattedes ham Mod.
Han syntes, hun var saa sari en Jomfru, at hun ved mindste erotiske
Antydning vilde flygte som Hinden i Skoven, blot Lovet knitrer under en
Spaserendes Fodtrin. Han vovede sig104

imidlertid til nogle smaa Opmærksomheder: forærede hende nogle Bøger,
bragte hende engang Blomster, og saa' sig om efter forøget Arbejde; thi
det var dog altfor dumt at tænke paa Giftermaal, naar han ikke kunde
ernære en Kone. Da han engang overfor Margrete udtalte sin Afsky for
lange Forlovelser, gik hun just ikke ind paa hans Betragtning, men
nøjedes med en uskyldig Bemærkning om, at det maatte være en kedelig
Ventetid.

Johan blev usigeligt blød om Hjærtet ved hendes blufærdige
Tilbageholdenhed, som han uvilkaarligt sammenlignede med den
Ufortrødenhed, hvormed Mathilde Rørby engang ved en lignende Lejlighed
havde fordybet sig i Spørgsmaalets fysiologiske Side. Johan følte sig
lutret overfor Margrete. _

Han hk tilbudt en yderst beskeden Stilling ved et Venstreblad: han
skulde være Sverig-Norge. Pladsen indbragte ham halvtredsindstyve
Kroner om Maaneden, og man gav ham disse for at binde ham politisk. Han
tog Stillingen som en Anerkendelse af sine Fortjenester og udregnede,
at han ved Skolepenge, Diæter, Bladfortjeneste og enkelte
Foredragshonorarer naaede til de tre,EN* POLITIKER.

firetusend Kroner, hvormed han udmærket kunde etablere sig som
Ægtemand.

Margrete havde regnet det sammen ligesaa hurtigt og nøjagtigt som han.

Hun lod ham rykke nærmere. Samtalerne forlængedes og blev mere
fortrolige, men han sagde ikke Ordet: han saa' i hendes voksende
Fortrolighed kun et Vidnesbyrd om hendes uberørte Sind.

I to Maaneder marcherede de saaledes paa Stedet. Og Mathilde Rørby, der
straks hun mærkede det begyndende Forhold havde trukket sig stejlt
tilbage fra Johan, ja i Frikvartererne var gaaet ham forbi uden næsten
at se ham — hvad der slet ikke var Johan imod — hun nærmede sig igen
til ham og fangede ham ind i nye Reformsamtaler. Hun kunde jo ikke
vide, 0111 Margrete blot koketterede uden vidererækkende Hensigter.

Da Margrete iagttog disse fornyede Angreb, oprørtes hun i sin Sjæls
Inderste over Mathildes Træskhed. Hun blev enig med sig selv om, at nu
maatte der handles.

Man nærmede sig Jul. Ferien skulde begynde, og medens den stod paa,
kunde hun ikke træffe Johan. Og hun vilde ikke opleve saadan06 EN
POLITIKER.

en Jul til som de tidligere, ensom og glædeløs, medens alle andre holdt
Fest.

Lige inden Feriens Begyndelse, da hun spaserede med Johan ud ad gamle
Kongevej, førte hun Samtalen hen paa Juletidens Kedsommelighed.

Han gik beredvillig ind herpaa, kun ved Rigsdagsferien var han glad,
men ellers blev det drøje, mørke Dage at komme igennem.

»Aa, De har jo saameget at tage Dem til, Gerner!«

Han stammede:

»Jeg vil saa særdeles meget savne at tale med Dem, Frøken Margrete!«

Hun svarede med den klareste Stemme:

»Jeg vil saamænd ogsaa savne vore Spasereture og Samtaler, kan De tro,
jeg har Dem virkelig saameget at takke for.«

Han blev ganske bleg, men tog Mod til sig og sagde:

»Men var det da ikke muligt, at vi kunde mødes engang i Ferien?«

Margrete saa' paa ham med sit troskyldigste Blik og sagde venligt:EN
POLITIKER.

»Jo, det kunde vi da ogsaa — det har De rigtigt Ret i.«

Efter lidt Tale frem og tilbage blev det bestemt, at de skulde træffes
lille Juleaften Kl. syv.

»Jeg har dog Ærinder at gaa den Aften«, sagde Margrete leende, »og saa
kan vi mødes ved Hesten paa Kongens Nytorv. Det er rigtignok lidt sent,
men saa er der heller ingen, der ser os.«

Johan takkede hende henrykt.

Lille Juleaften gik Margrete tidligt paa Eftermiddagen hjemmefra. Hun
sagde, at hun havde lovet at besøge Mathilde og begav sig ogsaa til
hende. Dels vilde hun kunne dække sig i fornødent Fald, dels dreves hun
af en underlig grusom Lyst til at se Mathilde, lige inden hun gik til
sit første Stævnemøde med Johan.

Mathilde boede langt ude i Nørrebrogade. Hun var hjemme og tog
nogenledes forekommende mod Margrete, skønt hun betragtede hende med
ublandet Mistro og øjensynligt ikke begreb, hvad Besøget gjaldt. Ifjor
havde Mathilde inviteret hende til Juleaften sammen med nogle
Kvindesagsdamer. Vilde hun inviteres? Troede8

hun maaske, Gerner kom? Ja naturligvis, det var det. Altsaa var hun
ikke saa ganske å jour med hans Gøren og Laden.

Mathilde følte pludseligt en ikke ringe Glæde, og Tonen blev lidt
venligere mod Margrete.

Denne satte sig ganske roligt og passiarede løs. Om Skolen, om de andre
Lærerinder, om de kvindelige Foreninger, i hvilke Mathilde virkede.

Mathilde tøede op og gav ivrigt Svar paa alle Spørgsmaal.

Da Klokken var bleven henved seks, førte Margrete Samtalen hen paa
Gerner.

Hun spurgte Mathilde paa den naturligste Maade af Verden, hvad hun
mente om Gerners Begavelse og politiske Stilling. Hun, Margrete, syntes
nok, at han var interessant at tale med, men hun forstod sig jo ikke
paa Politik og den Slags Ting.

I de Minuter, hvori Mathilde betænkte sig og indledte sit Svar med
undvigende Bemærkninger, stred hun en haard Strid.

Skulde hun sige, at Gerner betød saare lidet og næppe havde nogen stor
politisk Fremtid ? Ganske sikker var hun ikke i sin Sag, thi megetEN*
POLITIKER.

kunde jo forandre sig, desuden: vilde Margrete ikke tro, at naar hun nu
rev ned paa Gerner, skete det af Jalousi? Paa den anden Side, rose ham
vilde hun da paa ingen Maade. Margrete kunde i Forvejen være indbildsk
nok af hans Bekendtskab og begærlig nok efter dets Fortsættelse. Det
var ikke værdt at opmuntre hende ved en Fremstilling af Gerner som en
opgaaende Stjærne. Svare ganske tørt, nær Sandheden — var vel det
bedste.

Men det var galt ræsonneret. Hvis Mathilde af al sin Magt var faldet
over Gerner, havde gjort ham saa latterlig og ubetydelig som vel
muligt, maaske — men kun: maaske — havde Margrete følt sig ilde berørt
derved og usikker i sit Forehavende. Maaske havde hun da udskudt
Afgørelsen.

Nu troede hun gennem Mathildes tørre Tone kun at høre Skinsygens Nag,
endogsaa til Gerner. Og naar Mathilde ikke angreb ham voldsommere, saa
maatte det være, fordi han ikke kunde angribes, fordi hans Stjærne
virkeligt lyste paa den politiske Himmel. Altsaa var Maalet stort og
Sejren skøn.110

Margrete hørte roligt og opmærksomt paa Mathilde, nikkede lidt engang
imellem, som hun just nu forstod, hvad Mathilde mente, og saa'
ufravendt paa denne med klare og troskyldige Øjne: en lille fin
Edderkop overfor en stor, grim Flue. Hun studerede meget omhyggeligt
Mathildes Ansigt, Træk og Teint, som om hun var Medlem af en
Besigtigelseskommission, der skulde afgive Skøn over en Bygnings
Fortrin og Mangler.

Da Mathilde var færdig, rejste Margrete sig og tog sit Tøj.

»Vil du gaa?« spurgte Mathilde forbavset, »bliver du da ikke her?«

»Nej, jeg har lovet at komme et Sted hen iaften«, svarede Margrete uden
at tage sit uforstyrrelige Blik bort fra Mathildes Ansigt, idet hun
knappede sin korte Trøje.

Der var noget i Tonen, som gjorde Mathilde tavs, noget, der mindede om
det Hornsignal, som Soldater lejrede i Skoven hører skingrende klart,
og som forkynder, at Fjenden nærmer sig truende og kamplysten.

»Jaja, Farvel da, og Tak for iaften«, sagde Margrete, idet hun rakte
Mathilde Haanden.EN POLITIRER.

Endnu i Doren tilføjede hun: »Og glædelig Jul, Mathilde!«

Mathilde fremmumlede et uforstaaeligt Farvel og saa' lamslaaet ud for
sig.

Paa Kongens Nytorv holdt Johan Vagt allerede fra halv syv.

Der var faldet tynd Sne, som tog det Graa og Smudsige bort fra de
snævre Gader og det mørke Torv. Ned ad Østergade, hvor Butikernes
Lamper hjalp paa den usle Gasbelysning, drog der en Mængde Mennesker i
tavs Travlhed. Men straks ude paa Torvet hørte Sværmen op, og Gerner
kunde i Ro trave rundt om Hesten.

Hver Gang han kom forbi Flisestriben mod Østergade, standsede han lidt
og saa' over imod den lyse Gyde, der rummede al den Luksus, som i de
næste Dage skulde spredes ud over det hele Kjøbenhavn. Det var Stadens
Brændpunkt, hvorfra den glimrende Hovedstadsfordærv udgik. Her udbød
Aften efter Aften med frække Blikke og udfordrende Lader de faldne
Kvinder sig til unge og gamle Libertinere i Skær fra Butikerne, hvor
Kræmmere solgte den falske Pynt, Silke, Baand og snævre Klæder, som
Kvindens Sjæl begærede112 EN POLITIKER.

og Mandens Hjærte daaredes af. Johan saa' Mængden bugte sig som en
skinnende sort Orm i en Lue af Glansild, som var det selve Vellystens
Slange, der spillede i sit Element.

Han tænkte derpaa, idet hans Blik gled over mod Østergade, men dog
endnu mere paa Margrete, der skulde komme ud fra Lysskæret. Hun maatte
naturligvis komme derfra, naar hun fra Vesterbro gik ind i Byen, og
desuden skulde hun jo ogsaa besørge nogle Ærinder i Butiks-gaderne. Men
det betød intet, at hun kom derfra, thi hun lignede i ingen Henseende
Hovedstadens glimmersyge Kvinder. Han syntes, hun lignede en Blomst, en
skær og beskeden Lilie-konval, bringende Foraar til Menneskers Hjærter.

Han følte sig saare lykkelig, medens han ventede hende. Han vidste
ikke, hvormeget han kunde haabe; han turde næppe tro, at de stærke
Følelser, der nu tog hans hele Sjæl fangen, kunde besvares af den fine
unge Kvinde. Om hun bare anede, hvor nænsomt han skulde vogte over
hende! Han forestillede sig selv — ikke uden Selvfølelse — som en stærk
og alvorlig Mand, der med uendelig Kærlighed bøjede sig ned over det
sarte Væsen, der klyngede sig tilEN* POLITIKER. 113

hans beskyttende Arm. Og naar han kom hjem fra Rigsdagen, fra den
møjsommelige Gærning ude iblandt Folket, der desværre kun kendte lidet
til Hjærtets ædleste Følelser og sjældent tik Lod i Civilisationens
højeste Nydelser, naar han kom hjem fra sin heldbringende Virksomhed
ude blandt de for Livsglæden Besvegne, saa vilde han træffe hende, sin
unge smukke Hustru, uberørt af Livets Smuds, men i sit kærlige Sind
forstaaende de Fattiges grænseløse Jammer, og de to vilde sidde sammen
i kvægende Ro, i ægtebaaren Lykke, oprunden af Sjælenes Samstemning--

Han rev sig ud af disse Fantasterier og stod med et Ryk stille. Nu var
Klokken straks syv, nu maatte hun ganske snart komme!

Hvis hun da kom! Hun havde lovet det uden Tøven med en Troskyldighed,
der rørte ham dybt, naar han tænkte derpaa, men som ogsaa skræmmede ham
bort fra forvovne Fantasier. Thi hvis hun havde lagt samme Betydning i
dette Møde som han, vilde hun næppe svaret med denne barnlige
Frimodighed. Hvad var han for hende? En ældre Ven, næsten en Lærer, som
hun gærne talte med og tog Nvtte af, men aldrig havde hun aabenbaret,
at hun holdt af

ham, saaledes som han ønskede. Ja, hun havde sikkerlig vist ham megen
Interesse, taget Del i hans Anliggender, villet kende hele hans Liv,
men Springet var stort herfra og til hans Luftkasteller.

Klokken var blevet syv paa Uhret ved Hoved-vagtsgade, men der var ingen
Margrete at se. Han stirrede mod Østergade, hvorfra Slangen bestandig
udspyede nogle smaa Hobe, der hurtigt spredte sig og forsvandt i
Torvets Mørke. Hun viste sig ikke.

Hun var maaske bleven forhindret eller havde betænkt sig eller var
bleven syg eller havde faaet Besøg? Hvor mange hundrede Ting kunde ikke
været sket, alle ødelæggende for hans Ønsker. Allerværst om hun havde
fortrudt sit Løfte! Det var dog en egen Sag at mødes med en ung Mand
ved Aftenstid — rigtignok kun, sagde han bittert til sig selv, hvis
deres Møde for Alvor kunde kaldes et Stævnemøde, men dette var vel
næppe Tilfældet.

Alligevel var han glad om Hjærtet ved denne Begivenhed, der var
enestaaende i hans Liv. Og ét forstod han, at kom denne unge Pige
virkeligt til ham som en Brud til sin Brudgom, daEN' POLITIKER.

var dette Møde tusendfold mere værd end alle Tages Oplevelser
tilsammen. Da slog han med dette ene Slag den kjøbenhavnske Don Juan af
Marken, sejrede over ham i Livets Kaplob og hævdede sin Livsanskuelses
Ret og Magt overfor Vennens frivole Syn.

Fem Minuter over syv — ti Minuter over syv, og endnu ingen Margrete. Nu
er han gaaet utallige Gange rundt, har standset ligesaa mange Gange
overfor Østergade; Politibetjenten lægger Mærke til ham, synes han. Og
det er rigtigt; Ordenens Vogter, der har set Fyren trave saa mange
Gange rundt, har betænkt, at han dog ogsaa vil se Pigebarnet, som der
ventes paa. Derimod er det en Fejltagelse af Johan, naar han tror sig
kendt af Politibetjenten. Denne har aldrig skullet lægge Mærke til de
danske Rigsdagsmænd.

Et Kvarter til otte — Johan har Hovedpine af Nervøsitet og Spænding.
Han fryser og véd ikke, hvad han skal gøre med sig selv. Skulde hun
ikke komme? Han tør ikke gaa, og han fortvivler over denne Venten. Men
hvis hun kommer, da vil han sige hende det altsammen just denne Aften,
han vil have Mod og hellere udsætte fsig or et Afslag end opleve endnu

engang denne Spænding, der gør ham syg. Han elsker hende, og han vil
vide sin Skæbne.

Imidlertid spaserer Margrete rolig og velfornøjet fra Nørrebro ind
igennem Byen. Hun haster ikke, giver sig Tid til at se paa Butiker og
Folk, er inderlig tilfreds med den Følelse, at det er sidste Gang, hun
skal gaa Julen igennem alene, tænker ogsaa med stor Venlighed paa
Johan, der nu venter hende ved Hesten. Men hun vil ikke komme præcis
for nogen Pris — han har godt af at vente lidt, længes lidt, ikke være
vis paa, at hun kommer. Det kan muntre lidt op i Hr. Gerner.

Forfærdelig morsomt er det at gaa til Stævnemøde, ja til mere, til det
Spørgsmaal, hvis rette Besvarelse skal dræbe den kedsommelige Nutid.
Hun holder af ham, hun holder virkeligt af ham, og det er netop for
hans Skyld, at hun kommer for sent. Hun gaar ind i en Butik paa
Østergade og køber sig et Baand til sin Hat, hun maa da have en Pakke i
Haanden, naar hun møder ham.

Da Johan femogtyve Minuter over syv stirrede stivt og fortvivlet hen
imod Østergade, saa' hanEN' POLITIKER.

en Skikkelse skille sig ud fra Sværmen ved Østergades Munding og med
lette, hurtige Skridt gaa over imod ham og Hesten. Var det hende? Hans
Hjærte bankede og Blodet for ham til Hovedet. Var det ikke hendes kone
Trøje og det graa Slør om Hatten, og gik ikke Margrete netop saadan?

Da hun kom lige imod ham, kunde han næsten ikke tale af Bevægelse.

» De har da ikke ventet længe«, sagde Margrete med sin venligste
Stemme, »jeg blev lidt forsinket.«

»Aa, blot nogle Minuter. — Tusend Tak, at De kom, Frøken!«

»De troede da ikke, at jeg blev borte?«

Der kunde jo være kommet Forhindringer«, bemærkede Johan tøvende.

»Maaske ventede De mig ikke saa bestemt, fordi De ikke finder det
ganske rigtigt af mig at spasere med Dem saa sent om Aftenen«, sagde
Margrete grublende, »sig mig, Gerner, har De tænkt saadan? De maa
endelig svare mig ærligt.«

«Nej, det har jeg ikke tænkt, ikke et Øjeblik«, forsikrede Johan
højtideligt, »jeg var saa sikker paa, at De roligt kunde mødes med
mig.«118

»Det troede ogsaa jeg.« — Svaret kom med en blid Alvor, der gik lige
til Johans Hjærte og gav ham Mod til at fortsætte.

»Desuden vilde jeg saa usigeligt gærne tale med Dem, Frøken Margrete —
jeg maatte have en Samtale med Dem, en alvorlig Samtale —«

De var imidlertid komne over mod Store Kongensgade, og Margrete slog
resolut ned ad den meget befærdede Gade.

»Skal vi her ned ad«, sagde Johan, »her er saa mange Folk, man kan
næsten ikke tale.«

»Vi kan gaa ned mod Boulevarden«, svarede den vej kyndige Margrete.

Og hun førte ham gennem Dronningens Tværgade hen til Sølvgade.

Selv i disse tarvelige Gader holdtes der Jul: i Kælderbutiker, hvor
usselt Legetøj udstilledes sammen med alskens Husgeraad og
Isenkramsager, prangede stærkt Lys, der faldt grelt ned paa de lidet
festlige Varer. Det haarde nøgne Fyrretræ oplystes sammen med Tin saa
tyndt som Sølvpapir. Margrete saa' med den stærkeste Ubehag paa denne
udstafferede Armod, lige som hun kom fra Østergades Manufakturbutiker,
hvor Fløjel og Atlask i guldgule Farver — vieil orEN' POLITIKER.

og créme i straalende Forening — vældede frem som lokkende Kilder fra
et fjærnt og underfuldt Guldland. Men da Johan gjorde en Bemærkning om
det smukke i Julefesten, der tændte Glædesblus selv i de fattigste
Hjem, nikkede hun bejaende. Hun forstod saa godt, at han var blod om
Hjærtet og lidt sentimental en Aften som denne.

Samtalen var iøvrigt gaaet istaa. Imellem de mange travle Mennesker,
alle med Pakker og de fleste med Børn, kunde der ikke siges saadanne
Ord, som Johan havde paa Læberne. Hvert Øjeblik blev han desuden skilt
fra Margrete, som han ikke vovede at byde Armen, og hans Forlegenhed og
Beklemthed tiltog. Nu syntes det ham saare vanskeligt, hvortil hans Mod
saa bestemt havde svunget sig, medens han ventede paa Margrete.

Da de naaede mod Enden af Sølvgade, som laa mørk og ubefolket, blev han
mindre nervøs. Og han flk den lyse Idé, som Margrete maaske havde
ønsket at fremkalde.

»Skal vi ikke gaa op paa den Smule af den gamle Vold, de endnu har
ladet staa«, sagde120

han, »det er saa nydeligt at se udover Kjøbenhavn dér.«

»Jeg skulde vel egentlig hjemad, men hvad — en lille Tur tør jeg vel
nok vove.«

Idet de fra Fortovet skraaede over til Voldbakken, drejede Margrete
pludseligt Hovedet til Siden og saa' spejdende ned ad Sølvgade.

Ja, sandelig, det var hende! Derhenne paa Gadens mørkeste Fortov langs
med Muren for Rosenborghave sneg en Skikkelse sig, lang og tynd og
underligt pjusket. Inde i Mørket kunde Margretes skarpe Øjne skelne
Mathildes store Hat og side Kaabe. Hun var da fulgt efter helt ude fra
Nørrebro, havde set dem mødes paa Kongens Nytorv og var maaske endnu
ikke helt paa det Rene med Situationen. En utæmmelig ondskabsfuld Lyst
til nu straks at sejre over den usle Rødbede, der krøb som en Tiggerske
langs med Muren, greb Margrete.

Hun standsede sin Gang og saa' op imod Volden:

»Hvor der ser mørkt og vildt ud«, sagde hun med sagte Stemme, »jeg er
næsten bange for at vove mig derop.«EN' POLITIKER.

121

»Der er saamænd ingen Grund til Frygt — men vil De ikke tage min Arm?«

Ordene kom meget frygtsomme fra Johan. Margrete saa' med et hurtigt og
sky Blik op til ham, og ståk derpaa sin Arm resolut ind under hans, og
tæt nærmende sig hinanden gik de op ad Voldbakken.

Kunde Margrete set sig om i det samme, vilde hun følt sig fornøjet med
sit Værk. Henne i Skyggen vakler den høje Kvindeskikkelse og støtter
sig til Muren: Staklen staar der et Par Minuter ligesom svimmel med
ludende Hoved og bøjede Knæ; da nogle Forbigaaende betragter hende
skarpt, retter hun sig og tumler ned ad Gaden, rundt om Voldhjørnet og
ud mod Nørrebro. Øjnene er halvt lukkede som ser hun ind i sig selv, i
sin egen haabløse Elendighed.

Imidlertid gik de to Lykkelige over Voldens hvide Sne. Johan begyndte
at blive veltalende, medens han med Øjnene søgte en Bænk. Men den
første de naaede var allerede optagen af et elskende Par, hvis Stilling
tydede paa en saa vidt132 en politikjer.

fremskreden Fortrolighed, at Johan blev angst, Margrete skulde føie sig
skræmt. Det lod heldigvis ikke som hun havde bemærket noget. Og Johan
førte hende ud paa den nærmeste Bastion, hvor der stod en eneste Bænk,
smal, gennembrudt og rvgløs, saaledes som en velvis Magistrat anbringer
Bænke i en sædelig By.

Han spurgte, om hun ikke vilde sidde her.

»Gærne, jeg er lidt træt af den lange Vej«, svarede hun mildt.

Saa satte de sig.

»Hvor her er smukt!« sagde Margrete, idet hun saa' udover den hvide By,
hvor Gaslygterne lyste rødt og dødt i Aftentaagen. Hun følte sig
usigeligt vel tilmode, glad ved Tanken om de Ord, hun skulde høre, og
den gode Tid, der nu maatte komme. Hendes Hjærte bankede lidt stærkere
end ellers, og Brystet hævede sig mod den stramme Trøje; hun nærede de
venligste Følelser overfor den store Fyr, der sad saa forlegen og
frygtsom ved hendes Side og betragtede hende ærbødigt og forelsket med
sine store vandblaa godmodige Øjne.

Han tog forsigtigt hendes Haand, som hun lod ham beholde, og saa talte
han.EN' POLITIKER.

Om sit ensomme Liv, om den store Glæde, da han traf hende. Han havde
slet ingen Kvinder, unge Kvinder kendt, og han havde ikke troet, at en
ung smuk Pige vilde interessere sig for saa alvorlige Ting, som han jo
syslede med. Men hun maatte da heller ikke tænke, at han var saa tor og
dum, at han ikke begreb, hvori Livets egentlige Skønhed og Poesi
bestod. I alt Fald havde han lært det igennem hende. Men han troede
sikkert ikke nogen Kvinde i Verden var som hun. Alle de Egenskaber,
hvorfor man bøjer sig med Beundring, besad hun, og han vilde altid være
stolt, fordi han havde faaet Lov-at omgaas hende og tale med hende. Han
havde, det turde han forsikre, skattet hendes Hjærtes Renhed, hendes
ædle Tænkemaade, hendes fint-dømmende Forstand. Han mærkede, han blev
et bedre Menneske i hendes Nærværelse, ogsaa dygtigere eller
handlekraftigere. Og det var blevet ham saa ganske klart, at aldrig
vilde han kunne føie for nogen Kvinde, hvad han følte for hende. Han
holdt usigeligt af hende — han elskede hende. Og det, at hun var ham
saa dyrebar, gjorde, at han tik Mod til at rette en Bon til hende. Vel
vidste han, at han ikke var hende værd,124

men hvis hun kunde holde af ham, hvis hun vilde blive hans — han kunde
jo kun byde hende en beskeden Tilværelse — da skulde han takke hende
hver Time i sit Liv, vie hende alt sit Arbejde, alle sine Tanker, og
ingen Hustru skulde blive baaren paa Hænderne som hun. Maaske blev
Fremtiden ham gunstig, og da vilde han være lykkelig for hendes Skyld;
selv havde hun al hans Lykke i sin Haand. Han bad hende ikke blive
skræmmet, han kunde ikke tie længere. Om hun vilde betænke sig? Eller
om det var muligt, at hun kunde svare ham nu?

Han talte saaledes af sit fulde Hjærte med en Stemme, der skjalv i
Sindsbevægelse. Ordene kom flydende fra den øvede Taler.

Hun lyttede henrykt. Just saaledes skulde han tale, saa beundrende og
ydmygt som en Tjener til sin Herskerinde. Hun var lykkelig over, at
hendes Forventninger ikke skuffedes: baade hans Kærlighed og Udtrykket
for denne syntes hende ægte og krydret med saa megen Romantik, som
hendes Ungdom kunde fordre. Det var Politikeren, der bejlede til sin
Hustru; den Mand, der talte til Tusender med Myndighed, skælvede
overfor hendes Ja eller Nej; og i hendesEN' POLITIKER.

lille Haand hvilede nu den stærke Samfunds-kæmpes og hendes egen
Fremtid.

Og saa laa der over dette Møde en Poesi, der tilfredsstillede ethvert
Ønske, som almindelig Romanlæsning kan vække i en ung Piges Sjæl. Den
stille Helligaften lyste Fred over dem med sit hvide Dække, Stjærnerne
tindred som Guldblade paa Himlens mørke Fløjel, og Byens Larm steg imod
dem som drønende Skvulpen af et mægtigt Hav. Her sad de langt fra det
ivrige Liv, Kampen mellem Menneskene og Julefesten i Hjemmene, fortabte
i sig selv som et Udvandrerpar, der i Nattetimen siddende paa Dækket
Haand i Haand stirrer ud imod Landet, hvor deres Fremtid skal bygges.
Men Gerner, Vikingen, havde allerede gjort Strandhug paa Kysten, og ved
hans Side kunde hun trygt drage ind i det fremmede Land.

Derfor, da Johan havde endt sin lange Tale og i angst Forventning
bøjede sig imod hende, saa' Margrete op paa ham — med taarefyldte Øjne
syntes han — og sagde:

»Jeg vil det gærne!«

»Vil De, er det muligt?« udbrød han henrykt, »vil du virkeligt være min
Hustru?«126

Og atter lød det sagte Svar:

»Jeg vil det gærne.«

»Og du holder af mig — du elsker mig?«

Da lod Margrete sit Hoved synke ned paa Johans Skulder, og medens hans
Arm listede sig om hendes Liv, sagde hun ømt:

»Det har jeg gjort saa længe!«

»Er det sandt, hvor jeg er lykkelig!« Ordene kom ganske febrilsk fra
Johan, »og jeg som gik og plagede mig med Angst og ikke turde spørge.
Hvornaar da vidste du det, slemme Pige?«

»Aa, lige siden«, Margrete betænkte sig ligesom lidt paa Svaret, »lige
siden den Dag, du talte i Rigsdagen.«

Imellem Himmel og Jord kunde intet have glædet Johan saaledes som dette
Svar. Jorden bød ham sin bedste Frugt, Himlen aabnede ham sit skønneste
Lys. I et Nu saa' han for sig hele sin tidligere Elendighed, mindedes
sin ensomme Vej mellem Mængden, sit ubemærkede og triste Arbejde, sin
Underlegenhed i alle Livets Forhold, sin Uhyggefølelse selv ved den
politiske Gærning, hvor han til sine Tider følte sig fremmed og ikke
Sproget mægtig — og nu pludselig var han Sejerherren, og igennem den
skønne ungeEN' POLITIKER.

Piges Mund fik han det forkyndt: hans Ord havde tændt Ild i hendes
Hjærte og hans Gærning lavrbærkronedes af hende. Igennem Mængden kunde
han skride med løftet Hoved, stolt som en Gud ved hendes Kærlighed, thi
ingen var bedre end hun, renere, klogere, smukkere end hun.

Hæftigt rullede Blodet gennem hans Aarer, han følte sig legemligt sund
og aandeligt stærk, usigeligt glad ved den unge Kvinde, der laa
skælvende i lians Arm, og medens Tanke og Sans bragte ham i glødende
Henrykkelse, sænkede han sit Ansigt mod hendes. Hans Læber berørte
hendes Pande gennem det af Taagen fugtige Slør, der gik ned til hendes
Mund; med kejtede Fingre vilde han fjærne det tynde Dække, der skilte
ham fra den Elskede, men han besad ikke Haandelav til at borttage det
stramme Tyll. Da tog Margrete raskt til og rev Sløret bort, og selv
lykkelig og varm rakte hun sin friske Mund op mod den Lykkelige. Og
deres Læber mødtes i et langt og besnærende Kys.

Margrete svimlede næsten — det var første Gang hendes Læber berørte en
Mands — medens Johan følte Blodets vilde dyriske Pres.128

Kun et Øjeblik — saa trak han sig ligesom skamfuld bort fra Margrete.
Han syntes, at denne stærke Bevægelse hos ham krænkede den unge ærbare
og rene Pige, og da Margrete blev liggende i hans Arme med svimle Øjne
og halvt-aaben Mund, hvis friske Aande forvandlede sig til graa Røg i
den kolde Luft og gik fristende mod hans Ansigt, skød han hende
læmpeligt fra sig.

I det Øjeblik, de kyssede hinanden, elskede hun ham af sit unge Hjærtes
Trang, i uklare Længsler, i lykkebringende Illusion, med sine Sanser og
sin Forstand — elskede ham som han hende. I det Øjeblik, hvis Mage
aldrig mere kom, tilhørte hun ham helt, og havde han grebet til i dette
Øjeblik, kunde han hævet Skatten og ejet hendes Kærlighed. Men han
vovede næppe at nyde hendes første Kys, end mindre at tage hende ind
til sig og være hendes Herre, som en Mand er Herre over den Kvinde, der
elsker ham.

Han skød hende fra sig.

Margrete rejste sig ret op i Sædet og saa' et Sekund ubestemt og
forvirret paa ham, som vilde hun atter søge til hans Arm og til hansEN'
POLITIKER.

Læber. Saa med en lille nervøs Trækning, der for gennem hendes fine
Legem, forstod hun det altsammen, rødmede let og tog sig koldblodigt
tilbage. Hun fik Sløret ned over Ansigtet til Munden og rejste sig
halvt fra Bænken.

»Skal vi ikke gaa«, sagde hun roligt, »her er altfor koldt at sidde.«

Johan sprang op:

»Ja, du har Ret, du kunde forkøle dig — og det maatte da ikke ske vor
første lykkelige Aften.«

Margrete trak en Smule paa Munden ved denne vor lykkelige Aften, men
sagde intet. Hun lagde venligt sin Arm ind i hans, og de gik som et Par
adstadige Forlovede bort fra Bastionen og ned ad Volden. Margrete vilde
hjem.

Paa den lange Vej ud til Falkoneralléen aftalte de nu alting sammen.
Margrete satte ham forsigtigt ind i sine Familieforhold, men der
behøvedes ingen Forsigtighed, thi Johan forstod øjeblikkeligt Poesien
ved det elskværdige og beskedne Hjem, hvorfra Margrete skænkedes ham
som Livets bedste Gave. Da han hørte om Faderens Afskedtagen fra
Toldforvalterembedet, slog han straks paa, at der maaske hos den gamle
fra

Ungdommen frisindede Mand havde rejst sig en Uvilje mod at tjene den
nuværende Regering. Han spurgte om den gamle Scheibel interesserede sig
for offentlige Sager og fulgte med i Politik, og Margrete svarede
diplomatisk, at hendes Fader læste ivrigt og mange Aviser.

»Holder I da saamange Blade?« spurgte Johan igen med en naturlig
Forundring.

»Nej, Far gaar hver Dag paa — Kafé og læser Bladene.«

Der dukkede for Johan en Forestilling op om Kafélivet i forrige
Aarhundrede, hvor republikansksindede og politiserende Borgere holdt
deres betydningsfulde Diskussioner om alskens Samfundsspørgsmaal i den
Art offentlige Lokaler Og han hensatte uden videre den gamle Scheibel
til en saadan Klub. Margrete modsagde ham ikke.

De blev enige om, at Johan skulde indfinde sig næste Dag hos Margretes
Forældre, som hun inden den Tid vilde forberede paa Besøget. Derimod
skulde Margrete tilbringe Juleaften hos Johan eller rettere hos Tante
Rikke.

Det var nemlig gammel Skik, at Tage Juleaften spiste en sen iMiddag
sammen med Johan, og Tante Rikke var ikke uvillig overfor detteEN
POLITIKER.

Gæstebud, da hun nødigere vilde tilbringe Helligaftenen alene end
beværte de to Venner. Da Johan imidlertid foreslog at gore Aftenen til
en Slags Fest, hvorved Forlovelsen retmæssigt skulde deklareres, og
derfor vilde invitere sin Kærestes gamle Forældre, afviste Margrete
bestemt denne svigersønlige Venlighed. Hendes Forældre, erklærede hun,
plejede aldrig at modtage nogen Invitation Juleaften, som de efter
mange Aars Sædvane tilbragte alene med hinanden. Johan følte sig meget
bevæget ved Tanken om de to gamle Mennesker, der lige fra deres Ungdoms
lykkelige Hvedebrødsaar fejrede Børnefesten i kærlig Ensomhed og
Forstaaelse. Han sagde, idet han ømt trykkede Margretes Haand:

»Hvor smukt det høres om to gamle Mennesker, der tænder Julelysene for
hinanden! Saadan vil vi ogsaa engang sidde, naar vi bliver gamle,
Margrete!«

Margrete bøjede sit Hoved paa en samstemmende Maade, men svarede ikke.
Nu gjaldt det først at nytte Ungdommen, tænkte hun.

Saa var de naaede til Huset i Falkoneralléen, og Margrete bød ham
Haanden til Farvel.

»Velkommen imorgen, du!« sagde hun venligt.

9*I JO

Dog Johan bøjede sig ned imod hende og tog det ham ved Afskeden lovligt
tilkommende Forlovelseskys. Han kyssede hende paa Munden, men hun tog
ikke Sløret bort. Den unge Piges varme Aande havde i den skarpe
Frostluft afsat bittesmaa Ispartikler mellem Slørets Traade, og mod
denne tynde Isskorpe brødes Johans Kys.VIII.

Da Margrete næste Morgen ved Frokosten fortalte sine Forældre, at hun
var bleven forlovet med Folketingsmand Gerner, vakte denne Meddelelse
straks kun én fremtrædende Følelse hos de Gamle, nemlig Forbavselse.
Margrete havde — uden at de anede det mindste derom — gjort Bekendtskab
med en ung Mand og forlovet sig med ham. Moderen var ganske fortumlet,
men det faldt hende ikke ind at tillade sig nogen Opposition eller blot
forme den ringeste Indvending mod den kolde og myndige Datter. Desuden
nærede hun i sin underlige Skyggetilværelse en frygtsom Beundring for
Margrete, et gammelt Tyendes opvartende Kærlighed. Da Scheibel ikke
straks for op med Skænd og Gnavenhed, og Begivenheden saaledes tegnede
til134

et fredeligt Forløb, samlede hun alt sit Mod og trippede hen til
Margrete:

»Jeg ønsker dig rigtigt til Lykke, Margrete, gid det maa blive Jer
begge til Velsignelse.«

»Tak Mor«, svarede Margrete med saa venligt et Smil, at den gamle Kone
dristede sig til at tage hende om Hovedet og kysse hende paa Panden.

Margrete klappede Moderen lidt paa Ryggen og vendte derpaa sit rolige,
klare Blik mod Scheibel.

I hans Bryst kæmpede modstridende Følelser. Overrasket var han, næsten
imponeret ved Margretes Besluttethed. Saadan paa egen Haand trods sin
uselskabelige Særhed forlovet og maaske snart gift! Han kunde ikke
nægte, at det vilde blive en Lettelse, en lille Besparelse ogsaa, at
faa Pigebarnet ud af Huset. Han blev fri for at se paa dette
impertinente Ansigt, hvis uforstyrrelige Ro irriterede ham des mere,
fordi han læste den ubarmhjærtigste Foragt i de graa Øjne. Væk med
hende da! Naar hun var borte, var Huset helt og holdent hans, og alting
stod rede til hans Opvartning alene.EN' POLITIKER.

Men han skjulte heller ikke for sig selv, at det ærgrede ham, naar hun
nu pludseligt slåp ud af Buret. Han havde længe folt en egen
Tilfredsstillelse ved at se den kønne stolte Pige, som ingen Ærbødighed
vilde vise ham, gaa ulykkelig omkring uden at kny. Der havde staaet en
Kamp imellem dem, hvori han indtil nu havde holdt hende Stangen. Havde
hans Blod rullet vildere i Aarerne og en fyrigere Vin bragt en mere
bestialsk Raahed op i ham, kunde han mishandlet hende med Slag, moret
sig med at piske den tavse Pige igennem som en Hund. Men han var ingen
Forbrydernatur, blot en fynsk Toldforvalter. Og saa nøjedes han med sin
ligesaa fordummende som forfalskede Portvin og med den evindelige og
uudholdelige Arrigskab overfor Datteren.

Ud fra denne Foleise spurgte han med en opfindsom Gnavenhed:

»Er den Hr. Gerner, som du har forlovet dig med, Rigsdagsmand?«

»Ja, det siger jeg jo.«

Scheibel havde nok forstaaet det og ogsaa folt sig overvundet ved denne
Genstandens Kvalitet. Thi en Rigsdagsmand var ingen ganske36

ringe Person, vidste han meget vel, og Pokker kunde begribe, hvad
saadan en Fyr vilde med Margrete. Imidlertid kunde det dog ogsaa være,
at Margrete netop her havde et saarbart Punkt. Han spurgte derfor
videre:

»Jeg erindrer ikke, at jeg har set hans Navn. Er han maaske
Venstremand?« »Ja!«

»Naa saadan! — En Venstremand i min Familie! Jaja! Og tør jeg spørge,
hvad er ellers hans Livsstilling, for han kan vel ikke leve af de
Diæter, Rigsdagsmændene dovner sig til ?«

Det flammede i Margretes Øjne. Men hun svarede aldeles roligt:

»Han informerer i Fru Holms Institut.« »Aa, Lærer! Naa, Rigsdagsmand og
Skolelærer! Jaja! Du har jo ikke spurgt din Far — saa lidt som din Mor.
Du følger vel heri din egen Vilje som i alt andet. Det faar saa være.
Men det falder jo lidt svært for mig at ønske dig til Lykke, naar jeg
ikke engang kender din Forlovede personligt, og naar jeg kun véd om Hr.
Gerner, at han tilhører et Parti, der — et Parti, der nyder ringe
Agtelse hos bedre Folk,EN' POLITIKER.

og at han iøvrigt lever som Timelærer — hvad der næppe kan kaldes en
glimrende Stilling.«

Han saa' uhyre ondskabsfuld ud under Formuleringen af denne lange Tale,
og Næsetippen skinnede i hans gule Ansigt som paa den blege Klown, der
tænder en Fosforglod i Snuden paa sit fortrukne Fjæs.

Margrete svarede:

»Om du vil ønske mig til Lykke, bliver din Sag. Jeg holder af Gerner og
er glad og stolt over hans Kærlighed til mig; jeg tror enhver Pige
vilde være stolt af ham. Iøvrigt kan du være forvisset om, at Gerner
ikke vil paatrænge dig sit Selskab. Han kommer her i Formiddag og
hilser paa Mor — og dig, om du er hjemme. Foretrækker du din sædvanlige
Tur, saa finder vi os deri. Og for Fremtiden skal han ikke besvære dig
[med Besøg. Alligevel tror jeg, du gjorde rigtigst i at blive hjemme og
tage i alt Fald høfligt — Venlighed kan man jo ikke fremtvinge — mod
min Forlovede.«

Der klang en saadan Voldsomhed gennem Margretes Tone, at Faderen blev
ganske betuttet. Hun talte jo som det var en Minister eller anden
Rangsperson, hvis Besøg kunde ventes. Skulde38

virkeligt denne Gerner være noget? Skulde han faa en Svigersøn, der
betød noget? Indflydelse var saa godt som Penge her i Verden, og maaske
kunde saadan en Rigsdagsmand have en Art Indflydelse. Han huskede da
endeligt godt de evindelige Trakasserier med Lønninger og Kontorpenge,
hvor Folketinget kunde have en Finger med i Spillet. Om Gerner paa sin
Vis var en formaaende Mand? I saa Fald var det jo rigtignok dumt straks
paa Forhaand at fornærme ham.

Ud fra denne Tvivl blev han hjemme. Det var Margretes første Sejr, thi
hun ønskede i høj Grad, at Hjemmet skulde præsentere sig respektabelt
for Gerner. Men ogsaa da Besøget fandt Sted, hævdede hun den vundne
Position overfor Faderen.

Han kunde nemlig aldeles ikke blive klog paa Johan, der faldt udenfor
alt hvad han kendte af Mennesker. Johan kom ind paa éngang beskeden,
som det anstaar en Bejler i den Elskedes Fædrenehjem, og samtidigt
selvtillidsfuld som et Menneske, der besidder naturlig Værdighed. I
samme Øjeblik som han traadte ind i Stuen, var han klar over, at
Margretes Hjem ganske svarede til, hvad han i Forvejen havde
forestillet sig: enEN' POLITIKER.

gammeldags Tarvelighed bredte velgørende Tryghed over Stuen, Scheibels
Ansigt besad de fine, smukke Træk fra den nationalliberale Tid med et
Præg af intelligent og embedsmandigt Frisind, og Moderen gik stille
omkring som Hjemmets gode Aand. Han følte sig hjemme, overbevist om at
han var en kærkommen Gæst, men ogsaa fuld af taknemlig Ærbødighed mod
de Forældre, hvem han skyldte sit Livs Lykke.

Det sagde han da ogsaa i veltalende Ord og meget mere. Han fyldte
Stuen, hvori det ellers kun knagede gammelt og tort, som om en
Dampmaskine var sluppet ind i et Kobberstikkeratelier. Forlovelsen, den
Elskedes Nærværelse, hendes Hjem, Julestemningen, den hvide Have
udenfor, hvor Sneen faldt stille og tæt — alt begejstrede ham og bredte
en frejdig Glæde over hans Person, en næsten genial Forvisning om, at
der ikke fandtes Stene paa hans Vej.

Den gamle Kone fandt ham naturligvis baade kon og elskværdig, vovede
sig dog ikke til nogen Glædesytring, nejede bare dybt med et ydmygt og
forvirret Smil.

Men ogsaa Scheibel opgav helt Kampen. Straks da Johan traadte ind i
Stuen stærk og140

stor med Sne paa sin bredskyggede bløde Hat og sin vide Ulstercoat,
følte han sig lille overfor denne stadselige Julemand. Johans
uforstyrrelige Venlighed afvæbnede ham og lod ingen Plads aaben for
gnavne Spydigheder, som Vikingen ikke havde forstaaet.

Scheibel jblev derfor beleven og korrekt — ganske i den Lignelse, hvori
Johan tænkte sig ham — og han ønskede endog med en vis Hjærtelighed sin
Svigersøn til Lykke. Johan rystede muntert hans Haand, og det var
ligeved, at den gamle Dranker havde inviteret ham med paa en Flaske
Portvin.

Saa vidt kom det dog ikke, thi Margrete afbrød hastigt Besøget. Hun
vilde til Byen og se paa Julesværmen og Juleudstillingerne, og lige
derfra gaa til Middag hos Tante Rikke; hun tvang derfor Johan til at
tage Afsked med de Gamle, til hvem han i Bortgangen paa en for dem
uforstaaelig Maade beklagede, at deres gamle smukke Sædvane lagde
Hindringer ivejen for alles festlige Samværen denne Aften. Saa tumlede
han straalende ud af Stuen.

Da han var vel udenfor, rullede Scheibel sig sammen som et Pindsvin.
Han saa efterEN' POLITIKER.

de Bortdragne og hvæsede saa med indædt Arrigskab:

»Sikken en Vindhas!«

Det för i den stakkels gamle Kone, som en Brems havde stukket hende.
Hun saa' hjælpeløst hen paa sin Husbond, hvis Ansigt udtrykte den
dybeste Foragt.

Derpaa tog Scheibel værdigt sit Overtøj paa og traskede afsted til sin
— Kafé.

Johan havde om Morgenen meddelt sin Forlovelse til de to eneste, der
stod ham nær. Først til Tante Rikke. Da Johan i sin overstrømmende
Lykke viste sig baade elskværdig og meddelsom, tog Tanten ogsaa Nyheden
med Venlighed og aabenbarede ikke den Mistro, som hun nærede til den
tilkommende Nieces af Johan lovpriste Fortrin. Fra hende bragte han den
ønskede Indbydelse til Middag.

Derfra til Tage, som han tog paa Sengen. Tage blev ikke saa overrasket.
Han havde længe forberedt sig paa, at Johan vilde falde i Hænderne paa
en Guvernante: adskillig Tid troede han, at Mathilde Rørby havde slaaet
sin haarde Klo i den uerfarne Idealist; at Damen nu hed142

en politikjer.

Margrete Scheibe], gjorde næppe nogen Forandring. Johan havde nemlig
vist ham Mathilde paa Gaden, og Tage havde ikke fundet mindste Smag i
Rødbeden. Grundtvigiansk paaklædt i en Lotteripose, uden Figur, Flothed
eller Damevæsen. Hvis Gerner nu havde foretrukket en anden Lotteripose,
saa kunde Mennesket gærne for ham tænke, at den omsluttede det store
Lod.

At Margrete, som han hørte, knap var toogtyve Aar gammel, rørte ham
ikke. Han vidste, at den Art kønsløse Væsener, som Kvindesags-damerne,
var lige gamle fra Tyve til Fyrre.

Imidlertid var han til Vennens Disposition, da denne bad ham hjælpe sig
med Indkøb af nogle Gaver til Margrete. Tages lange Praksis og
veludviklede Smag kom den forelskede Mand til Gode; der stod nok en
lille Strid imellem dem, da Johan tvivlede stærkt om, at nogetsomhelst
til Pynt henhørende vilde falde i Margretes Smag, men han indrømmede
paa den anden Side Tage, at Stuart Mills samlede Værker hang tungt paa
et Juletræ. Eftersom Johan ikke kendte til Paaholden-hed og gærne ved
denne Lejlighed vilde udgive alt, hvad han af Penge havde mellem
Hænderne, enedes de to Venner om en Mængde Sager.EN' POLITIKER.

43

— Da Margrete og Johan kom hjem til Middag, traf de Tage i fuld
Aktivitet med festlige Forberedelser. Han forestilledes for Margrete,
hvem han fandt nettere end han havde tænkt sig, skønt nederdrægtigt
baade friseret og paaklædt. Han var hjærtelig, hun derimod kølig. Paa
Vejen havde Johan fortalt hende, hvad han fandt passende om Tage, hans
Liv og Sædvaner, og Margrete fik den Fornemmelse, at hun kunde vente en
Fjende i ham, forsaavidt dette Verdens-menneske næppe vilde billige
Johans Ægteskab. Hun trak derfor allerede under Samtalen med Johan paa
Munden af Tage.

Mod Tante Rikke var hun sød og venlig, og den gamle Dame syntes godt om
hende.

Og saa skulde de tilbords, til almindelig Risengrød og Gaasesteg, sagde
Tante Rikke. Men Tage smilede stolt. Thi da de kom ind i Spisestuen
fandt de den ikke alene festligt oplyst, men ved hvert Kuvert stod et
lille Juletræ med farvede Lys og Godter, det største foran Margretes
Plads og derpaa hang alle Johans Gaver til hende. Det var
Forlovelsesringen og en Broche, Parfumer, Handsker, en Kniplingskrave —
alt valgt af Tage, der selv havde tilføjet et4

nydeligt Armbaand af ganske smaa Guldled, der som en bøjelig Lænke
snoede sig om Haandledet. Johan havde desuden købt et stort Fotografi
af Gambetta, om hvem de ofte havde talt, og et Eksemplar af sin
Navnefælle Johan Sverdrups Taler, hvilken Bog han i sin Egenskab af
Sverig-Norge ofte havde følt Pligt til at læse og som han nu bragte sig
paa nært Hold af.

Margretes Øjne straalede af Henrykkelse over de mange Ting, men hun
vilde ikke lægge sin ungdommelige Glæde for Dagen, særligt da hun selv
kun havde en Brevtaske til Johan, og tvang sig til en sirlig og venlig
Tak, som Johan var ligesaa tilfreds med som med Brevtasken. Ogsaa Tage
beundrede højlydt denne sorte almindelige Tingest, men i sit Hjærte
erklærede han Margrete for en fordømt fordringsfuld Skabning, som endda
ikke besad den fjærneste Undskyldning for sine Prætentioner.

Under Maaltidet herskede en behagelig Livlighed. Johan talte mest om
Politik, Literatur, Bladforhold, og Tage sekunderede ham gærne — med
saadanne Spørgsmaal, der rettes til en sagkyndig Mand — for at han
kunde tage sig ud for Kæresten. Margrete hørte paa og fandt TageEN

ubetydelig, medens Tante Rikke lod Johan snakke løs, siden det var hans
Forlovelsesdag. Hun morede sig derimod, naar Tage, i Pavserne eller
naar Johan henvendte sig næsten udelukkende til Margrete, fortalte
hende smaa kjøbenhavnske Historier, Bynyt og Skandaler eller Stadens
gængse Vittigheder, og han underholdt godmodigt efter bedste Ævne den
gamle Dame.

Maden var fortræffelig, nødes med stort Behag og udbredte sammen med de
smaa Grantræer en tung og krydret Luft, som fremkaldte Velvære. Tage
medbragte en Daase ægte Gaase-leverpostej som Julepresent til Tante
Rikke, og den blev straks aabnet til Dessert og smagte »storborgerligt«
som Johan sagde. Han forærede forresten ogsaa Johan en udmærket smuk
Papirkniv, medens han selv slet ingenting modtog. De Forlovede var lidt
flove herved og talte derom paa Hjemvejen: Tage mente det nok godt, men
det var lidt — lidt kommisagtigt, sagde Margrete, med de Præsenter. Og
Johan indrømmede det Kommisagtige.

Efter Bordet gik det istaa. Maden og den bevægede Dags Hændelser
trængte til en stille Fordøjelse. Tage var nu decideret overbevist

om, at Margrete var en almindelig pretentiøs Guvernante uden Figur og
uden chic. Hun passede vist til Johan i Højtidelighed. Et Par kønne
Øjne og forresten Lotteripose — det var ikke hans Stil.

Hans Stil hed Kamilla Jørgensen og ventede ham paa en anden Sal henne i
Gammelholms-kvarteret. Derfor da Klokken blev halv ti, brød han op,
fordi han »skulde træffe nogle Bekendte paa en Kafé.«

Ogsaa de Forlovede rejste sig og begav sig paa den lange Vej hjemover
til Falkoneralléen. Margrete klagede lidt over Træthed, skønt hun ikke
vilde køre i Sporvogn, men beklagede dog mere Johan, der skulde stavre
alene tilbage i den nu dybe Sne saa sent, at der ingen Sporvogn mere
kørte.

Saa fremstillede Johan, som ogsaa var lidt ked af Vejen, veltalende for
hende, hvor langt hyggeligere de vilde faa det som gifte. Og Margrete
indrømmede dette med en sød Tilbageholdenhed.

Egentlig kunde de da ligesaa godt bestemme Brylluppet med det samme?EN'
POLITIKER.

Ogsaa det bejaede hun.

Og lidt efter lidt blev de saa enige om, at straks efter Nytaar skulde
der ses paa Lejlighed, der kunde faas til Flyttedag, og i Begyndelsen
af Maj kunde da Brylluppet staa.

De gik nu i den mørke Frederiksberg Allé.

»Men saa er der Møbler og Udstyr«, sagde Margrete lidt usikken.

Han skutfede hende ikke. Det faldt ham ikke en Minut ind, at hun skulde
medbringe saameget som et Klædeskab. Han fortalte hende, stolt over sin
praktiske Sans, at han til Foraaret vilde have opsparet en
femtenhundred Kroner, hvorfor der kunde købes Udstyr.

Om hun vilde paatage sig dette?

Dertil var hun villig.

Saa havde de kun en eneste Ting endnu at afhandle. Da de nemlig talte
om, hvem Forlovelsen skulde meddeles, nævnte Johan lidt ængsteligt
Mathilde Rørby. Men Margrete fortalte straks med sin klare Stemme, at
hun allerede om Morgenen havde skrevet til sin Veninde. Derved faldt en
Sten fra Johans Hjærte. Margrete, der lod som ingenting, nævnte paa sin
Side Onkel Gaul, hvis Hus hun kortelig karak-

teriserede for Johan som en ægte højre Grossererfamilie. Hun vilde
indrette det saaledes, at Johan og hun kunde aflægge en Visit der en
Dag, hvor hun med Sikkerhed kunde formode, at Familien ikke var hjemme.

De skiltes udenfor Huset i Falkoneralléen. Johan tog sit reglementerede
Kys og vadede hjem gennem Snefoget.IX.

1 Tiden efter Nytaar 1885 gik Johan mismodig om i Rigsdagen. Han
forstod nok, at et Uvejr trak sammen, men han kunde ikke udgrunde,
hvorvidt det kunde afvendes eller ikke. Det tiltalte hans Følelse og
hans Opfattelse af Politik, at den overmodige Regering blev tvungen til
et Statskup; men han mærkede ubehageligt klart den ringe Begejstring,
hvormed man i Rigsdagen forberedte sig til en saadan Begivenhed. Det
var som dreves man ufrivilligt ind i en Situation, der ikke fristede
nogen — dreves af en Magt, mod hvilken ingen Modstand nyttede, men som
man uhyre gnavent underkastede sig. Paa Rigsdagen talte egenlig ingen
om denne uvisse Fremtid; Politikere, forstod Johan, udtalte sig
naturligvis i det Hele nødigt om, hvad der ikke forelaa. Skønt derfor
Bladene hver Dag forkyndte det sigI JO

nærmende Provisorium, fornam Johan ikke, at der i den Anledning lagdes
Planer i Folketinget eller at der blev truffet nogensomhelst Anstalt
til Afparering af Slaget. Man ventede i Rigsdagen med en forbitret
Taalmodighed, omtrent som Folk venter i en Port, om Bygen vil høre op,
eller om den gaar over til ustandselig Øsregn.

Havde Johan ikke havt de politiske Foredrags-møder og Diskussioner, var
han rent kommet ud af Humør. Dér var Interesse, Begeistring, Liv. Dér
vandt ethvert Kampord Tilslutning, dér lønnedes enhver satirisk
Betegnelse med rungende Bifald, dér forstodes enhver Hentydning i samme
Nu. Ingen Blaserthed eller Gnavenskab; blot Lys-? til Strid og Tillid
til den gode Sag.

Og kom man ud i Landet, raadede den samme fortrøstningsfulde og stærke
Stemning. Bønderne raabte ikke saa højt, lo ikke saa lydt og kendte
ikke til de bragende Klapsalver, men saa var der igen denne
vikingeagtige truende Faamælthed, denne sagamæssige tørre Ironi, denne
jordfødte Sejghed, som skød Grund ind under de Talendes Fødder. Her
vilde man staa paa sin Ret og holde ud, saalænge det skulde være.I JO
EN POLITIKER.

Da Gerner engang efter et livligt Mode beredte sig til at tage afsted,
kom en gammel Bondemand hen til ham, rykkede ham i Ærmet og trak ham
tilside. Da de stod alene, sagde saa den Gamle:

»De kan hilse dem inde i Kjøbenhavn og sige, at vi Bønder passer paa!«

'Det skal jeg!« udbrød Johan henrykt og rystede den Andens haarde Haand
hjærteligt.

' Ja, jeg har nu væ't med lige siden Bundevennernes Tid«, tilføjede den
Gamle og gik derpaa sagtmodigt sin Vej.

Johan blev helt højtidelig ved disse Ord: der lod for hans Øren en
Susen af store Henfarnes Aander fra en herlig Kamptid.

Han holdt ogsaa i denne Tid et Foredrag om den store franske
Revolution, hvorved hans tidligere Studeringer kom ham til Gode. Han
skildrede i klangfulde Ord den Uimodstaaelighed, hvormed
Folkereisningen fandt Sted: Stormen paa Bastillen,
Nationalforsamlingens Protest mod Regeringen, »vi viger kun for
Bajonetterne> — »det er ingen Revolte, det er en Revolution«,
Kongemagtens Kapitulation, Selvstyrets Tronbestigelse osv. osv.152

en politikjer.

Saa ofte det lod sig gøre, overværede Margrete hans Foredrag. Hun satte
sig i en Krog af Salen, hvor Johan kunde naa hende med sit Blik. Saa
talte han ligesom til hende. Og naar de fulgtes bort fra Mødet, bragte
det Bifald, som Talen havde vakt, dem begge i den elskværdigste
Stemning. De Gentagelser, der ikke kunde undgaas overfor et saa
uforanderligt Stof som Kampen mod Ministeriet, tog ingen af dem sig
nær. Da Johan engang vilde undskylde sig paa dette Punkt, sagde
Margrete straks, at hun blot morede sig over, hvor godt Johan forstod
at bringe Variation ind i Udtrykkene.

Derimod spurgte Margrete ham hyppigt om, hvorledes Forholdene stod paa
Rigsdagen. Johan forklarede hende, saa godt han kunde, Kampens træge
Gang omkring Finansloven uden egenlig at tilfredsstille hendes
Videlyst. Thi Margrete havde vel ikke synderligt klare Forestillinger
om en Finanslov, men saameget forstod hun dog, at det var noget,
hvortil Ministrene i høj Grad trængte: noget imellem en Kvittering og
en saadan Undskyldning, som Børnene medbragte paa Skolen, naar de havde
forsømt Læsningen paa Grund af Sygdom eller Dovenskab.EN' POLITIKER.

»En Finanslov maa de jo have!« sagde hun.

»Ja«, sagde Johan, »det ser ud, som de ikke faar den.«

Hvad gør de saa?« spurgte den logiske Margrete.

»Saa udsteder de et Provisorium!« erklærede Johan triumferende.

»Og hvad gør I saa?«

Hvergang de kom til dette Punkt, blev Johan hende nærmest Svar^
skyldig. Der vilde rejse sig en Storm i Folket, udviklede han, omtrent
som før den franske Revolution, Folketinget vilde forkaste Provisoriet,
Bønderne vilde i store Tog komme til Kjøbenhavn, nve Valg maatte
udskrives, og Venstre vilde komme styrket ind.

»Og hvad saa?« spurgte Margrete, »gaar Ministeriet saa«

Retten sejrer!« svarede Johan, »tilsidst styrter Ministeriet.«

Alligevel generede Margretes ufortrødne »hvad saa?« ham mere, end han
vilde indrømme. Ikke for det, han tvivlede slet ikke om Sejren, men om
Slagplanen høne han saa uhyre lidt.

Han søgte derfor engang Oplysning hos den store Fører, da denne
tilfældigvis ved Bortgangen4

fra Rigsdagen kom til at følges med ham nedbad Gaden. Johan, der
hverken sad i de vigtigste Udvalg eller i Partibestyrelsen, havde
sjældent Lejlighed til Samtale med de ledende Mænd. Han greb derfor nu
Øjeblikket og nærmede sig forlegen den store Fører.

Efter nogle indledende Bemærkninger om Højres Svaghed i Debatten, sagde
Johan:

»Tror De, at Ministeriet virkelig vil fremtvinge Provisoriet?«

»Lad os ikke tænke paa dette Ministerium som en Almagt — det er næppe
hverken klogt eller demokratisk tænkt. Der raader heldigvis andre
Faktorer her i Landet, som man ikke springer forbi. Jeg tror ikke, man
bør forudsætte den Art Ting, førend de sker.«

»Jamen, Ministeriet har dog tidligere —« »Da var Folket ikke modent,
Hr. Gerner! Nu er hver Mand i Landet lydhør for Grundlovs-bruddet. Man
betænker sig, inden man tager Kampen op med det store, menige Folk.«

»Men hvis nu alligevel — hvorledes tænker saa Førerne at ville —«

»Der findes hverken Førere eller Menige i en saadan Situation: hver
Mand gør sin Pligt,EN' POLITIKER.

tænker jeg. Folket stoler paa os alle, men vi maa ogsaa stole paa
Folket, Hr. Gerner! Dér er Kraften, dér er Viljen og den brede, sunde
Retsfølelse, som ingen Junker Hejsahop kan bryde. Tror De, at noget
Ministerium i Længden kan staa imod Folkeviljen? Men Udholdenhed, det
maa der til, om denne Kamp skal føres til en lykkelig Udgang for
Folket.«

»'Jeg tvivler ikke om, at det danske Folk vil rejse sig som én Mand, og
jeg tilstaar, at jeg egentlig længes efter at faa Ende paa dette
Sejg-pineri, hvori man gaar her paa Rigsdagen.«

»Et Øjeblik, Hr. Gerner! De har nu den Dannelse og de Kundskaber, som
vi Bønder aldrig faar, og derfor bliver det heller ikke til noget Stort
med os, om vi end kan gøre vor lille Gærning. Dog De er jo endnu ung i
Politiken, og jeg har vel været saa mange Aar med, at jeg snart bliver
gammel og aflægs, men tør maaske dog sige Dem, at man ikke med let Sind
skal gaa til en Situation, hvor Grundloven ikke overholdes. Jeg anser
dette for en Ulykke for Landet, for Højre som for Venstre, for By som
for Bonde, for os alle — maaske uafvendelig, men sandelig en Ulykke. Vé
dem, fra hvem Forargelsen kommer!«I JO en politiker.

Og med denne Besked forlod han den noget fortumlede Johan, der paa
éngang følte sig flov ved den Beskedenhed, hvormed Føreren fremsatte
sin Mening, og blændet af den demokratiske Majestæt, der udstraalede
fra hans Væsen. Men det positive Udbytte af Samtalen var jo ikke
betydeligt.

Der var da ikke andet for end at vente, taalmodigt og i Taaget, til
Afgørelsen var truffet.

Endelig oprandt Dagen. Johans Hjærte bævede, da han sidste Gang
betraadte Rigsdagen. Han saa' sig om mellem sine Partifæller: samme
gnavne, triste Udtryk som altid før. Maaske lidt bitrere: nu maatte,
skulde de jo ud i Regnen. Men han tænkte paa, at de Soldater, der trak
ud i Dybbølskanserne, vel heller ikke havde Mine som Skovgæsterne om
Søndagen. Det trøstede ham ogsaa, at de Højremænd, han mødte, syntes
ham tavse og reserverede. Der veksledes ingen Ord mellem Medlemmerne af
de to Partier, medens man dog ellers tillod sig baade en Spøg og en
Passiar. Nu undgik man hinanden, og der var kommet et Svælg imellem de
to Partier, som om Jorden pludseligt havde aabnet sig.EN' POLITIKER.

Da det kongelige Brev om Rigsdagens Slutning skulde oplæses fra
Ministerbordet, skyndte efter Aftale alle Venstremedlemmerne sig ud af
Folketinget. Tilbage blev kun en halv Snes Højremænd omkring
Konseilspræsidenten, der læste Dokumentet med en undertrykt nervøs
Skælven. De faa Mennesker i den store tomme Sal virkede med en
imponerende Uhygge. Johan kom til at tænke paa et Billede, han havde
set: romerske Senatorer flygtende bort fra Cæsars Lig, som kun en lille
Flok Sammensvorne omgiver. Men hvad var her Liget? Og var Liget ikke
stærkere end de Levende? Og hvem kunde gælde for Cæsar, hvem tor
Brutus? Nej, Sammenligningen passede ikke, kunde ikke benyttes, men
Stemningen paa Billedet var i ham, da han som en af de sidste vendte
sig i Døren — ganske ligesom en Senator paa hint Billede. Han vendte
sig og saa': den Ødelæggelsens Vederstyggelighed, der skulde oprinde.

Johan kom først i en løftet og fortrøstningsfuld Stemning, da han samme
Aften overværede et politisk Møde, som holdtes i Kjøbenhavns Omegn. Her
optraadte flere Talere, baade Politikere og Repræsentanter for det
menige Folk,i58

og alle protesterede i indignerede Udtryk mod Ministeriets
forbryderiske Handling. Der toges og gaves Løfter om Udholdenhed, og
Mødet bares af Tillid til den gode Sag og til Rettens endelige Sejr
over Magten.x.

For Johan gik de følgende Foraarsuger som en Dans. Rundt om fra Landet
hørtes Vredesudbrud over Statskupet, Folket knurrede lydeligt, store
Møder forberedtes, Bladene spyede Gift og Flamme — en stor Kamptid
indvarsledes, i hvilken det var herligt at deltage, herligt at vinde
Prisen.

Nu skal vi slaas for gamle Danmark med Junkerne!« sagde han til
Margrete.

Men bliver det da ikke Revolution?« spurgte

hun.

Foreløbig ikke, kunde han kun svare. Han betroede hende imidlertid, at
Ungdommen rundt om i Landet købte Rifler og øvede sig i Skydning. Et
Sted havde en Pige slaaet en Buste af Kongen itu, og et andet Sted
havde en Skolelærer beskyldt Ministeriet for Mened. Der varI JO

Tegn baade hist og her. Og især oppe i det nordlige Jylland skulde der
herske et stærkt Røre.

Margrete vilde maaske under andre Omstændigheder spurgt videre, nu var
hun optaget af at ordne sit tilkommende Hjem.

De havde længe søgt Lejlighed, og straks raadede der nogen Uenighed
mellem dem. Johan vilde nemlig helst bo udenfor Byen: saadan en
Lejlighed som Scheibels tiltalte ham, dens Adgang til Have og dens
forholdsvis friske Beliggenhed. Men denne Plan modsatte Margrete sig
yderst bestemt: hun forestillede ham, hvor ubekvemt en udenbys Bolig
laa for hans Arbejde og hvormegen Vandren frem og tilbage den vilde
foraarsage, og skønt han ansaa det for sundt med de lange Ture, satte
hun sin Vilje igennem.

For hende var det i Øjeblikket et Livsspørgsmaal. Hun havde boet saa
triste Aar ude i Forstædernes Skygge, fjærnt fra Hovedstadens Glans, at
hun gøs tilbage for en Fortsættelse af denne Tilværelse. Skulde hun
sidde etsteds i en Atkrog, en halv Mil fra Østergade, den lange
Formiddag, medens Gerner gik paa Skole og i Rigsdagen, den kedelige
Aften, som han tilbragte i alleslags Moder! Men dette var ikke detEN'
POLITIKER.

171

vigtigste. Nej, men hvem skulde besøge hende derude nordenfor Lov og
Ret? Hvorledes skulde hun dér faa dannet den lille Kreds af
indflydelsesrige Mænd, som hun stadigt haabede skulde udgøre hendes
»Salon«?

Den friske Luft og den billige Husleje maatte vige for dette Hensyn.
Forresten paastod Margrete urokkeligt, at en Lejlighed i Kjøbenhavn
kunde faas uden Fordyrelse. Og saa endte det med, at hun opsporede en
tredje Sal i selve Laksegade, ikke langt fra Tante Rikke. Højere end
tredje Sal vilde hun ikke, og fire Værelser maatte hun have:
Dagligstue, Spisestue, Sovekammer og Værelse til Johan. De to første
Stuer var pæne og lyse, beliggende til Gaden, medens det daarlige
Sovekammer og Johans lille Rum — hvor Herrerne kunde ryge — laa ud til
Gaarden.

Margrete møblerede Lejligheden meget sirligt. Hun havde sluttet Venskab
med Tante Rikke, saaledes at Johan kunde træffe hende i sit eget Hjem
og ikke behovede at gaa den lange Vej til Falkoneralléen. Margrete
sagde aldrig den gamle Dame imod, naar hun udviklede sine Anskuelser,
og Tante Rikke betragtede efterhaanden Margrete som et uskyldigt Offer
for den kedsommelige

Nevøs kætterske Anskuelser. Hun tog sig derfor af Pigebarnet og hjalp
hende med Udstyret. Hun forærede hende nogle smukke gamle Møbler, hvis
Værdi Margrete nogenledes havde Øje for; hun tilraadede desuden
Anskaffelsen af saadanne »antike« Lænestole og Skabe, som man hos
Marskandisere kunde faa billigere end moderne Møbler, og som passede i
Stil til hendes egne Sager. Paa den Maade møblerede Margrete sin
Lejlighed baade billigt og stilfuldt.

Johan tog ikke synderlig Del i disse Tilberedelser; straks fra første
Færd havde Margrete taget Ordningen i sin Haand, og Johan spøgende
udnævnt hende til sin Finansminister. Hun tog mod Titlen og mod Kassen
og styrede ogsaa sidenhen, efterat de var blevne gifte, hele Husets
Økonomi. Johan overleverede hende enhver Krone, han tjente, og erholdt
sine bestemte Lommepenge til Gengæld.

Til sine Svigerforældre saa' han under Forlovelsestiden næsten intet.
Den gamle Kone stræbte med Margretes Linned og Lærred og maatte gøre
tusinde Udveje til de faa Penge, som hun behøvede. Thi i den
Scheibel'ske Husholdning var Manden Kassebestyrer, af hans Pen-EN
POLITIKER.

sion levede de, og han lod sig trække hver Krone af Lommen, som om han
udplyndredes af Røvere. Hvis Margrete havde nedladt sig til at bede ham
om Hjælp, eller snarere hvis Gerner havde underholdt sig med sin
Svigerfader om økonomiske Sager, maaske vilde den Gamle da vist sig
mere rundhaandet. Nu lukkede han for sin Portemonnaie, og fastere endnu
efter en for ham afgørende Samtale, som han havde faaet med sin
Svigersøn.

Han traf en Dag Gerner paa Gaden og inviterede ham ned paa en
Vinkælder, forsigtigvis ikke hos den Vært, der kendte Hr. Scheibel som
Stamgæst. Den Gamle havde den Formiddag allerede sat sin første Flaske
Portvin til Livs og tog nu resolut fat paa den anden, som Gerner kun
nippede til. Svigerfader og Svigersøn smaasnakkede lidt uden at komme
til Sagen. Scheibel spurgte en Del om Politik og Tingenes Stilling paa
Rigsdagen, med præcise Spørgsmaal baade om Nutid og Fremtid, og Gerner
havde sin Vanskelighed med at give Besked.

»Jamen, De tror jo dog, at Ministeriet gaar af, ikke sandt?«

»Jeg haaber det, Svigerfar!«

»Og saa — ja, jeg kan jo tale rent ud af Posen, saa vil De maaske selv
blive Minister —« »Aa, hvad tænker Svigerfar paa!« »Om ikke straks, saa
dog éngang i Tiden naturligvis«, Scheibels Tone lød uendeligt
indsmigrende, »i hvert Fald Indflydelse faar De da, kære Gerner.«

Det vilde Johan, som rimeligt var, ikke helt benægte. Han svarede kun
med en beskeden Hovedrysten, som Scheibel kunde tage for, hvad han
vilde.

Scheibel tog den til Indtægt og blev ved: »Véd De, at De saa kunde vise
mig en lille Tjeneste — hvis De vilde?«

»Hvor kan De tvivle derom!« Den Gamle skænkede sig et nyt Glas og
rykkede ham ganske nær. Saa hviskede han, medens hans Næse lyste som en
Glød:

»Ser De, dengang jeg tog min Afsked, blev jeg egentlig forbigaaet,
skammeligt forbigaaet. Jeg havde været en pligttro Embedsmand, ingen
kunde bebrejde mig noget.«

»Det véd jeg«, indskød Gerner, »jeg har altid forstaaet de Grunde, der
dengang ledede Dem.«I JO EN POLITIKER.

Scheibel saa' et Øjeblik mistænksomt og forvirret paa ham. Skulde denne
Gerner være klogere end han saa ud til, eller skulde Margrete have
fonalt —

Men Gerner bortryddede i et Nu hans Angst, og idet han lagde sin store
Haand tungt over den gamle Mands rystende Fingre, sagde han alvorligt:

»Politiske Grunde, ikke sandt?« »Jo«, svarede Scheibel i samme Sekund
og blev saa ved:

»Saa forstaar De jo nok det Hele. Det Ud-mærkelsestegn, man skyldte
mig, ligeud skyldte mig, fik jeg ikke. Man kunde valgt ligesom man
vilde: Ridderkorset eller —«, han betænkte sig et Øjeblik, »eller
Justitsraad. En af Delene maatte det være. Derfor vil jeg nu bede Dem,
naar Tiden er der, at sige et Ord til Ministeren derom — maaske helst
Justitsraad — her er virkelig en Forsømmelse at reparere.«

Gerner sad overordenligt forbløffet. Han ventede sig aldeles ikke denne
Anmodning, som han dog undskyldte hos den gamle nationalliberale Herre,
i hvis Ungdom man lagde Vægt paa sligt.I JO en politiker.

Men han, Demokraten, kunde da umuligt I — Han begyndte stammende:

»Svigerfar sætter altsaa stor Pris paa —«

»Aldeles ikke, jeg bryder mig naturligvis ikke om saadan en Titel, der
ingenting betyder, men det er noget andet, naar man forbigaas — da
eidet en ganske anden Sag.«

»Ganske vist«, sagde Gerner yderst forlegen, »men mine Principer vil
dog næppe tillade mig en Henvendelse af denne Natur, særligt da ikke,
naar Henvendelsen gjaldt en saa nær Slægtning, min Kones Fader.«

Scheibel saa' paa ham, om det var alvorligt ment eller blot en Udflugt.
Hans Ansigt antog sit gnavneste og mest haanske Udtryk. Saa sagde han:

»Næ, naar man har Principer, nytter jo ingenting.«

Han kaldte paa Opvarteren, men Gerner betalte i en Fart Vinen, og de
skiltes i Tavshed.

Bryllupsdagen kom. Johan havde hertil valgt den syttende Maj, en
nordisk Frihedsdag, og Margrete føjede sig smilende efter ham.I JO EN
POLITIKER.

Vielsen foregik i Frederiksberg Kirke; Tage og Scheibel var Forlovere,
og hverken Indbudte eller Nysgærrige overværede Ceremonien.

Dernæst korte man til Middag hos Tante Rikke, som havde indbudt Brudens
Forældre og naturligvis Tage. Det unge Par skulde snart efter Middagen
ombord paa en Damper, der gik til Jylland. Johan vilde nemlig benytte
til Bryllupsrejse det Besøg, som han efter endt Rigsdag maatte aflægge
sine Vælgere.

Middagen forlob i en noget trykket Stemning. Scheibel holdt sig korrekt
i uangribelig Stivhed, og hans Kone vovede ikke et Ord; Tante Rikke var
ked af begge disse Gæster; Tage vidste heller ikke, hvad han skulde
stille op med dem og indskrænkede sig til at drikke adskillige private
Glas med Scheibe], og Margrete sad nervøs og febrilsk paa denne Dag,
der i hendes Tanke skulde sænke hendes tidligere Liv ned i en Grav, saa
Fremtiden uhindret kunde fange Sejr. Hun saa' efter Tages Mening ikke
godt ud i en hvid Kjole af iøvrigt fint uldent Tøj, men han kunde ikke
tænke sig en Brud uden i hvidt Atlask, og Margretes Kjole var ikke syet
af nogen anset Dameskræderinde. Hun syntes168

ham vedblivende uheldig og fordringsfuld, men, tænkte han, Johan og hun
kan maaske realisere det sande Ægteskab, hvorom den asketiske Herre
allerede fablede som ung; til synderlig Erotik saa' da ingen af dem ud.

Johan straalede dog som lutter Solskin. Han spiste og drak ivrigt, hvad
han egenlig altid giorde, men almindeligvis som om han ikke anede, hvad
Mad og Drikke han fik i sig. Han talte uafladeligt, naar blot nogen
vilde sekundere ham, og efterat Scheibel med en tør Fornemhed havde
bedt de Tilstedeværende drikke det nygifte Pars Skaal, holdt Johan en
lang Tale, hvori han rørt takkede sine Svigerforældre for den
Kærlighed, hvormed de havde vaaget over Margretes Ungdom. Naar han saa'
sin unge Hustru sidde dér, saa frisk og ren som en Dugdraabe, uberørt
af Livets Smuds, klog som den veloplærte, fin som den velopdragne, god
som den, der lærte at skatte Kærlighed, saa forstod han, at kun i et
lykkeligt og ædelt Hjem voksede en saadan Blomst. Han haabede, at han
skulde vise sig værdig deres Tillid, som nu lagde Blomstens Pleje i
hans Hænder; paa Beundring, Hensyn, Omhu, inderlig Kærlighed skulde det
ikke skorte.EN' POLITIKER. 169

Taarerne stod ham i Øjnene, og Tage sagde af sit fulde Hjærte, idet han
stødte sit Glas mod hans:

»Du er dog den braveste Fyr i Verden, Johan!«

Han sagde dette højt og eftertrykkeligt, fordi det ærgrede ham, at
Margrete sad med sammenkneben Mund — et rigtigt Guvernantefjæs uden
Natur og Gemyt — medens Johan flød hen i Tak og Rørelse.

Og saa var Maaltidet forbi, og det unge Par beredte sig til Afrejsen.

Da Tage saa', hvordan der for Alvor blev truffet Anstalter til Rejsen,
trak han Johan hen i en Krog og sagde med tydelig Forbavselse til ham:

Er det virkelig din Mening at gaa tilsøs iaften?«

Johan saa' paa ham uden at forstaa Spørgsmaalet.

»Du véd jo, at jeg skal til Møde ovre i min Kreds.«

'Jamen iaften, hvis du ikke kan ligge henne i din Lejlighed, saa tag da
ind i et Hotel!«I JO en politiker.

»Hvorfor skulde jeg dog det — jeg forstaar ikke —«

»Din Bryllupsnat ombord i et Skib i en Køje! Husk dog paa, at det er en
ung Pige, hvordan Pokker vil du bære dig ad?«

Nu forstod Johan ham og blev vred. Blodrød i Hovedet svarede han:

»Jeg synes, oprigtig talt, det er taktløst af dig, naar du giver mig
saadanne Raad. Jeg véd ikke, hvad du tænker om mig — jeg er ingen Abe,
men et Menneske, og —« Men Tage atbrød ham: »Jaja, godt Ord igen,
Johan, det var sandeligt ikke min Agt at være indiskret, men du er jo
lidt upraktisk anlagt og saa antog jeg —•«

Han kunde ikke komme videre; der behøvedes dog heller ikke flere Ord,
thi Johan var allerede formildet, rystede lians Haand med et godlidende
Smil og gik hen for at spænde sin Kuffert.

Tage saa' hovedrystende efter ham. Et Minut beklagede han Margrete, der
var viet til dette Fiskeblods-Menneske, men idet han i det samme mødte
hendes noget forskende Blik, stødte hendes sikre og stramme Optræden
ham atter saaledes tilbage, at han paany svor til Johans Fane og iI JO

sit Hjærte erklærede ham for en utrolig brav Fyr, tusende Gange mere
værd end han selv.

En halv Time efter kørte de Nygifte afsted til Dampskibet.

Tage tændte sig en god Cigar udenfor Tante Rikkes Husdør og drev
besindigt hen mod Østergade. Klokken var omtrent otte. Han havde en god
Stund at vente, indtil Frøken Kamilla Jørgensen kom fra det kongelige
Teater.

Han brugte Tiden til ganske langsomt at gaa to Gange fra Kongens Nytorv
til National frem og tilbage. Han kendte alle dem, som han mødte paa
den første Tur i den klare Majaften, og vekslede Hilsen og Ord med
mange. Det var Byens galante Ungdom, som paraderede og undersøgte det
vandrende Kvindemarked. Og Damerne løb en lystig Spidsrod, tiskende og
fnisende igennem de Geledder af Mandfolk, der dannedes paa Fortovene,
særligt paa det mest befærdede Fortov, det, der ikke brydes ved
Amagertorv. To og to gik Pigebørnene, altid en smuk og en grim sammen:
den smukke valgte sin grimme Ledsagerske som nyttig Baggrund, og den
grimme haabede paa Muligheden af et Sammenstød med172

n-ende Herrer, hvoraf den ene for Kammeratskabs Skyld maatte forsørge
hende den Aften.

Tage mønstrede interesseret de spaserende Damer, hvis Liv, Hændelser og
Venner han gærne kendte. Han blev straks opmærksom, naar et nyt, blegt
og frækt Ansigt dukkede op i Hoben: det var almindeligvis et ganske
ungt Pigebarn, saare fattig i Dragt, blot lidt opstadset med en Fjeder
i Hatten og en stor Tournure. Hun rykkede nu ind i Arméen, hvor der
altid fandtes Avancement. Tage noterede Ansigtet i sin Hukommelse,
medens han afskrækket kritiserede den tarvelige Paaklædning. Der var
én, der lignede Margrete: kun faldt Haaret i et Pur ned mod Øjnene,
medens den nuværende Fru Gerner — Tage smilte ved denne Betegnelse —
bar sit Haar tilbagestrøget og skilt i Panden. Og Margretes Kjole sad
ikke engang saa godt paa hende som det omsyede Skørt, hvori Sypigen
svansede afsted.

Tage befandt sig vel i disse kendte Omgivelser: det var kans By, hvori
han gik, hans eget Kjøbenhavn, der passede ham som en Handske; stor nok
til at byde paa saadanne Hovedstads-fornøjelser, som ingen
Provinsbeboer kunde overkomme, lille nok til at en nogenlunde
forsyneten' politiker.

173

Pung tillod dens Ejermand de dyreste Glæder. Her fandtes ingen
blændende Verden med Luksus og Nydelser, som en ung Mand, der ikke
hørte til Aristokratiet eller Børsen, maatte give Afkald paa. Alt var —
demokratisk — tilgængeligt for alle. Det vil sige, det Bedste var for
en Fyr som ham med lidt Erfaring og lidt Penge, velklædt og ikke styg.

Han strøg med godmodig Selvtilfredshed sin smalle Knebelsbart, medens
han for sidste Gang vandrede ned over til Kongens Nytorv. Nu var
Østergade tom; kun nogle enkelte Damer strøg frem og tilbage, de
styggeste, daarligst klædte og ældste. Han kunde ikke lide at se disse
underligt idiotiske Ansigter, der stirrede ham ind i Øjnene med et
almissebedende og frækt Blik. Der var især et Fruentimmer, som han
havde set på Gaden fra sit femtende Aar, troede han, og altid éns: en
tynd, gulbleg Skabning i en kort Trøje, krum i Ryggen, med spejdende
Blik. Man kunde komme paa Gaden naar man vilde fra syv til to, altid
skulde man møde dette gamle udtærede Fruentimmer, glidende afsted som
en Dødssejler: ingenting sagde hun, smilte heller ikke, bare stirrede
halvt ydmygt og halvt hadsk. Det gøs i174 en politikjer.

Tage, naar han tænkte paa de Ulykkelige, som langt ud paa Natten
strandede i denne Kvindes Knokkelarme.

Nu var han paa Fortovet overfor Teatret. Torvet laa endnu tomt, kun en
Række af Fattig-mandsekvipager: tunge Omnibusser og Sporvogne ventede
paa Teatrets Gæster.

Klokken slog ti, og faa Øjeblikke efter væltede Menneskesværmen ud af
den runde Bygning som Bier af en Kube, og Torvet fyldtes med lystig
Snakken, hvoraf Tage kun kunde opfange enkelte Udbrud: »aa, han var
dejlig!« eller: »som hun var klædt!« Han lyttede fornøjet, indtil han
fik Øje paa en høj Dame, der med stor Værdighed og stolt tilbagekastet
Hoved styrede hen imod ham. Straks var han hos hende og bød hende
galant Armen, og kort efter var de bænkede i Restaurantens Kabinet og
ventede paa Aftensmaden.

— — Lig det dybe Pragtværelse paa et gammelt Herresæde, hvor
Generationers gode Smag opdyngede Skatte af kostbare Stoffer og sjældne
Prydelser, pranger Kamilla Jørgensen, høj og mægtig, vidunderligt klædt
i ægte Stoffer og med straalende Smykker — hvilke ogsaaEN' POLITIKER.

Generationers Smag lagde for Fødderne af den smukke Dame. Hvor mange
der arbejdede til det samme Formaal, hun véd det ikke! Hun kender,
ligesom de store Genier, ikke Tallet paa sine Beundrere.

Hun er af Naturen dejligt skabt, og hvor tager ikke hendes Figur sig
fristende ud i den fuldkomne Paaklædning! Hun er indsnørt i en Ham af
gulbrunt Atlask, en saakaldt Prinsesserobe, hvori hendes Legem strækker
sig dobbelt slankt og dobbelt svulmende. Hun er ikke nedringet, og
Kjolen gaar helt op i Halsen med lange Ærmer, men højt oppe paa Ærmet
lige under Skulderen er udskaaret et Stykke Atlask saa stort som et
ungt Bøgeblad, og man ser her den nøgne Arm i en hvid Plet, tilpas til
et Par Læber. Det tager sig nydeligt ud, langt uanstændigere end
almindelig Nedringethed.

Tage ser det altsammen og paaskønner det i høj Grad. Desværre svarer
Omgivelserne ikke til den pragtfulde Dame. Kamilla sidder paa en slidt
rød Fløj eissofa, og det smalle Kabinet er smagløst udstyret fra
Gulvets Tæppe til Loftets Gaskrone.176

Men uheldigere er det dog, naar man fra Kamillas Kjole stiger op til
hendes Ansigt, at man da ikke føler samme Tryghed, ikke hviler i samme
Skønhed. Allerede Trækkenes Grovhed stemmer ikke med Atlaskets Finhed;
og saa dækkes deres tomme Regelmæssighed af et tykt Lag Pudder, en hel
hvid Gibshinde, kun afbrudt af de tykke sorte Streger omkring Øjnene.
Kamilla egner sig fortrinligt til en Art Selskabsleg, hvor den, der
kysser hende, øjeblikkeligt opdages paa alt det Mel, der breder sig om
hans Mund.

Tage ser ogsaa dette med et vist Ubehag, men hvad! Han behøver jo ikke
at kysse hende. Hun møblerer saa udmærket i hans Ungkarlelejlighed, og
desuden er han vant til hende og stolt af, at hele hans Kjøbenhavn
kender hans Forbindelse med den meget ombejlede Dame.

De opvartes med den fuldendteste Anstand af en noget førladen Opvarter,
hvis Embonpoint indfattes net af hans Selskabsdragt, og hvis runde og
røde Ansigt med de elegante Whiskers giver ham Præg af en meget
velstaaende Grosserer. Men Hansen er ogsaa en Mand, der har noget
tilbedste, og hvis Aarsindtægt er langt over Obersts-eller
Kontorchefsgage. Han driver en udstraktEN' POLITIKER.

Laaneforretning til de unge Mænd, der besøger Restauranten, og maaske
derfor hviler der over ham en Faderlighed eller en venlig
Formynderværdighed, der nu røber sig i diskrete Raad med Hensyn til
Anretningen og Champagnens Kolighed. Tage og Kamilla honorerer ogsaa
hans Forekommenhed med en Familiaritet, der hverken falder nedladende
eller altfor fortrolig; de benævner ham kort og godt »Hansen« og kalder
for ingen Pris paa ham ved at raabe et simpelt »Opvarter«.

Der hersker i den lille Stue en elegant Stilfærdighed, som tiltaler
Tage. Han selv er fra Brylluppet kjoleklædt ligesom Hansen, og imellem
de to sorte Mandspersoner skinner Kamillas gule Atlask som en
Guldkandelaber, der bæres af to Negre. Tage tvivler om, at det kan gaa
korrektere til selv i et fransk calinet particulier.

Medens han med en lille Haandbevægelse antyder for Hansen, at han skal
skænke Champagne af den iskolde Flaske, der staar paa Bordet — han
tager ikke selv Flasken — siger han: »Du morede dig i Teatret?« »Aa
ja!«

En Politiker. j278

»Hvordan var det nye Stykke?«

»Det var af den rørende Slags, du véd, men rigtignok græsseligt
simpelt. Jeg forstaar ikke, at de vil spille saadant noget paa det
kongelige Teater.«

Paa Tages Spørgsmaal om, hvori det simple bestod, faar han at vide, at
det var noget med en forført Pige. Han modsiger ikke Kamillas literære
Betragtninger; thi han kender hendes Anskuelsers Grundfæstethed og véd,
at hun er en urokkelig Romantiker. Derimod erfarer han, at den
kongelige Familie var i Teatret, og hun har nøje Rede paa, hvorledes
enhver af Damerne har været klædt. Hun har endog faaet en Idé til en ny
Kjole. Skuespillerindernes Dragt værdiger hun ingen Omtale: den ene af
dem var ved Gud i en graa ulden Kjole, ikke Spor af fiks, som Kamilla
ikke begriber, at den Dame vilde tage paa sin Krop. Men én af
Skuespillerne, som hun nævner ved Fornavn, var ligesaa morsom som den
Klown, der var dumme August i Cirkus. Tage, der erindrer Brudstykkerne
af Konversationen paa Torvet, spørger om en anden Skuespiller ikke saa'
meget smuk ud.en' politiker.

Kamillas Ansigt faar et Udtryk af en Hertugindes dybe Haan overfor en
Fjælebods-Gøgler, saa siger hun:

»Smuk, han! Det var en rar Herre! Han gik med snavsede Gamascher.«

Og med denne kategoriske Besked maa Tage lade sig stille tilfreds.

Han er godt fornøjet med den Kulde, som hun viser overfor
Skuespillernes Skønhed, og den dameagtige Maade, hvorpaa hun i det Hele
omtaler Teaterforestillingen. Det er altsammen korrekt. Kun Stemmen og
Øjnene generer ham lidt: Kamilla taler underligt grødet og klangløst,
medens hun stadigt ligesom kror sig af Frækhed. Og Øjnene stirrer dødt
ud i Luften: hun er vant til at blive betragtet og ikke besvare
nysgærrige Blikke, og især ei hun vant til uden Hilsen og Smil at gaa
forbi ret intime Bekendte, som pludseligt om Formiddagen angribes af
Nærsynethed. Og da er hun størst, naar hun i uforstyrrelig Dødhed
sejler ned ad Østergade, seende alt uden at fonrække en Mine.

Tage kommer pludseligt til at tænke paa Margretes klare graa Øjne og
friske Mund. Han tror egentlig ogsaa, at Margrete har en fin ogi8o

klingende Stemme. Men saa tænker han videre, smiler og tømmer hurtigt
sit Glas som paa en Fraværendes Vel.

»Hvad smiler du af?« spørger den majestætiske Dame.

»Aa — jeg tænkte paa — det Selskab, jeg kommer fra.«

»Ja, det er sandt, du har jo været til Bryllup. Blev din Ven saa godt
gift?«

»Javist blev han gift og rejste afsted med sin Kone.«

»Hvorhen skulde de?«

»Til Jylland.«

»Til Jylland! Det var ogsaa et Sted at rejse hen! Hvad skal de der?«

»Du véd jo, at Gerner er Rigsdagsmand, han skal over til sine Vælgere,
saa forenede han det Nyttige med det Behagelige.«

Kamillas Udtryk antyder intet Kendskab hverken til Rigsdagsmænds eller
Vælgeres Betydning; man kan i det hele vanskeligt aflæse Sjælens
Rørelser paa dette diplomatisk ubevægelige Ansigt. Tage ser ud, som han
havde en drengeagtig Lyst til at sige noget højst Uartigt, men saa
gider han dog ikke spotte over sinEN' POLITIKER.

gamle Ven sammen med Kamilla. Han indskrænker sig da til at bemærke:

-Det blæser op iaften! De faar nok en Gyngetur!«

Maaltid« er tilende. Hansen tager godmodigt mod Pengene og de anselige
Drikkepenge. Han hjælper Froken Jørgensen med Overtøjet, saaledes som
han har gjort i en halv Snes Aar hver eneste Nat omtrent, medens Herren
tænder sig en frisk Cigar. Drosken har han forsynligt ladet hente.

Tage og Kamilla ruller ud til Nørrebrogade, hvor han bor. Da han har
sat Nøglen i sin Gadedør og vender sig for at lade Kamilla komme
igennem, ser han en høj Dame gaa hurtigt forbi paa Fortovet.

»Ved Himlen«, udbryder han, »det var bestemt Mathilde Rørby. Hun bor
ogsaa herude.«

»Maa jeg spørge«, siger Kamilla, idet de gaar op ad den mørke Trappe,
»var det en Dame af dit Bekendtskab? Hun saa' mig noget bedaget ud.«

»Nej, det er en af Gerners Veninder«, svarede Tage smilende.i8o en
politiker.

»Er han saadan En?«

Tage lo højt.

Det var Mathilde Rørby, den ensomme Nattevandrerske; Tage havde set
ganske rigtigt.

1 mange Timer er hun vandret omkring uden at standse. Hun véd ikke
selv, hvor hendes Fødder har baaret hende hen; hun har været langt ude
forbi Valby og to Gange stirret fra Havnen ud over Vandet. Hun mærker
ikke Træthed, tværtimod, hun maa gaa, tør ikke standse — for hvem? Det
véd hun ikke, men der er nogen, som driver hende frem. Det er ogsaa den
samme, der har sit Tag i hendes Nakkehaar og river og slider i hendes
Baghoved, saa hun maa stemme imod af al sin Ævne. Og inde i Hjærnen
banker det med hundred smaa Hamre — eller er det hundred smaa
Kirkeklokker, der klemter? Men ondt gør det og brænde gør det, og end
ikke Nattevindens Kulde kan køle denne glødende Hjærne.

Middag har hun ikke spist, og til Aftensmad har hun ikke trængt. Hvad
hun tænker paa? Aa, paa en høj ung Mand, hvis Øjne lyser saa trohjærtet
som et Barns, og paa en troløs onden' politiker.

Skabning, der har fanget den barnlige Mand i sine lumpne Garn. Hun ser
dem staa ved Siden af hinanden foran Præsten; hvor hans Ansigt lyser i
umistænksom Glæde og hvor hendes Læber smiler af stolt Tilfredshed! Det
onde Fruentimmer har vundet, vundet ham fra den ensomme
Nattevandrerske.

Hun følger de to i sine Tanker fra Time til Time den Dag. Hun véd, hvad
Klokkeslet Vielsen fandt Sted, hvomaar og hvor de spiste til Middag,
hvilke Gæster der var indbudne, hvomaar Vognen hentede dem. Hun har
bestandig ligesom et andet Syn end det, hvormed hun vandrer sin Vej
gennem Gaderne: hun ser dem i Kirken, i Stuen, i Vognen; de to
Mennesker forlader hende ikke et Øjeblik.

Hun véd, hvad Tid Dampskibet sejlede bort med dem; just da Solen gik
ned. Hun var ved Skibet en Timestid inden dets Afgang og betragtede det
nøje, men pludseligt skyndte hun sig bort af Angst for at de skulde
komme ombord, medens hun dvælede dér. Men fra den Time, da Skibet forte
de to bort, blev Smerterne endnu stærkere, Pinen, der jager hende
afsted, endnu vildere.i8o en politiker.

Hun har jo længe vidst det. Har de ikke været forlovede i Maaneder, har
hun ikke gaaet ved Siden af dem i Skolen uden at en Mine røbede hende?
Hun lykønskede dem, og hun talte engang imellem med Margrete.
Alligevel, hun var glad, da denne ved Skoleaarets Udløb i Marts tog sin
Afsked: den unge Frue behøvede naturligvis ikke at arbejde, Manden var
der jo til at trække Læsset.

Hun tænkte ikke paa ham i de nu forløbne Maaneder, hun jog Tankerne
væk, naar de vilde komme. Hvad brød hun sig vel om dette barnagtige
Mandfolk, en middelmaadig Begavelse, hvis man i det hele kunde kalde en
saadan Naivetet for Begavelse. Han var jo næsten dum, og hvad angik han
hende? Hvad Fællesskab var der imellem dem? Intet, intet! Han forstod
hende ikke, der var Mile mellem dem. Han saa' galt baade paa Mennesker
og Ting og vilde altid lade sig narre. Hvad skulde hun vel med ham!

Dog — det var jo det — imod hende havde han været venlig og opmærksom i
de gode Dage, inden den anden skød sig ind imellem dem. Hun vidste det
saare godt: ingen Mand havde nogensinde talt saaledes med hende som
han; dei8o en politiker.

faa gode Timer i hendes Liv skyldtes ene ham, og hun kunde ikke glemme
de lange Spasereture, hvor Sommeren ogsaa sendte Sol til hendes arme
Hjærte. Og derfor nu — da alt er forbi, nu kommer Rædslen over hende,
Angsten for det pinefulde, glædeløse Liv, som hun skal leve. Blive
ældre, magrere, mere gul og mere vissen, være til Afsky og Latter,
blive udskældt med et idiotisk Øgenavn i Skolen — Rødbede! Aa ja
hvorfor ikke. Det passer jo til al hendes øvrige Elendighed, at Børnene
end ikke holder af hende. Ikke elsket af nogen — og ikke selv elske
nogen! Blot være opfyldt af »Interesser«, som der dog aldrig bliver
Resultat af — hvilket ynkeligt, uudholdeligt Liv!

Og hver Dag vil blive tungere og mørkere — til engang Døden sletter
hende ud som alle andre. Hvorfor da ikke straks? Ligesaa godt straks.
Hun tænkte derpaa, da hun sad ude i Søndermarken og vred sine Hænder,
men ikke turde eller vilde græde; hun tænkte paa det for, da hun stod
længst ude paa Havnebroen. Springe ud, tage den navnløse Rædsel
ligestraks og saa intet mere se, ikke føie Vrede eller Misundelse, være
ikke-værende. Det vilde vel nok forstyrrei8o en politiker.

dem lidt i deres Lykke? — Aa nej, de vilde kalde hende sindssyg,
beklage hende, ja den unge Frue vilde i sit Hjærte spotte »den
Forulykkede«.

Hun kan ikke, hun tør ikke, maaske hvis hun var syg — men hun fejler jo
intet, blot bag i hendes Hoved trækker det med en gloende Tang. Hun tør
ikke smide sit sunde Legeme ud i det sorte Dødssvælg og udsætte sig for
Dødsøjeblikkets Gru. Har hun det ikke ondt nok, skal hun da hjemsøges
af værre Kvaler end noget andet levende Menneske? Hvorfor? Blot fordi
hun er styg, maaske. Men der gives jo tusende styggere end hun. Hvad er
det for en grusom, uafvendelig Skæbne, der lægger hendes Liv øde?

Hun vender pludseligt om paa Havnebroen og begynder atter paa sin
rastløse Gang, vandrer og vandrer — drevet frem og trukket tilbage. Hun
har været i Byens mest befærdede Gader og paa dens ensomste Veje,
allevegne lige ene og forladt.

I den sene Nattetime kommer hun ud ad Nørrebro, Kirkegaardenes Forstad,
hvor hun bor. Ja, her hører hun hjemme i denne lange, hæslige Gade
mellem Fattigfolk og Hovedstadsbærme — her kan Rødbeden blomstre ude
ved Rhabarber-EN' POLITIKER.

kvarteret. Her kan hun skjule sin Elendighed i Kirkegaardenes Skygge.

Hun kommer op paa sit Værelse. Sulten er hun ikke, men maaske nok
tørstig. Hun kan dog ikke drikke: der sidder en Kugle i hendes Hals,
saa hun intet kan synke, knap aande. Hun lægger sig paa Sengen og
stirrer ud i Værelsets Mørke. Langsomt pibler Taarerne frem under
Øjelaagene: hede, tunge Taarer, der blænder Synet. Hun græder uden en
Hulken, blot vrider Hænderne med en knitrende Lvd. Saaledes ligger hun
længe og stemmer i ensformige Stød Nakken mod Puden — thi bestandigt
trækker det haarde hede Tag i hendes arme Hoved — indtil endelig Søvnen
faar Magt over hendes trætte Legem, og hun finder Hvile. Men længe
sover hun ikke; hun farer op igen i dirrende Angst: Havbølgen styrter
over hende og vil kvæle hende; Stuen fyldes allerede af det brusende
Vand, og hun maa dø! Hun ser sig om med fon-ildede Blikke, sukker som
en Sjæl i Helvedes Vaande og falder sonderslagen tilbage.

Saadan gaar Natten med ukvægsom Hvile og angstfyldt Opvaagnen.i8o en
politiker.

— Tidligt næste Morgen, da Mathilde var staaet op, badede hun længe sit
Hoved og Ansigt i koldt Vand og gned sig hæftigt med Haand-klædet. Hun
vilde udslette ethvert Spor af Gaarsdagens Rædsler og betragtede nu i
Spejlet sit Ansigt, om Arbejdet var lykkedes. Hun saa' deri stive og
skarpe Træk, hvortil aldrig, tænkte hun, et Smil vilde give Glans.
Denne Undersøgelse behagede hende, og hun gjorde sig Umage for at
fremhæve nogle faa graa Haar, der fandtes imellem de røde.

Saa gik hun til Skolen, hvor hun blandt andet skulde vikariere for
Gerner, der atter havde faaet Orlov.XI.

Oampskibet gled roligt gennem Øresund. Det blæste nok lidt op, men i
det snævre Stræde mærkedes ingen Søgang. Paa den danske Kyst glødede
Lyspletter som skinnende Sankthansorme: det var de oplyste Stuer i
Villaerne, der allerede havde modtaget deres Sommergæster.

Paa Dækket sidder Johan og Margrete og taler hyggeligt sammen i den
smukke, men noget kolde Foraarsaften. Det vil sige, han taler næsten
alene og hun smiler kun venligt, medens hun frysende kryber ind i hans
graa Rejsesjal. Hun er træt, lidt døsig af den lange bevægede Dag.

Han derimod er lysvaagen og særdeles oplagt til Tale. Hvis Skibets
Besætning og Passagerer alle vilde samles om ham, skulde han uden Tøven
og med Veltalenhed formaa at tolke fori8o

En politiker.

dem de stærke Følelser, der rører sig i hans Bryst. Nu henvender han
Ordet til Margrete.

Hvor vidunderligt denne Sejlads forekommer ham! Han og hans unge Hustru
stævner her ud til aaben Kamp for Retten og Sandheden. Men han kan
sagtens føie sig stærk og glad, naar han fører Lykken med sig ombord.
Intet kan ramme ham: han tragter ikke efter materielle Goder, og hele
Verden kan dog ikke byde ham noget værdifuldere end hvad han alt ejer.
Han har jo hende, den unge sjælfulde Kvinde, til Hjælp og Opmuntring og
inderligt Samliv og al Jordens Fryd! Selv om han verdsligt set ikke
vinder i Kampen — og forresten skal der nu først tages Livtag derom for
Alvor — saa sejrer han dog, har allerede sejret. Achilles kunde saares,
naar han ramtes i Hælen, men hvor kan han saares? Briseis sidder hos
ham i Teltet, og hun kan aldrig røves fra ham.

Margrete lytter til hans Tale som til Bølgernes Skvulpen, uden at
opfange de enkelte Ord. Det lyder som en Sejerssang i hendes Øren, og
det er godt, at han er lykkelig. Ogsaa hun er veltilfreds om end
usigeligt træt. Hvorlænge det dog har varet inden denne DagEN'
POLITIKER.

kom 1 Det er bare lidt over et halvt Aar siden, hun förste Gang hørte
Johan tale i Rigsdagen — men hun synes, der er gaaet mange Aar siden
da; alt har jo forandret sig i den Tid. Hun er nu gift — og med Johan.
Hvor underligt, at hun er gift, ikke længer bærer sit gamle Navn, ikke
længer er ung Pige, ikke den stakkels Margrete Scheibel, men den unge
Fru Gerner!

Det var hendes Maal, og hun har naaet det. Var det Kampen værd? Tys,
ikke spørge. Hvad nytter nu Tvivl. Hun mindes dog hin Aften paa
Voldbastionen, hvor hun i Tankerne saa sig og sin Brudgom sejle ud i
Verden til Lykkens Erobring, hun og Vikingen. Vikingen! Ja, passer det
nu egentlig? Hun har faaet sine Tvivl. Han er nok en Kraft, den
veltalende Mand ved hendes Side, men næppe en Erobrer! Dog nu faar man
hjælpe ham lidt paa Gled, det bliver morsomt at se den Politik og alle
disse politiske Herrer paa nært Hold! Mon de er saa kloge?

I hvert Fald, dette er tusende Gange bedre end Fortiden. Skolen er hun
allerede sluppet for, idag sagde hun Hjemmet Farvel. Hun er fri for sin
Fader, for evigt Skænderi om et Par Kroner, for Ensomhedens Uhygge —
hun er selv Frue ii8o

en politiker.

Huset med Nøglen til Kassen og med den føjeligste Ægtemand. Jo vist er
det Avancement, siger den kloge Toldforvalterdatter til sig selv.

Og træt som hun er og venligt stemt mod ham, der som en brav
Mestersvend ydede uundværlig Hjælp til at smedde hendes Lykke, læner
hun sit Hoved tungt mod Johans Skulder. Solen er gaaet ned, saa i
Mørket kan Johan godt lægge sin Arm om hendes Liv og tage hende ind til
sig. Hun borer sig rigtigt ind i hans Favn som et kælent Barn: han skal
varme hende og skærme hende for Kulden og Blæsten.

Han er lykkelig; saaledes skal hans Hustru klynge sig til hans stærke
Arm: han oplever enhver skreven Romans skønneste Øjeblik. Han bøjer sig
imod hende og kysser straalende Pande og Kind paa hendes af Søluften
kolde Ansigt, og hun rækker ham smægtende sin varme Mund, døsigt
givende sig hen, mat glemmende sig selv — —

Et Stød af Skibet kaster dem ud af deres ømme Stilling. De er komne ud
for Kullen, og Søen skifter pludseligt Karakter. Foran dem vælter sig
Kattegat i brede, stigende Bølger, der bringer Skibet i en langstrakt
Gyngen.en' politiker.

De lykkelige Drømme svinder for den gramme Virkelighed. Margrete mærker
øjeblikkeligt stærke Ubehagsfornemmelser, medens Johan foreløbigt
trodser det fjendtlige Element som det anstaar sig en Viking. Og da den
uhyggelige Rullen forøges, rejser Margrete sig bleg og erklærer, at hun
vil lægge sig straks. Johan følger hende med trøstende Ord til
Damekahytten og anbefaler hende til Jomfruen; selv spaserer han endnu
nogen Tid frem og tilbage paa Dækket i lyse Tanker, indtil Søgangen og
Slingringen tiltager og han ogsaa maa søge til den horisontale Stilling
i Køjen.

Da Skibet næste Morgen tidligt lagde til ved Havnebroen, havde Johan
allerede en Stund været oppe efter en lidt bevæget Nat. Margrete
derimod kom først op af Kahytten i sidste Øjeblik og saa' højst ussel
ud. Søsygen havde plaget hende saa forskrækkeligt, at hun endnu i
Havnen, ja selv paa Landjorden, fornam ubehagelige Eftervéer.

Johan foreslog hende derfor at hvile sig nogle Timer paa et Hotel, og
hun indvilgede heller end gærne. Imedens hun søgte at sove Hovedpinen

Ea Politiker. 13i8o

og Svimmelheden bort, drev han omkring i Gaderne, og saasnart hun var
bleven nogenledes rask, kørte de bort fra Byen en lang Tur vester-paa
til den Landsby, hvor Johan den næste Dag vilde holde Møde.

De naaede sent om Aftenen til den lille Kro, hvor de skulde overnatte.

Meget ensomt laa Huset, af Størrelse som en tarvelig Bondegaard, ved
Landsbyens Udkant. Hverken Træer eller Buske havde hejst de grønne
Faner, og fra de omliggende Marker stod en kold Vestenvind ind mod den
fattige, læløse Plet.

Det gøs i Margrete, som var træt af Søtur, Kørsel og jysk Landluft. Hun
vilde straks gaa til Ro og afslog Johans Tilbud om Aftensmad i
Gæstestuen, hvor en Del Bønder drak inden i en tæt Tobakssky.

De kom ind paa deres Værelse, der laa ud til Haven, en stor firkantet
Stue med to højt-svulmende Senge, over hvilke Kongen og Dronningen hang
i Oljetryk; der var ogsaa et rundt Bord, bedækket af et hvidt strikket
Tæppe, nogle Træstole og en ganske lille Servante. Intet Tæppe paa
Gulvets Brædder, men Spor af Sand.23 6 EN POLITIKER.

Margrete saa' sig omkring med et trøstesløst Udtryk, som hun ikke kunde
tænke sig at strande her. Johan sagde muntert:

Her er maaske lidt primitivt! Men vi er jo heller ikke
Herregaardsfolk.«

Hvad skulde hun svare?

Pigen kom ind og anbragte med et bredt jysk »Værsku« en Tinbakke paa
Bordet. Paa Bakken stod to Kopper med tynd grøngul The og en Tallerken
med Brød i Skiver, belagte med smaa Stykker Pølse eller Kød, eller hvad
det nu var.

Margrete kunde ikke spise, medens Johan med god Appetit satte de haarde
Skiver tillivs. Men for Selskabs Skyld og fordi hun frøs og ikke fik
andet, drak Margrete slurkevis den tynde lunkne The.

Den næste Dag var Johan tidligt oppe. Han tog sig en Tur langt over
Markerne for at forberede sig paa sin Tale, thi i Dagene inden
Bryllupet havde han ingen rigtig Ro fundet. Han plejede desuden aldrig
— øvet Taler som han var — at nedskrive sit Foredrag, og det var ham
derfor bekvemmest, naar han et Par Timer for-

inden kunde gennemtænke Gangen i Talén og udarbejde de vigtigste
Udviklinger. Idag skulde han nu gøre Rede for den sidste
Rigsdagssamlings Virksomhed, og hvad han næsten længtes efter, skildre
Regeringens enevældige Optræden, der endte i det jesuitisk dækkede
Statskup. Han søgte og fandt en Mængde forskellige Billeder til
Betegnelse af den ministerielle Fremgangsmaade, ogsaa en Række
historiske Sammenligningspunkter, hentede fra andre Folkeslags Skæbne,
hvilke kunde tjene de danske Borgere til Opmuntring og Vejledning.

Solen stod allerede højt paa Himlen, da han vendte tilbage til Kroen.
Her fandt han Margrete siddende bag ved Huset paa en Bænk i den
bladløse Have. Hun saa' bleg ud, næsten gul, og var lige staaet op. Han
nærmede sig hende kærligt, greb begge hendes Hænder, som han kyssede,
og spurgte:

»Er du ikke vel, min søde Pige?«

»Jeg har saadan en forfærdelig Hovedpine og saa fryser jeg«, sagde hun
med ganske klangløs Stemme. Hun smilede ikke, men løftede det tunge,
tomme Blik imod ham.EN' POLITIKER.

»Du Stakkel«, sagde han med en stærk Naturs Deltagelse, der egentlig
ikke forstaar Svagheden, »tror du ikke, vi skulde gaa en rask Tur, naar
vi har spist Frokost?«

Maaske led hun ikke Tonen, i hvert Fald afslog hun Tilbudet, idet hun
saa' forskræmt ud over de nøgne Marker og hurtigt tog Øjnene til sig
igen.

Jeg vil hellere hvile mig lidt«, sagde hun mat.

»Men først maa vi have Frokost, jeg bringer en glubende Appetit med fra
min Morgenvandring, og du maa ogsaa spise.«

Hun lod sig føre hen til Gæstestuen. Der lugtede surt af 01 og gammel
Tobaksrøg, men Frokosten saa' i hvert Fald mere indbydende ud end
Aftensmaden, og Margrete betragtede med en Art Interesse den naive
Appetit, hvormed Johan forsynede sig i Flæng af det kolde Bords gode og
daarlige Retter.

»Fik du saa lavet Talen?« spurgte hun.

Og under sine vældige Indhug i Kalvestegen bejaede han det og skildrede
hende det Indhug, som han vilde anrette paa Højres Politik. Det morede
ham at fortælle hende alt, hvad han havdei8o

en politiker.

fundet paa af gode Ord og hæftige Vendinger, men han gjorde det ogsaa,
fordi denne Memoreren var ham til stor Nytte, saameget mere som han
hverken var istand til eller havde Tid til at opskrive sit Foredrag.
Derfor begyndte han fra »højstærede Forsamling« og holdt hele Talen for
hende lige til det sidste motiverede Leve for Grundloven.

Margrete segnede næsten under Vægten af denne Veltalenhed, som hun ikke
nænnede at afbryde. Det var jo ganske rimeligt, han holdt Prøve for
hende, og desuden: naar man var gift med en Politiker, maatte man tage
det Onde med det Gode. Hum, det Gode! Hun erklærede sig imidlertid
tilfreds med Talen, hvis Billeder hun venligt roste, og hvis Virkning
hun — af et oprigtigt Hjærte — anslog højt.

Derved fik Johan en ny Spore, og han tog fat paa de Variationer, som
denne samme Tale nødvendigvis maatte undergaa ved de følgende Møder.
Dette var dog Margrete for stærkt, hun hørte ikke længer efter,
støttede eller bifaldt kun engang imellem ved et Nik, og lod sine
Tanker løbe, hvorhen de lystede.EN' POLITIKER.

Deraf kom det vel, at hun pludselig atbrod en statsretlig Udvikling med
dette den danske Politik ganske uvedkommende Spørgsmaal:

Sig mig, Johan, hvad var det din Yen Tage lforgaars vilde dig, da lian
trak dig hen i Krogen?«

»Hvad for noget!« stammede den ganske forvirrede Johan, thi
Spørgsmaalet kom rent urimeligt uventet og var desuden ikke i sig selv
let at besvare, »jeg forstaar slet ikke, hvad du mener«.

»Jovist véd du — lige inden vi skulde rejse. Prøv bare ikke paa at
narre mig, du, for saa tror jeg, det er meget værre.«

Johan gjorde dog endnu et Forsøg paa at undslippe:

»Ja, jeg husker dunkelt, han spurgte mig noget om nogle Penge — det var
for Yielsen eller Attesterne.«

»Aa, du bilder mig ikke det ind. Sig nu, hvad det var? Det var noget,
som angik mig.«

Johan var blevet ligesaa rød i Hovedet som dengang Tage rettede den
famøse Opfordring til ham. Han svarede venligt, næsten ydmygt, men
çranske bestemt:i8o

»Jeg kan ikke sige dig det, Margrete, jeg finder det ikke passende,
selv nu.«

»Jaja«, sagde hun, »saa faar du lade være. Tak for Mad da, nu gaar jeg
op og hviler mig lidt inden Mødet.«

Og dermed gik hun og lod Johan sidde. Han spiste tankefuldt et Par
Stykker Ostebrød.

Meget langsomt samledes Bønderne til Mødet, der var sat til Klokken
tre, men ikke kunde begynde før Klokken fire.

Sindigt rullede Vognene hen imod Kroen uden Spræl og Støj, der var
ingen Munterhed eller Liv i Folkene, saaledes som Johan mente at have
set Aaret iforvejen, da Valgets Spænding satte Fart i Sindene. Nu kørte
man i Luntetrav, drev langsomt ind i Kroen til et Glas 01 og hilste
uden mange Ord paa Rigsdagsmanden. Det var iaar mere et Arbejde, der
skulde gøres, end en Kamp, hvori man gladeligt satte al sin Kraft ind.
Og til dette Indtryk af hoveriagtigt Arbejde bidrog ogsaa to
Provinsreferenters Ankomst fra Egnens to Blade, der repræsenterede de
to politiske Partier. De Herrer Referenter syntes begge lige kede af
den lange Vej, som de havde maatteten' politiker.

køre for detre ikke store Modes Skyld. Om de end ellers pligtskyldigst
var uenige om alle Verdens Sager, saa forenedes de i denne Følelse.

Medens Højremanden holdt sig fjærnt fra Johan, hilste Venstremanden paa
ham. Johan spurgte, om der kunde ventes mange Folk til Mødet.

»Aa, ikke saa mange«, lød Svaret, »det er jo Hverdag og Folk har
travlt.«

Johan mente dog, at den skarpt tilspidsede Situation maatte forøge den
allerede store Interesse.

Referenten var ikke saa overbevist: De maa huske, Hr. Gerner, at
herovre staar man Bevægelsen mere fjærn, og saa har man det daglige
Arbejde, men naturligvis«, lagde han høfligt til, »vil Folk gærne høre
deres Rigsdagsmand.«

Og dermed satte han sig ved Siden af sin Kollega ved et lille Bord, der
flyttedes ud fra Gæstestuen; thi Modet skulde holdes i fri Luft.

Johan spejdede henad Vejene; der kom langt bone hist og her nogle Folk,
der paa Afstand saa' ud som krybende Myrer. Alle gik betænksomt uden
højrøstet Tale, man hørte dem ikke nærme sig, man saa' dem kun, og naar
de var helt nær,i8o

skelnede man deres alvorlige og strænge Ansigter. Johan tænkte, det er
Mænd, stærke og sejge Jyder, som Visen gaar.

Men lidt kedeligt var det, at det daglige Arbejde ikke tillod større
Møde eller præcisere Komme. Da Klokken var fire, maatte han begynde; da
var der mellem halvandet- og tohundrede Mennesker tilstede.
Højrereferenten satte i sit Blad »lidt over halvhundred med Koner og
Børn«, Venstrereferenten pligtskyldigst og mekanisk mellem tre og fire
hundrede.

Johan steg op paa en Forhøjning, der var lavet af nogle Brædder foran
Kroen, Referentbordet stilledes ved Siden af ham med et Par Flasker 01,
og langsomt tog Vælgerne Plads foran ham. Man havde ikke ventet stort
Møde, Højre var derfor blevet borte, og Stemningen maatte saaledes
udelukkende erklæres for Venstre.

Johan bød Velkommen og foreslog Møller og Gaardejer Jens Pedersen
Holsted til Ordstyrer.

»Hvis ingen udtaler sig herimod, betragter jeg ham som valgt.«

Det var utænkeligt, at nogen skulde udtale sig imod Jens Pedersen
Holsted, som var Kredsens ledende Mand. Det var netop som en
ArtighedEN' POLITIKER.

mod denne Magthaver, at Johan havde udvalgt hans Sogn, Holstedsogn, til
sit første Møde. Skulde Jens Pedersen ikke faa Tid til at overvære de
andre Forsamlinger, vilde han dog i hvert Fald modtage Blomsten af sin
Rigsdagsmands Veltalenhed.

Man maatte netop kalde Johan for hans Rigsdagsmand. Thi for ingen var
det en Hemmelighed, at naar Johan sad i Folketinget, sad han der af
Jens Pedersens Holsteds Naade. Enhver Bonde i Kredsen var klar over, at
havde Jens Peders villet vælges, saa kunde man ingen bedre Mand faaet.
Og ligeledes vidste Førerne inde i Kjøbenhavn, at der boede en Møller
ovre i Kredsen, som nok var en selvskreven Mand, naar han vilde vælges.

Dog Jens Pedersen havde afslaaet Valget sidste Gang. Han var
Sogneraadsmedlem og Amtsraads-medlem, og nød stor Respekt i disse
Egenskaber. Han besad ikke ringe Kendskab til Kommunal-Lovgivningen,
talte med en flydende Tunge og varetog paalideligt sin egen og sine
Standsfellers Interesse i det givne Øjeblik.

Han følte Aaret iforvejen ingen Lyst til Folketingspladsen, og undte
den ikke til nogeni8o

anden Mand i Kredsen. Om det nu var Møllens, Bageriets og Gaardens
Pasning, han ikke vilde torlade, eller om han ikke yndede den politiske
Situation: vist var det, at han afslog den ham tilbudte Krone og satte
den paa Johans Hoved. Han vidste, hvor løst den sad; blot et Vink; og
den flyttedes som ved Troldom fra den nuværende Ejers over paa hans
eget.

Det var et rundt Hoved, overgroet med graa-brunt stubbet Haar og Skæg.
Han var firskaaren, næsten firkantet, og gjorde et stærkt kaffebrunt
Indtryk. Han vidste, hvad han var værd baade i Hartkorn, rede Penge og
Indflydelse, og ansaa sig ikke selv for ringere begavet, end han var:
der gaves ingen demokratisk Læresætning, som han ikke kendte paa en
Prik, og han kunde endda med overstrømmende Veltalenhed udvikle en lang
Række socialistiske Anskuelser, hvis Anvendelse i Øjeblikket laa
Landbruget fjærnt.

Hvem skulde vel gøre Indvending mod ham som Ordstyrer?

Tværtimod, der gik en bifaldende Mumlen igennem den ellers tavse
Forsamling, som dampede kraftigt paa de korte Piber. Det var rigtigt,
Jens Peders' maatte være Ordstyrer. Naar hanEN' POLITIKER.

stod paa Forhøjningen, var alt i Orden: Resten gav sig af sig selv.

Men som han sindigt nærmede sig Johan, fik Forsamlingen pludseligt Øje
paa en Person, der dukkede op lige ved Forhøjningen, og som ingen
tidligere havde bemærket; nu bragte han alle i stor Bevægelse.

Det var Egnens Politibetjent, Larsen ved Navn, som efter Ordre skulde
overvære Mødet. Han havde holdt sig tilbage, indtil han nødvendigt
maatte træde frem, thi han stod ellers paa en god Fod med Befolkningen,
og det smagte ham daarligt nu at skulle agere Spion. Alligevel, med
Skiltet og Embedet fulgte en ikke ringe Værdighed og den Sikkerhed, som
Bevidstheden om Ens Magtfuldkommenhed meddeler. Larsen vidste med sig
selv, at han kunde anholde enhver af de Omstaaende, enhver i det Hele,
som han mødte under sin Færden her paa Jorden, og sporenstregs maatte
den Anholdte følge ham: satte Fyren sig til Modværge, kom han paa Vand
og Brød, og stod han for Retten, gjaldt al hans Tale til Vandsbæk,
medens Politibetjent Larsens Rapport var at regne for et Evangelium, en
paai8o

engang guddommelig og jordisk Retfærdigheds Udtryk.

Skønt Larsen ellers fredeligt drak sit 01 med Bønderne og kendte dem
alle godt, steg lian nu kun med et let og fornemt Nik til de
Nærmest-staaende op paa Forhøjningen, ikke udæskende men bestemt — som
hans Ordre lød.

Bønderne skubbede sagte til hinanden og blinkede med Øjnene. Det var de
nye Tider, som Avisen talte om, og Regeringens Undertrykkelse af de
Smaa. Larsen paa Forhøjningen!

Men Jens Pedersen viste sig, til Forsamlingens Tilfredshed, ganske
uberørt af denne paatrængende Gæsts Nærværelse. Han takkede for Valget
og haabede, at Forsamlingen vilde gøre ham hans Hværv let; det var
alvorlige Tider, hvori man var kommet sammen, og det var alvorlige
Ting, man skulde drøfte, Sager som maatte ligge enhver Demokrat paa
Hjærtet. Han var sikker paa, at denne Forsamling vidste, hvad det
gjaldt, og havde Øjnene med sig. Han vilde bede dem alle først udbringe
et Leve for Grundloven, vor bedste Skat, Kong Frederiks kongelige Gave,
og Værnet for vor Frihed.EN' POLITIKER.

Dette Leve kom Johan lidt ubehageligt, da han jo netop agtede at slutte
med et »Leve Grundloven«; han forandrede det hurtigt til et Leve for
folkeligt Selvstyre, hvad der passede lige saa godt til Begrundelsen.

Da Hurraerne for Grundloven var tilende, gav Jens Pedersen Holsted
Ordet til Folketingsmand Gerner, som dernæst i et varmhjærtet Foredrag
udviklede den politiske Situation for sine Vælgere. Han efterviste
nøje, hvorledes Venstre stod med den fulde Ret paa sin Side og
hvorledes Regeringen kun ved Anvendelse af en lov-brydende Magt kunde
tilsidesætte den soleklare Ret. Regeringen erkendte ganske sikkert ikke
Grundlovsbrudet, anførte tværtimod Grundlovs-paragrafer til
Understøttelse for sin Handlemaade, men naar fandt ikke en Prokurator
et Lovsted til Brug for sine Indlæg? Og denne Paaskudspolitik var saa
forargelig, fordi den demoraliserede Folket. Han udtalte sin
begejstrede Tro til Sandhedens og Rettens endelige Sejer og opfordrede
indstændigt alle gode Demokrater til Udholdenhed og til at staa fast.

Saa sluttede han med et i meget smukke og følte Ord udbragt Leve for
folkeligt Selvstyre,i8o

hvilket Leve Forsamlingen istemte, især da Jens Peders' satte kraftigt
i.

Forsamlingen havde ubestrideligt gjort Ordstyreren Hværvet let, maaske
lidt for let syntes Johan, saa stor var den Tavshed og Ro, hvormed han
hørtes.

Om nogen vilde rette Forespørgsler til Folketingsmanden ?

Der stod en ung køn Bonde frem og bad lidt forlegent om Ordet:

Han vilde spørge Rigsdagsmanden, om Befolkningen ikke havde Lov til at
nægte Skatterne, naar Regeringen ikke havde faaet nogen Finanslov.

Margrete, der havde siddet lidt fra Forsamlingen paa en Stol, syntes
godt om den unge Mand, der næsten lignede en Fisker. Jens Pedersen
Holsted fandt hun utaaleligt vigtig, og Johans Tale havde hun jo hørt
éngang, og den vandt ikke ved Gentagelsen. Han havde desuden saa ofte
holdt det samme Foredrag i Kjøbenhavn.

Bondens ligefremme Spørgsmaal klang tiltalende frejdigt i hendes Øren.
Hvad vilde Johan nu svare derpaa?EN' POLITIKER.

Ingenting. Efter en længere hviskende Delibereren mellem Ordstyreren og
Rigsdagsmanden, erklærede denne sidste, at det fremkomne Spørgsmaal paa
Grund af de foreliggende Omstændigheder — her skelede Jens Peders'
eftertrykkeligt til den paa intet ondt pønsende Larsen — hellere maatte
besvares privat end offentligt.

Margrete led ikke Svaret, men maaske var det baade klogt og nødvendigt.

Saa var man færdig. Jens Peders' udbragte et Leve for Folketingsmanden,
og denne takkede, idet han bad dem raabe Hurra for den ledende Mand i
Kredsen, den sikre Demokrat og udmærkede Bonde Jens Pedersen, hvorpaa
denne atter takkede Forsamlingen og udbragte et Leve for Fædrelandet.

Modet var sluttet, men de ældste og mest indflydelsesrige Bønder i
Forsamlingen søgte endnu ind til en politisk Passiar i Gæstestuen
sammen med deres Rigsdagsmand. Margrete blev forestillet for
adskillige, der venligt trykkede hendes Haand.

I Gæstestuen talte de saa forsigtigt om Skattenægtelse. Johan meddelte,
at Førerne

En Politiker. r.i8o

hverken tilraadede eller fraraadede et saadant revolutionært Skridt.
Man fordybede sig dernæst i de ubehagelige Følger, som Fogdens Besøg og
Udpantningen kunde medføre. Den unge Bonde svor, at han ikke vilde
betale en Øre godvilligt, saa kunde de trække ham i Hullet, om de
vilde. Jens Pedersen Holsted sagde, at det var en Sag, der vel maatte
overlægges, og de gamle Bønder nikkede bifaldende med alvorlige og
tunge Ansigter, som havde de kendt en Tid, hvor det ikke var
tilraadeligt for en Bonde at vise Opsætsighed mod en guldtresset Kasket
eller en godsejerlig Pisk.XII.

Oommeren kom med utallige Møder Landet

over.

I en Mængde deltog Johan, ofte talte han flere Gange om Ugen, og
Margrete fulgte ham troligt. Mange Møder lignede Holstedmødet i
Karakter, men andre faldt ogsaa livligere og voldsommere ud. Der
holdtes saare hæftige Taler.

I det Hele herskede der stor Uro i Landet; man mærkede Kampen mellem de
to Partier i alle Forhold. Og i denne Uro befandt Johan sig vel •
Bølgerne gik højt, sagde han til Margrete, men det var et sundt Havbad,
og han lod sig gærne drive med Bølgeslaget som en Svømmer, der føler
sig veltilmode i det salte og oprørte Vand.

Margrete blev mere og mere træt ved denne evige Uro. Hun mærkede nok,
at de drev med

14*i8o

Strømmen, men vidste intet om, hvorhen Strømmen drev. Hun spurgte
bestandigt Johan med præcise Spørgsmaal om, hvad der nu skulde ske, og
hvad Førerne paatænkte og hvad Befolkningen vilde og hvornaar det
afgørende Slag stod, og Johan havde Umage nok med at forklare, at man
ikke énsidigt kunde afgøre det Taktiske, som naturligt afhang af
Fjendens Angrebsmaade — denne Sætning havde han fra den store Fører —
og at Slaget vilde staa paa Rigsdagen. Men rimeligvis vilde Kampen
blive lang og besværlig.

Paa alle Møder faldt der Ord om den lange og besværlige Kamp.

Og det unge Par fik hurtigt Bevis paa Kampens Besværlighed: straks ved
Sommerferiens Begyndelse kom der et Brev fra Fru Holm, hvori hun med
yderst forekommende Ord sagde Johan Timerne i hendes Skole op. Hun
skrev, at hans politiske Virksomhed jo desværre havde nødvendiggjort en
længere Udeblivelse end Skolens Krav tillod, at denne Virksomhed
desuden i Længden maatte formindske hans Interesse for den beskedne
Undervisningsgærning, og at endelig Forældrenes og hendes egne
Betænkeligheder ved at have en Politiker til Lærer for Børnene voksede
med23 6 EN POLITIKER.

den politiske Strids Hæftighed. Hun takkede ham for hans Arbejde, som
hun i enhver Henseende havde været fornøjet med, og bad ham meget hilse
sin elskværdige Hustru fra hende.

Johan tog sig dette Budskab yderst let. Dels mente han, at han sagtens
kunde faa Timer andensteds, og dels brød han sig saa lidt om Penge, at
han egentlig ingen økonomiske Sorger kunde faa.

Ikke saaledes Margrete. Hun følte Brevet som et smærteligt rammende
Slag. Deres Indtægter led en betydelig Forringelse, og hun troede
ingenlunde om Johan, at han lettelig kunde skaffe sig Erstatning. Men
dernæst opfattede hun denne Opsigelse som et Vidnesbyrd om, hvor Magten
laa, som en uhyggelig Forløber for fremtidige Nederlag.

Alligevel, da hun om Efteraaret sad i sin hyggelige Dagligstue, nød hun
ret sin magelige Tilværelse. Hun behøvede intet at bestille i Huset,
hvor Pigen ganske forslog til det daglige Arbejde, og hendes Mand var
altid venlig og beundrende overfor hende, naar de talte sammen. Nu da
Rigsdagen atter skulde samles, lod huni8o

ham fortælle alt, hvad han erfarede af politisk Aabenbart og Hemmeligt.

Hun udtalte først sin Forundring over, at han slet ikke omgikkes med
sine Kolleger i Folketinget, og bebrejdede ham det dernæst læmpeligt.
Hvorfor kom Politikere ikke hyppigt sammen, hvorfor traf de ikke
hinanden selskabeligt udenfor Rigsdagen? Kunde det ikke faa en hel Del
Betydning, at der foregik en bestandig Meningsudveksling imellem dem?

Johan indrømmede efterhaanden dette mere og mere. Men det havde jo
været umuligt for ham som ugift at bede sine Partifæller eller andre
hjem. Hos Tante Rikke — med hendes Meninger! — var ikke Stedet. Nu var
det jo en helt anden Sag, og han troede som hun, at det politiske
Udbytte af den Art Sammenkomster slet ikke kunde agtes ringe.

Kort efterat Rigsdagen var traadt sammen i Oktober, paatænkte saa Hr.
og Fru Gerner deres første Aftenselskab.

Margrete havde staaet bestemt paa, at den store Fører skulde indbydes.
Johan trykkede sig lidt herved, da Bekendtskabet imellem dem var saa
grumme forretningsmæssigt; vel havde23 6 EN POLITIKER.

Foreren indbudt ham nogle Gange, men kun til en An halvofficielle
Festligheder, hvor Gæsternes Antal steg til over hundrede. Her var
imidlertid Tale om et Besøg af rent venskabelig Karakter. Skønt
Margrete udtrykkeligt fordrede Føreren inviteret og vel ogsaa med Rette
tillagde hans Nærværelse Betydning, kunde Johan, hvis Ung-domskejtethed
aldrig forlod ham ganske, daarligt faa Indbydelsen anbragt.

Men saa en skøn Eftermiddag faldt pludselig den store Fører som en
Bombe ned i hans Hjem.

Johan og Margrete sad fredeligt og drak deres Kaffe, da det ringede. De
hørte knap Pigen lukke op, førend den store Forer stod i Stuen.

Han var fuld af godmodig Venlighed, hilste muntert paa den unge Frue,
snakkede om Vind og Vejr, om deres Møbler og Lejlighed — hvad mon denne
hyggelige lille Bolig kunde koste — om Fruens Oprindelse, om hun var
Kjøben-havnerinde eller ej, og endte til Slutning med, at han gærne
vilde passiare lidt om Politik med Gerner, men at den Passiar nok vilde
kede Fruen altfor meget: det var jo ikke for de unge Damer. Han ventede
øjensynligt, at enten2l6

de eller Margrete skulde forlade Dagligstuen. Da Margrete imidlertid
ivrigt forsikrede, at hun nærede den mest levende Interesse for
Politik, og da Johan stolt og glad støttede denne Paastand, forstod den
store Fører straks, at man her i Huset skulde operere i Dagligstuen, og
lod ovenikøbet baade interesseret af og fornøjet ved Fruens politiske
Optagethed.

Og saa gik Samtalen videre om Højre, Grupperne paa Rigsdagen, Taktiken
og Situationen. Den store Fører lod Johan formulere en Dom om næsten
hver eneste Folketingsmand, idet han dog delvis reviderede Dommen,
ialfald læmpeligt underskød helt andre Præmisser end Johan tænkte sig.
Han loddede Johan meget omhyggeligt, og det kan hænde, at han ikke
fandt Hr. Gerners Menneskekundskab synderlig dybtgaaende. I hvert Fald
opnaaede han med Samtalen hvad han vilde.

Besøget gjaldt nemlig ene og alene Johans Stilling indenfor Venstre paa
Rigsdagen: Foreren vilde vide, om han kunde regne paa ham ved en
Partiafgørelse, der stundede til.

Spørgsmaalet var, om Oppositionen, trods sin Magtesløshed overfor
Regeringen, skulde anvendeEN' POLITIKER.

de yderligstgaaende parlamentariske Midler eller vælge en maadeholden
Fremgangsmaade, hvorigennem man erkendte sin egen ufordelagtige
Stilling.

For den sidste beskedne og ædruelige Adfærd talte den sunde Fornuft;
for den førstnævnte Optræden den store Fører.

Uden direkte at opstille Spørgsmaalet bearbejdede han Johan hen til den
rette Opfattelse. Han talte længe om Folket, det store menige Folk, der
ventede en skarp Protest af Folketinget mod den lovbrydende Regering,
han afviste de snusfornuftige saakaldte »kloge« Indvendinger, »de
taktiske Finesser«, idet hans Politik, sagde han, var de store
Følelsers Politik. Der gik mægtige Strømninger gennem Folket, som led
ondt og forgæves stræbte efter menneskelige Tilværelseskaar, nu da den
almindelige Valgret traadtes under Fødder afjunkerne. Han vilde derfor
ikke være med til at narre Folket for den Fordømmelsesdom, som
Folketinget udtalte gennem at afbryde al Forhandling med Regeringen.
Man maatte staa paa sin Ret til det yderste; kun Selvopgivelse var
Nederlag.i8o

Der opstod ikke i Johans Sjæl det Spørgsmaal: hvorfor siger denne Mand
dette? Tror han selv paa sine Ord eller ikke? Driver han en virkelig
Følelsespolitik eller følger han en ganske forstandsmæssig Beregning?

Ordene fangede ham, de ædle Følelser betog ham. Om der ellers i Politik
var noget bagved, som han ikke kunde komme paa Livet af, saa brød han
sig mindre end nogensinde om at spekulere derover. Han var vis paa at
fægte for den gode Sag, for Ret og Sandhed, for det forurettede Folk —
hvad hjalp det spidsfindigt og juridisk at overveje hvert Skridt? Nej,
hejse Flaget, bekende Sandheden og protestere mod Uretten — hvis dette
var en Følelsespolitik, saa stemmede den ganske med hans inderste
Natur.

Derfor bifaldt han ogsaa alt, hvad den store Fører sagde. Han var til
Punkt og Prikke enig med ham, og den anden noterede ham sindigt i sin
Hukommelse som en sikker Mand paa hans Side i Partiet.

Margrete derimod var ikke saa overbevist. Den Tale om Folket og Retten
og Protesten kendte hun fra saamange Møder, og den imponerede hende
ikke. Men nu havde hun en af FørerneEN' POLITIKER.

for sig, ganske privat i sin egen Stue, og nu vilde hun virkelig spørge
og se at faa Besked om, hvad det allermest kom an paa. Og saa sagde hun
i en tilfeldig Pavse:

»Jeg vilde saa gærne vide en Ting, om det gik an for mig at spørge en
Mand som Dem.«

Den store Fører, der nu var fornøjet med velforrettet Hværv og slet
ikke utilgængelig for en net ung Kones milde Øjne, svarede med sit
bredeste Smil:

»Det vil være mig baade en Ære og en Fornøjelse, om jeg kan være den
lille Frue til nogen Tjeneste.«

Da spurgte Margrete med sin klingende Stemme:

»Tror De, Ministeriet snart gaar?«

Den store Fører saa' lidt paa hende, strøg sit Skæg og svarede ret
strengt:

»Det er et ganske underordnet Spørgsmaal.«

Og Johan faldt i:

»Det er ikke et Ministerium, hvormed vi kæmper, men et System.«

Men Margrete lod sig ikke forknytte, og endnu engang udæskede hun den
store Fører og sagde hurtigt:i8o

»Jeg vil blot gærne vide, om De mener, Ministeriet snart maa gaa; for
naar Ministeriet alligevel bliver siddende, saa er det jo ligegyldigt,
hvad man gør. Og hvad hjælper det saa med Retten?«

Men nu blev den store Fører ked af denne Udspørgen. Han sendte først
Johan et bebrejdende Blik og tog derpaa fat:

»Jeg tror, at Ministeriet éngang maa gaa. Naar: det kan jeg ikke sige,
thi det kommer an paa den Udholdenhed, hvormed Kampen føres. Jeg tror
paa Rettens og Sandhedens Magt, Fru Gerner, men jeg véd ogsaa, at det i
et Folks Liv ikke kommer an paa fem eller ti eller tyve Aar. Hvad det
kommer an paa, er: at have Tillid til sin Sag. Et Folk, der værner for
sin Frihed, kan ikke overvindes, men taber vi Troen og gaar vi paa
Akkord, da er alting tabt.«

Fem, ti, tyve Aar, tænkte Margrete, og den Mand er Fører og vil frem og
vil være Minister, han kan jo umuligt mene, hvad han siger; der maa
ligge noget bagved.

Men højt sagde hun ganske blidt; thi den store Fører skulde jo
inviteres:EN' POLITIKER.

»Undskyld, det var vist dumt spurgt; jeg forstaar mig jo slet ikke
derpaa.«

Den store Fører formildedes; han havde et Øjeblik faaet det Indtryk, at
Fru Gerner var en klog Person, nok saa klog som hendes Mand; nu tænkte
han, hun blot var en dum lille Gaas med kønne Øjne. Han sagde:

»De gode Damer er altfor utaalmodige. De maa sandelig ikke, lille Frue,
gaa hen og gøre Gerner usikker for mig.«

Han lo højt med en godmodig Latter, der ordentlig rystede ham. Johan lo
med, og Margrete smilte troskyldigt.

Føreren blev siddende endnu et Kvarterstid, for at Stemningen kunde
blive harmonisk ved Afskeden. Han blev imidlertid noget overrasket, da
Gerner, efter nogle kraftige Øjekast fra Margrete, lidt rod i Hovedet
bad ham spise til Aften hos dem om Lørdagen, hvor de gærne vilde se
nogle Bekendte hos sig. Der vilde komme nogle Kolleger fra Folketinget,
men han vilde først og fremmest sikre sig »Hædersgæstens« Nærværelse.

Den store Fører, der altid ansaa' det for bedst at være tilstede, hvor
Rigsdagsmænd sam-i8o

ledes og samtalede, lovede at komme, takkede og bød Farvel.

Men længe efter han var gaaet, sad Margrete i sin gode gammeldags
Lænestol og grundede, medens Johan oversatte fra et svensk Blad inde i
sin lille Stue. Fem, ti, tyve Aar — gentog hun bestandigt. Selv om
Manden overdrev — hvad han utvivlsomt gjorde, ogsaa fordi ingen kunde
se tyve Aar frem med nogenledes Sikkerhed — saa kunde det dog have sin
Rigtighed baade med de fem og de ti Aar. Og hvad kunde det saa nytte at
tage fat og hvor?

Det gavnede ikke at tale med Johan. Han travede trofast i sin
Trædemølle, og den Ærgær-righed, som han besad, tilfredsstilledes
sandsynligvis allerede nu: han ønskede jo hverken Magt eller Penge
eller Glans. Men hun — skulde hun nu begraves i denne Dagligstue
ligesom før i Falkoneralléen, ikke naa videre —

Aa hvad, hun havde det jo godt, mageligt og godt. Lidt kedeligt
rigtignok, Johan var ikke synderlig morsom til daglig med sine mange
Ord: han skulde nu altid holde Foredrag. Og saa bød han hende slet
ingen Fornøjelser.EN' POLITIKER.

Hun sank sammen. Hvad kunde hendes Selskab nytte, som Sagerne stod ? Og
nu maatte det jo holdes. Hun var ved at fortvivle over det altsammen,
ganske ligesom den Aften i Falkoneralléen, da hun pludselig mistede
Haabet om at vinde Johan. Men ham havde hun dog vundet, og more sig her
i Verden vilde hun — nu fik man se hvorved.

Hun sprang op, tog et Sjal over Hovedet og lob hen til Tante Rikke for
at aftale en Komedietur med hende.

Hædersgæsten var altsaa sikret, hvem skulde de andre Gæster nu være?

Det ordnedes lettere. Johan vilde indbyde tre Folketingsmænd, to Bønder
og en Skolelærer, der iøvrigt ogsaa var Bonde — alle tre anselige Mænd
paa Rigsdagen, om de end hørte til de Meniges store Tal. Dernæst
foreslog han to Journalister fra det Blad, ved hvilket han arbejdede,
den, der besørgede Udlandet, og den, der besørgede Provinserne. Det
vandt Margretes fulde Bifald. Hun vilde rigtignok foretrukket Bladets
Redaktør, men Johan erklærede sig bestemt herimod. Han stod i
intetsomhelst Forhold tili8o

EN POLITIKER.

denne mægtige Mand, hvem han aldrig saa', naar han om Eftermiddagen kom
op paa Bladet og gennemgik de ham underlagte Lande. Kun med de to andre
etnografiske Medarbejdere passiarede han venskabeligt, naar de traf
hinanden paa Kontoret.

Saa var det afgjort. Om Tage blev de hurtigt enige: ganske sikkert
passede han ikke til dette politiske Selskab, men Venstremand var han,
og det gik umuligt an ikke at bede ham til deres første Selskab, hvor
de indviede det nydelige Service, som han havde skænket dem i
Bryllupsgave.

Af sit gode Hjærte foreslog Johan sine Svigerforældre. Men her var
Margrete urokkelig: hendes Fader passede med sine Anskuelser ikke til
Selskabet. Snarere maatte man da bede hans rare gamle Tante Rikke —
Johans Ansigt blev surt — men hun vilde slet ikke være sammen med
Rigsdagsmændene. Hvad hendes Moder angik, saa troede Margrete nok, hun
kom om Formiddagen og hjalp hende lidt i Køkkenet med Maden.

Denne sidste Foranstaltning havde Margrete udtænkt, noget af
Bekvemmelighedsgrunde, menEN' POLITIKER.

235

mest dog for at drille Faderen. Han vilde blive rasende over, at
Margrete ikke bad ham, og hun glemte ikke, hvor gærrig han havde vist
sig overfor hendes Udstyr.

Johan bøjede sig for hendes Vilje; saa lidt efter, da alt syntes
ordnet, sagde han tøvende:

»Vi bliver saa otte Herrer og kun én Dame.«

Margrete saa' lidt forbavset op — hun ventede sig saa lidt denne
Bemærkning fra ham — trak paa Skuldrene og svarede:

»Ja, hvad er derved at gøre? Vi kender jo ingen Damer, og forresten
skal det da ikke være Bal.«

»Nej, men alligevel skader maaske ikke Damers Nærværelse selv ved et
politisk Selskab, og«, han blev rød i Hovedet, »vi kender da forresten
én Dame, som passede godt.«

Margrete troede ikke sine egne Øren. Det maatte være hende, Johan
mente! Men hvordan gik det til?

»Hvem mener du, min Ven?« sagde hun med sin blide Stemme.

Nu var han højrød i Hovedet og forsøgte at le let:

»Jeg mener saamænd Mathilde Rørby.«

En Politiker. 15i8o

»Ja, Mathilde«, sagde Margrete langsomt, »det har du egentlig Ret i;
men hun har jo rigtignok ikke gjort Visit hos os efter vort Bryllup.«

»Du véd, hun er ikke saadan formel, og vi bryder os da heller ikke om
de tomme Former. Men jeg mødte hende idag paa Gaden, og hun kom meget
venlig hen til mig og spurgte mig om forskellige politiske Sager. Hun
var saa ked af, at jeg — at ingen af os mere læste paa Skolen.«

Margrete nikkede forstaaende, men svarede ikke straks. Hun blev slet
ikke vred paa Johan, der saaledes vendte tilbage til sin gamle Veninde.
Hun begreb nok, hvordan det var gaaet til. Mathilde havde ikke kunnet
modstaa Fristelsen, da hun saa' Johan igen efter lang Tids Forløb, og
Johan havde nu trygt — da han ikke kunde mistænkes for erotiske
Hensigter — hengivet sig til den Fornøjelse, som han fandt i
Reformsamtaler med Mathilde. Mod denne følte Margrete ingen Skinsyge,
tværtimod!

Hvorfor skulde hun ikke indbyde sin fordums Veninde? Kunde det ikke
blive ganske morsomt for den unge Fru Gerner at byde Frøken RørbyEN
POLITIKER.

Velkommen i sit Hjem og forestille hende for adskillige
indflydelsesrige Rigsdagsmænd og Journalister? Vilde Mathilde ikke
ærgre sig gul? Jovist, vilde hun; hun skulde inviteres. Men hvis hun
afslog Indbydelsen ? Det var urimeligt at antage: hun modstod næppe sin
Lyst til at træffe Johan, og hun vilde ikke udsætte sig for en Mistanke
om, at hun af Skinsyge blev borte.

Johan havde med nogen Ængstelse betragtet sin lille Kones kloge Ansigt,
medens denne i Stilhed anstillede sine Betragtninger. Han sporede en
Smule Samvittighedsnag, ikke fordi han skjulte noget Nyoplevet for
Margrete — han følte ingen Anfægtelser overfor Mathilde — men fordi han
aldrig fuldstændig havde opgjort sit Forhold til denne for sin Hustru.
Da han traf Mathilde paa Gaden, var han i Begyndelsen lidt forlegen;
men da hun saa udspurgte ham ligesom i gamle Dage, flk han paa den
behageligste Maade Munden paa Gang. Han befandt sig saare vel ved denne
politiske Diskussion, der flod paa de store Slagord og de uforgængelige
Principer. Og naar han saaledes talte med hende, kunde han indbilde sig
selv, at Forholdet mellem dem bestandig havde havt samme kollegiale
Karakter.

15*i8o

en POLITIKER.

Derfor straalede hans Ansigt, da Margrete uden al Spydighed endelig
sagde:

»Naar du synes det, saa lad os bede Mathilde; hvorfor skulde vi hænge
os i Formerne? Jeg skal skrive til hende.«

Og hun skrev en venlig Indbydelse til Mathilde, beklagende at de ikke
mere mødtes i Skolen, og derved begrundende sit Ønske om at se hende
som Gæst.

Da Mathilde næste Morgen modtog den lille Kuvert, hvis elegante
engelske Haandskrift hun kendte, vidste hun i samme Nu, hvad Brevet
indeholdt. Hun havde standset Johan paa Gaden af Nysgerrighed, af
Forbitrelse over at være udelukket fra al Iagttagelse af ham og
Margrete — ja, hun tilstod det for sig selv: paa Grund af den
uovervindelige Interesse, som hun nærede for det brave Menneske, der
var falden i den intrigante Kvindes Snare. Hun havde ledet Samtalen
saaledes, afbrudt den saaledes, at Johan følte sig tryg og kunde ønske
dens Fortsættelse. Kunde han nu sætte igennem, at Margrete genoptog sin
Omgang med hende? Det lod dertil. Brevet maatte indeholde Beviset, en
Anmodning om at komme.EN' POLITIKER.

Hun lukkede det op: Invitation til et Aftenselskab. Aa, Margrete vilde
triumfere over hende som Frue i Huset. Jaja, hun skulde erfare, at den
Besejrede turde møde hende paa det ugunstigste Terræn, og man skulde
ikke paa hendes Ansigt kunne læse Nederlaget.

Aftenen kom, og alting stod beredt til Gæsternes Modtagelse.

Margrete havde klædt sig tarveligt paa, som hun iøvrigt altid gjorde.
Hun forstod godt, at til den Rolle, hun vilde spille, passede intet
elegant Toilette, som hun da forresten daarligt kunde overkomme med
sine Husholdningspenge. Til demokratiske Mennesker, det vil sige de
endnu fattige og sletstillede, passede en demokratisk Klædedragt. Og
især overfor Bønder skulde man naturligvis ikke figurere i Silkekjole:
hun ejede heller ingen saadan.

Paa Aftenbordets Godhed stolede hun ubetinget; hendes Moder havde stegt
Kyllingerne og lavet Salaterne. Den billige Rødvin skyldtes et praktisk
Raad af Tage.

Hun ventede ikke uden Spænding sine Gæster, skønt hun siden Førerens
Besøg stod mindre for-i8o

haabningsfuld. Johan gik fornøjet omkring og glædede sig rigtigt, sagde
han, til de hyggelige Timer, som de skulde tilbringe.

Gæsterne lod vente længe paa sig, saalænge, at Margrete blev temmelig
nervøs.

Først kom de tre menige Rigsdagsmænd, alle tre sammen: to solide Bønder
med ubevægelige og alvorlige Ansigter og en finere bygget, lidt
brystsyg Skolelærer med mørke og fanatiske Træk.

De bød Godaften og satte sig stille ned, ikke kejtede og heller ikke
fri i Væsen. De underholdt sig sagte med Johan om hvad de forskellige
Blade skrev angaaende Rigsdagen.

Margrete havde knap set dem, førend hun følte sig ganske mistrøstig
overfor sin egen Evne til at vinde eller blot træde i Forhold til disse
Mænd. Der hvor hun stræbte hen, vilde de slet ikke. Saadan hjemme i
Politik, historisk og juridisk, det var hun ikke, og da hun ingen
Blottelser vilde give sig, turde hun derfor ikke indlade sig dybt med
dem. Hun tænkte paa deres daglige Arbejde: de dyrkede Jorden; hun — hun
vilde opføre et Slot!EN' POLITIKER.

Men forsøge maatte hun, og hun gav sig til med stor Hæftighed at
angribe Højre og Kjøbenhavnerne. De undrede sig højligt over, at en
Dame var saadan ivrig Venstremand, men syntes ikke at tillægge denne
Opdagelse egentlig praktisk Værd.

Saa ringede det, og ind traadte de to Journalister.

Margrete tog dem i Øjesyn med Interesse: her maatte være bedre Sangbund
for hendes Politik.

De kunde være mellem tredive og fyrretyve, saa' ikke velhavende ud, men
honnette og forstandige. Udlandet var en febrilsk Fyr med mange
Bevægelser og et distræt Udtryk, som om han bestandig rodede om mellem
en Mængde Blade og ikke kunde finde, hvad han søgte. Han viste sig at
være en stor Entusiast, der sværmede for engelsk Fremskridtspolitik og
irsk Nationalliga og som saa' Danmarks Frelse i en Agrarbevægelse.
Bønderne brødføder Landet, sagde han, og de skal regere Landet; den
hele Intelligens vælger tilsammen ikke én Rigsdagsmand, Politik er
Valgkredse og Valgkredse er Bønder.

Da Margrete paa Konversationens første Trin havde lokket denne
Trosbekendelse af ham —i8o

hvis man kan bruge Ordet »lokke« overfor den villigste Imødekommenhed —
opgav hun ogsaa ham. Bønder og igen Bønder og Valgkredse og
Rigsdagsmænd — med alt dette kom hun ingen Vej.

Og hun satte sig hos Provinserne og spurgte ham, om han ogsaa troede
paa, at Bønderne skulde have og vilde faa hele Magten herhjemme. Det
troede Udlandet.

Provinserne var et godt Hoved, som havde levet en hel Del med i
Kjøbenhavn. Student var han, men Embedseksamen havde han aldrig faaet.
Saa havde han slaaet sig paa Journalistik og udfyldte med en skeptisk
Humor sin ikke fremtrædende Plads ved Bladet. Han bearbejdede
Provinsavisernes ferske Stof uden nogensomhelst Respekt og drak sin
Toddy temmelig sent paa Natten i Selskab med Journalistfolkets lette
Tropper, som en velsét Kammerat paa Skuespillerkaféerne og
Forlystelsesanstalterne.

Han smilede lumsk ved dette Spørgsmaal fra den unge Kones Side:

»Jeg skal sige Dem, Frue«, svarede han med en Mine, som Margrete kunde
tyde for hvad hun vilde, »Bønderne regerer allerede alt hvad de kan,EN'
POLITIKER.

paa Landet naturligvis og især i Sogneraadene; derimod i Bverne og i
Embederne og i Bankerne der regerer Højre. Det er saadan fordelt.«

Der var noget i den Tale, som Margrete forstod. Hun havde dunkelt anet,
at det forholdt sig saaledes. Hver havde sit: men om det, som Bønderne
ejede, brod hun sig ikke en Døjt. Da hun imidlertid her fandt en Mand,
som talte et fatteligt og tydeligt Sprog, vilde hun benytte
Lejligheden. Og saa kom hun med sit Hoved-spørgsmaal:

»Tror De«, sagde hun rask, »at Venstre nogensinde sejrer«.

Prm'inserne saa højst betuttet ud. Det var Fanden til Fruentimmer til
at spørge. Men hun havde nogle nydelige Øjne, og hvorfor skulde man
ikke sige dette ærlige og maaske begejstrede Barn Besked, naar det
spurgte pænt? Gerner var jo en uforbederlig Idealist og Troende, og
rimeligvis var Fruen ligedan. Lidt Fornuft kunde ikke skade. Han
rommede sig, sænkede Stemmen og lagde ud:

Nej, det tror jeg sandelig ikke — det vil da sige: ikke de Folk, der
enten af Fødsel som Bønderne eller af Overbevisning som vi Dannedei8o

er Venstre. Derimod kan det jo nok være, at adskillige
Venstrepolitikere kan komme til Fadet, naar de i rette Øjeblik falder
fra og viser sig som de velsindede Højremænd, de i Virkeligheden er.
Kan de krybe til Korset uden at miste Valgkredsen — saa kan det saamænd
gærne være, at de om en fem eller ti Aar kryber sig til en Taburet. Men
de drikker sig ikke dertil: der skal baade slides og ventes«.

Margretes Ansigt blev mørkt. Igen fem, ti Aar. Og hvem blev saa
muligvis de sejrende — de, der kunde falde fra uden at miste
Valgkredsen. Hvis Provinserne havde regnet Johan mellem den Art Folk,
havde han ikke talt saaledes. Altsaa, Johan var slet ikke med, begreb
slet ikke, hvad Vej der førte til Maalet. Maalet, han kendte det jo
ikke engang.

Saa mørkt var hendes Ansigt, at Provinserv c blev bange for, han havde
fornærmet hende. Han tilføjede forskrækket:

»De misforstaar mig da ikke, Frue! Der gives de Folk, som aldrig vil
slaa af, og som føler Lykke i den daglige Opposition, ved hvilken
Jordbunden beredes for Fremtiden. Deres Mand for Eksempel. Han er
saadan en Apostel, derEN' POLITIKER.

forkynder Fremtidens Evangelium. Og hvad de andre angaar, saa kan det
saamænd ogsaa hænde, at de aldrig bliver Konger i Danmark, selv om de
venter nok saa længe.«

Margrete svarede smilende: »Hvor kan De tro, at jeg misforstod Dem I
Jeg tænker kun paa de mange, der venter sig Sejren snart. Min Mand han
strider — for Stridens egen Skyld.«

Og hun saa' hen paa Johan med et kærligt Blik, der vandt Provinsernes
Hjærte, medens hun i sin Sjæl følte en flammende Vrede mod den Taabe,
der øjensynligt slet ikke forstod, hvad Striden drejede sig om, men lod
sig narre af de klogere Folk. Og selv hun — det følte hun godt —
manglede altfor meget baade Kundskab og Erfaring til en fuld
Forstaaelse af Politikens Kærne. Journalisten her var vel ganske nem at
faa Besked af, men man kunde jo straks se paa ham, at han hørte til de
Resignerede. I hvert Fald som Allieret kunde han ikke bruges, et
fattigt og indflydelsesløst Menneske.

Men det ringede paany, og Døren aabnedes for Mathilde og Tage.23 6

De var komne sammen op ad Trappen og ind i Entréen. Tage havde høfligt
forestillet sig for hende og sagt nogle ligegyldige Ord. Men Mathilde
havde hverken svaret eller tilkendegivet, at hun vidste, hvem han var;
hun saa' lige ud for sig og bøjede knap Hovedet en Smule.

Slet saa sur var hun vel ikke overfor Margrete, men hun bevarede dog en
kold og noget tvær Mine, da hun hilste paa Vært og Værtinde. Margrete
brød sig imidlertid lidet derom; nu skulde hun da ialtfald have den
Nydelse, som Aftenen maatte byde hende, nemlig at forestille Mathilde
for sine politiske Gæster. Men det gik ganske galt. Med dyb Skuffelse
saa' hun, at naar undtoges Provinserne, der tydeligvis ikke havde Smag
for Rodbeden, kendte Mathilde udmærket alle de Fremmede, som hun havde
truffet i forskellige Foreninger eller ved Møder. Ja, hun forstod endog
ganske anderledes at tale med dem end Margrete. Denne maatte til sin
Ærgrelse være Vidne til, hvorledes Mathilde indesluttede den brystsyge
Skolelærer i en Krog og hæftigt angreb ham med Kvindens Valgret.

Tage derimod fandt sig ikke saaledes hjemme i dette alvorlige Selskab.
Til Damerne vovedeEN' POLITIKER.

han sig slet ikke efter det mislykkede Forsøg med Mathilde; den unge
Fru Gerner tog sig iaften endnu mere grundtvigiansk ud end sædvanligt,
i en Art Bodsdragt af graat Lærred; Rigsdagsmændene saa' ud, som de
mindst maatte være alle tre om at forstaa en kjøbenhavnsk Vittighed, og
dér stod han hjælpeløst fortabt i sin sorte Diplomatfrakke, der klædte
ham nydeligt, og hvis Silkeopslag ærgrede Margrete.

Indtil han og Provinserne fandt hinanden. Tage syntes, at Journalisten
saa' menneskeligst ud mellem alle disse Afholdsmænd, næsten som han
kunde være lidt forsoldet, og lod falde en lille Bemærkning til ham om
den nye Revy, og straks slog den anden til. Inden fem Minuter sad de
gemytligt i en lun Passiar om Teatermisérer, Skuespillere og Pigebørn.

Men Tiden gik, og den store Fører kom ikke.

Klokken var langt over ni, og Selskabet trængte tydeligt til Aftensmad.
Nogen almindelig Konversation var ikke naaet, de Fremmede sad spredte i
smaa Grupper, hvor Samtalen gik halv højt og undertiden døde helt ud.
Mathilde var egentlig den, der bedst forstod at faa Tungerne paa Gled;
Margrete iagttog hende nøje, hvorledes23 6 EN POLITIKER.

hun med nedslagne Blikke paa en ret nærgaaende Maade udspurgte de
Herrer, der kom ud for hende, stadig bevarende en vis uforskammet Mine,
medens hun forhørte dem. Man vilde undertiden slet ikke ane, at hun
talte med nogen — saa fornem-ligegyldig saa' hun ud — hvis ikke hendes
Spørgsmaal var faldne punktvis som en prikkende Telegrafnaals Slag.

Margrete tænkte: »Nu staar hun dér og hævner sig paa Mandfolkenes hele
Slægt ved at foragte dem, imedens hun dog giver sig i Lag med dem. Og
de — hvor vil de tale med hende? Ja, hun er en Dame, der har læst alle
Bøgerne, man skal kende, og Artiklerne, man skal have sin Mening fra,
og maaske endda Rigsdags-tidende — hun ser ud dertil. Det finder de
naturligvis ganske morsomt — især saadanne Bedemænd som disse
Rigsdagsherrer. Men jeg — nej, jeg kunde aldrig være saa interesseret
som hun.«

Det var især gennem Rigsdagstidende, at Margrete havde naaet denne
Erkendelse. Hun havde i de Uger, hvori Rigsdagen havde været samlet,
gjort de hæderligste Forsøg paa at komme igennem de Bunker af aflange
tættrykte løse Ark,en' politiker. 239

der ophobede sig paa Johans Bord. Men det var hende umuligt at udholde
Læsningen, og da Johan havde bragt hende en Finanslov, havde hun ganske
opgivet Ævret, saa uforstaaeligt syntes hende dette med Tal og atter
Tal prangende Hæfte, hvortil endnu var knyttede Anmærkninger saa tykke
som en Bibel. Det en Finanslov! Mon der var nogen, som læste dette?
Ialtfald troede hun just ikke, at Johan ståk synderligt dybt i den
Materie. Han sagde ogsaa selv, at det Finansielle laa ikke for ham. Og
nu hørte hun ham og Mathilde og Skolelæreren ivrigt prædike over, at
nogle Højskoler ikke stod paa Finansloven.

Men Klokken var tre Kvarter over ni, og endnu ingen Fører.

Hun spørger sagte Johan, om de ikke skal gaa tilbords, maaske kommer
den store Mand ikke. Dog Johan fraraader dette bestemt; forresten aner
lian ikke, hvad Klokken er, og da hun hentyder til Selskabets lidt
træge Stemning, ser han ganske forbløffet ild: han synes tværtimod, det
gaar saa udmærket, og er overbevist om, at Gæsterne morer sig
fortræffeligt.i8o

Saa fortvivler Margrete og har mest Lyst til at sætte sig i en Krog og
surmule. Hun ser Tage, der ler paa en underfundig Maade ad en Historie,
som Provinserne fortæller — Tage lægger sig tilbage i Stolen og
betragter sine spidsnæsede Støvler med Velbehag, medens han fornøjer
sig over Journalistens Ondskab. Endogsaa han befinder sig forholdsvis
vel i dette Selskab, blot hun ikke. For Tage er denne Aften et
tilfældigt Hoveri, efter hvilket han vender tilbage til sine sædvanlige
behageligere Tidsfordriv, for hende er den et Kort, hvis ikke ringe
Indsats synes tabt.

Endelig Klokken ti ringer Klokken: den store Fører træder ind.

Straks han kommer, forstummer al Samtale. Johan farer forfjamsket hen
og byder Stol, Rigsdagsmændene gør Honnør som Menige for en Officer, og
den gemytlige Journalist bliver stikkende i en Sætning — alle rejser
sig og hilser. Den store Fører fylder ganske Stuen, smilende over hele
Ansigtet: hans brede Person lyser af elskværdig Godmodighed.

»De har da ikke ventet paa mig! Aa, det skulde de ikke: i denne
Rigsdagstid er vi Folke-en' politiker.

tingsmænd aldeles umulige, vi har havt Finansudvalg iaften og
Bestyrelsesmode ovenpaa, og saa var der en Mængde Breve, der skulde
ekspederes. For passe paa maa man sandelig.«

Han ler hjærteligt. Ikke alene har alle i Selskabet nu et Indtryk af
den overordentlige Flid og usædvanlige Arbejdskraft, der betinger hans
Indflydelse, men de føler sig ret skamfulde over deres dovne Levnet i
Modsætning til denne energiske Sliden sig op i Demokratiets Tjeneste.
Dog han lader det ikke blive derved. Han fortsætter :

»Ja, de Herrer med de gode Hoveder og de mange Eksaminer kan sagtens
klare det, men naar vi Bønder skal være Journalister«, her skotter han
til de to menige Rigsdagsmænd, »da maa der slides ud af den karske
Bælg.«

Her slaar han flere Fluer med et Smæk. De arme Journalister, Gerner
indbefattet, føler sig yderligt forlegne overfor en Ros, hvis Ironi er
saare gennemskuelig, og Bønderne, som den store Forer har indviklet i
et Bladforetagende og derved hölder med en snærende Snor om Benene,
smiler ynkværdigt ad denne blodige Spøg.

Men Margrete skrider ind og beder Selskabet gaa tilbords, selv udbeder
hun sig den store Førers Arm, som han giver hende med et bredt Skrabud,
hvorover han selv ler — godmodig som altid — og hvorved hun bliver
flov.

Saa sidder de ved Bordet og tager for sig af Retterne: paa Gæsternes
Appetit kan der ikke klages, Maden synes at smage dem fortræffeligt.

Samtalen beherskes ganske af den store Fører, der er saa munter og
veltilfreds som et Barn — som om ingen alvorlige Forretninger turde
medtages i dette elskværdige Hjem. Han roser Retterne og beundrer den
lille Husmoders praktiske Sans; han taler 0111 Smørrets Pris, og han
udbringer hendes Skaal paa en nydelig og morsom Maade; saa driller han
den ene Bonde med, at lian har ladet sig aale af en Højremand ved et
Møde, og antyder, hvor ganske anderledes han selv vilde affejet denne;
saa gaar han sammen med Skolelæreren løs paa en Artikel i et jysk Blad,
over hvis Redaktør han indirekte spaar en frygtelig Hævn; saa kommer
Turen til Mathilde Rørby, med hvem han statsmandsmæssigt drøfter en ny
oprettet Kvindeforening.en' politiker.

»Vi skal have de danske Kvinder med os, de alvorlige, de sande Kvinder
fra By og [Land — det er ingen ringe Hjælp, som en varmhjærtet Kvinde
yder. Og Kvindesagen er en af de Opgaver, som Demokratiet maa tage op.
Skal vi drikke et Glas sammen, Frøken Rørby, paa en frugtbringende
Samvirken.«

Denne Udmærkelse ærgrer Margrete usigeligt: medens Skaalen for hende
reducerede sig til en Lovprisning af Husmoderligheden, det vil sige af
den gode Mad som hendes Moder havde lavet, bliver Mathilde behandlet
som en Repræsentant for den danske Kvindebevægelse og Kvindeverden, som
en Art Forbundsfælle, paa hvis Støtte der sættes Pris.

Men den store Førers Tale gaar videre omkring ved Bordet og kommer til
Tage, med hvem han giver sig i Snak om Banken, hvori Tage er ansat, thi
skønt han ikke syntes opmærksom ved Præsentationen — det tillod hans
Fornemhed ham ikke— viser han sig dog nu fuldkommen underrettet om
Tages Stilling. Kun taler han ud fra den Formening, at Tage er
Højremand, men da saa Johan straalende over ogsaa i dette Tilfælde at
kunne præsentere det uforfalskede Demokrati

indenfor sit Hjem, slaar Tage paa Skuldren og larmende bevidner hans
Venstresind og ivrige Agitation ved Valgene, nikker Føreren bifaldende:

»Se, se! Det er dog vist en Sjældenhed i Deres Fag, at Folk ikke hænger
i Halen paa Ministeriet. Det er en Højrerede, Kjøbenhavn; men det gror
i Dybet, og Resultaterne er allerede ikke ringe.«

Han er som en Konge, der indkasserer den ham lovligt tilkommende
Hyldest.

Og i sin videre Samtale med Tage aabenbarer han et indgaaende Kendskab
til alle Børsens og Handelens Matadorer og til Pengeomsætningens
Begivenheder og Love: intet synes ham fremmed, intet ligegyldigt. Han
kan tale om enhver Ting mellem Himmel og Jord, læser de nye Bøger, der
betyder noget, og læser selv de Blade, der intet betyder, kender enhver
indflydelsesrig Bonde i Landet ved Navn og fortæller mange Historier om
Ministre og Politikere fra de sidste tyve Aar, nævner Tal og fordyber
sig i Sager, kritiserer og driller, spøger og ler, bliver alvorlig og
begejstret, agerer og arbejder utrættelig selv i dette ligegyldige
Selskab, saaledes som hanen' politiker.

altid arbejder og agerer, frisk og stærk og sejg og tung.

Han ligner en Rugmark, som han sidder dér, gulblond i Farven, bred og
bølgende: saamange, mange Aks, der snart rejser sig frejdige og
frodige, snart bøjer sig for Vind og Vejr, krybende langs Jorden —
saamange Aks, at man vilde vente rig Næring af denne vide Flade! Og
hvad yder saa de mange Aks, naar Heden har brændt sine og Regnen blødet
sine og Rust ædt sine — en bitte Smule Mel, der aldrig forstaar til det
Brød, som den store Mark synes at slaa op. Men jordfødte er Aksene, de
vokser i dansk Muld, og mangen Mand ser ikke videre end til den
hjemlige Rugmarks Grænser.

— Margrete vil hæve Bordet, men den store Fører beder, at de maa sidde
lidt endnu:

»Vi sidder saa godt, lille Frue, tør vi ikke blive et Øjeblik endnu?
Saa tænder vi en Cigar — Gerner giver os nok en ægte Havaneser, saa
fint som alting her er — og saa damper vi ikke de smukke Gardiner i
Dagligstuen fulde af Røg.«

Selv i en saa ringe Ting modstaar han ikke sin Lyst til at dominere.
Han forlader ikke Spisestuen førend henved Klokken tolv og kun246

for at slaa sig ned i Dagligstuen; de andre Gæster gør Mine til at gaa,
men han hölder paa dem:

»Aa nej, gaa nu ikke! Skal Familien tidligt i Seng, vil Fruen absolut
have os paa Dør? — Naa, men naar disse elskværdige Mennesker vil huse
os lidt endnu og maaske endda giver os et Glas Seltersvand, saa gaa
ikke! Natten er vor egen, og nu sidder vi saa godt. Det er sandeligt
saa sjældent, at man faar sig en gemytlig Passiar mellem gode Venner.«

Og alle bliver, grupperede rundt omkring ham, som intet vil undtagen
tale og spørge og mærke sin Livskraft. Men alligevel sætter han sig paa
en saadan Aften særdeles fast i alles Bevidsthed som Fører. Hans
Overlegenhed føles uafladeligt, og for Gerner taaler denne storladne,
elskværdige, næsten geniale Natur ingen Sammenligning med andre Førere.
Han er en Kæmpe, med smaa Fejl og store Egenskaber.

Ogsaa Tage finder ham ganske elskværdig: han er jo en behagelig Mand at
være sammen med en Aften, kundskabsrig og klog, dog med en let
gennemskuelig Brutalitet og Hensyns-en' politiker.

løshed: han vilde nødig staa i en Underordnets Forhold til ham, tænker
han.

Udlandet er rentud begejstret: den store Fører har udspurgt ham om
Parneil og Nationalligaen og beklagende udtalt, hvor misundelsesværdig
denne Indsigt i fremmede Forhold synes ham. Provinserne derimod keder
sig glubsk og ønsker bare, at han sad i Ro i National og ikke skulde
høre paa denne unyttige Snak.

Endelig Klokken to gaber den store Fører tre Gange meget højt, just som
Johan fordyber sig i den franske Opfattelse af Folkesouveræniteten,
belyst ved Eksempler fra den store Revolution. Hædersgæsten bryder op,
og alle Gæster følger ham. Inden han forlader Stuen, ser han lidt paa
Gambettas Billede:

»Det var en stor Mand, ikke sandt, Hr. Gerner! Ja, de studerede Herrer
her har naturligvis læst hans Taler paa Fransk: en anden En maa nøjes
med de Bider, som vi kan opsnappe i Bladene.«

Baade Johan og Udlandet ser noget flove ud, thi ingen af dem har
nogensinde læst Gambettas Taler. Men Johan sammenligner den store248

Fører med den franske Statsmand og kalder ham Danmarks Gambetta.

»Aa, jeg tror De vil!«

Med et hjærteligt Haandtryk tager han Afsked, og alle Gæsterne samles
endnu udenfor Husdøren. Her tager den store Fører den ene Bondes Arm og
tvinger ham til at følge sig hjem; de to andre Rigsdagsmænd gaar hort
sammen med Udlandet, medens Provinserne sniger sig hastigt væk for om
muligt at smugles ind paa en Kafé, af hvis Natteforening han er Medlem.

Men Tage, den ulykkelige Tage!

Ham har Johan i sin Naivetet paalagt at ledsage Frøken Rørby, de skal
jo samme Vej, og skønt Mathilde aldeles ikke bryder sig om nogen
Ledsagelse, modsætter hun sig ikke Tages Følgeskab, af Drilleri, fordi
hun forstaar, hvor ked han er af denne Riddertjeneste.

Og saa gaar de sammen. Hun i sin side Kaabe og med den runde Kvsehat,
aldeles ligegyldig for sit Toilette, og han elegant i sin korte
Vinterfrakke — uendeligt antipatiske for hinanden.

I Begyndelsen henvender han nogle Ord til hende om Selskabet, men da
hun ikke gideren' politiker.

svare undtagen med en eller anden kort og gnaven Sætning, der bider ham
af, opgiver han al Konversation og traver tavs ved Siden af hende. Han
er hoj og velbygget, og det ærgrer hende: hun lider bedre, at saadanne
Libertinere er smaa, saa hun kan se dem over Hovedet.

Efterhaanden finder Tage Situationen ganske morsom, og da de kommer
forbi hans Bolig, gor han en sindig Bemærkning om, at her bor han. Saa
siger hun indædt forbitret:

»De vil maaske hellere slippe for videre Følgeskab; De taaler maaske
ikke at være oppe saa sent.«

»Paa ingen Maade,« svarer Tage galant, og idet en lvs Idé farer ham
gennem Hovedet, tilføjer han: »jeg saa' Dem saamænd den Nat, da Johan
havde havt Bryllup, fare her forbi, og tænkte ved mig selv: Hvor
kedeligt, at jeg ikke kan tilbyde Frøken Rørby mit Følgeskab.«

Mathilde skummer af Raseri; da de endeligt er naaede til hendes Hjem,
farer hun ind ad sin Gadedør, uden at sige Godnat eller Tak til ham, og
op paa sit Værelse, hvor hun kaster sig paa sin ISeng, delt imellem to
Følelser: Forbitrelse over Tages Drilleri og Glæde over at Aftenen,250

hvad hun godt forstaar, mislykkedes som Triumf for Margrete.

Men Tage giver sig leende paa Vejen hjem. Han mumler mellem Tænderne:

»Det er nogle yndige Væsener, disse Kvinde-sagsdamer og Venstrekvinder.
Nej, maa jeg saa bede om Kamilla Jørgensen! Ja, hende behøver jeg da
ikke at bede om.«

Da Gæsterne var komne afsted, gik Margrete lige hen og smækkede alle
Vinduer op. Stuen var fuld af Tobaksrøg, og hun trængte til frisk Luft.
Hun saa' ned ad den snævre mørke Gade, hvori nu kun et Par enkelte usle
Gaslygter kastede et flimrende Lys, og hvorfra den sure, skarpe
Natteluft steg op mod hendes Ansigt — saa' ned som i en Brønd, hvori
alle hendes Forhaabninger var druknede. Hun følte to tunge Taarer løbe
ned ad Kinderne, og hun gad ikke borttørre den Graad, som hun græd af
Skam og Sorg over sin mislykkede Erobringsplan. Nej, der fandtes ingen
Bro fra hende til disse Mennesker, der enten arbejdede for sig selv og
ikke behøvede hende, eller ogsaa troskyldige og dumme arbejdede for
andre. Og Johan var ikke denen' politiker.

251

Mand, der forstod hverken hende eller den store Fører eller de andre
Rigsdagsmænd eller nogen Ting i det Hele: hun havde et stumpt Vaaben —
nej, intet Vaaben, en Skralde i sin Haand, og med saadant Redskab brød
man sig ingen Bane.

Imedens gik den for hendes Spot og Vrede udsatte Genstand, uvidende om
hendes Tanker, muntert frem og tilbage i Dagligstuen. Han var i
straalende Humør, lykkelig over den herlige Aften og særdeles oplagt
til endnu at holde mange Taler om Gæsterne og Aftenens Begivenheder,
særligt da den store Fører saa temmeligt havde bundet Munden paa ham.

Men Margrete knækkede hans Veltalenhed i Spiren.

»Jeg har Hovedpine«, sagde hun, »og gaar i Seng: vil du lukke og
slukke.«

Og hermed forsvandt hun for den forbløffede Johan; og da han noget
efter kom ind i Sovekamret, lod det til, at hun allerede var falden i
Søvn.

Der kom tunge Uger for Margrete: hun var led ved alting.252

Hvis hun gav sig i Tale med Johan, hørte hun kun bedrøveligt Nyt.
Straks efter hendes Selskab skete der et mislykket Attentat paa
Konsejlspræsidenten, men den klikkende Revolver skød Højrepartiet
sammen til en kompakt Masse, og Kjøbenhavns hele Bourgeoisie lagde sig
for Regeringens Fødder. Den Smule Misfornøjelse, som den ublodige
Reaktion muligvis havde vakt hos enkelte Borgere, fordampede sammen med
Røgen fra den forbryderiske Pistol, og i Ly af dette uformodede Held
kunde Ministeriet ved en Række Foranstaltninger af politimæssig
Karakter optræde som en daadskraftig Statsmagt, der var sig sit Ansvar
bevidst overfor anarkiske Elementer. Da nu Folketinget samtidigt hengav
sig til en Kæde af magtesløse Demonstrationer, tik Ministeriet
Anledning til at fastslaa en stærk Stilling gennem en langt skarpere
Taktik end det rimeligvis nogensinde havde belavet sig paa. Lykken var
med Regeringen, og den benyttede de gode Chancer.

For Venstre derimod voksede ingen Blomster. Oppositionens enorme
Flertal blev næsten komisk, naar hver enkelt betød saa saare lidet, og
aldrig syntes Folketinget at have været længere borteen' politiker.

fra den store Opgave, som Førerne havde stillet det folkevalgte Ting.

Margrete gik en Formiddag ud i Tinget, mere for at fordrive nogle
Timer, end fordi hun ventede sig nogen Fornøjelse deraf.

Men Johan vilde tale, og hun kunde da gærne gøre ham den Tjeneste at
sidde i Ryggen paa ham. Alligevel fortrød hun dette sit Besøg
bitterlig, ikke alene fordi hun kedede sig stygt ved en bombastisk Tale
af den store Fører og fandt Johans Harangue ligesaa unyttig som
indholdsløs, men fordi hendes Humør endnu forværredes ved Indtrykkene
fra denne Formiddag. Hun fandt det saa uhyre latterligt med alle disse
Rigsdagsmænd og vigtige Bønder, som sad dér med deres Bunker Papirer og
galede imod Ministrene, der øjensynligt brød sig Pokker om dem. Hvad
hjalp alle deres dejlige Ord! Det var jo dog de andre, der regerede,
regerede i de første fem, ti, tyve Aar — aa vist lige til deres Død. Og
imedens beviste Rigsdagsmændene dem over, at de begik den mest
oprørende Uret ved at regere. Du milde Himmel, hvor det vilde være
hende ligegyldigt, hvis hun var Minister og herskede over Land og
Rige.254

Herske, hun! Ja, det var saadant noget, hun drømte om, da hun var Barn.
Skønt, hun havde vist aldrig troet derpaa for Alvor. I alt Fald herske
gennem Johan — det var som at slaa Ild af en Spand Vand.

Hun fik en utaalelig Hovedpine af den usle Luft i Folketingssalen og
skyndte sig ud i Bredgade.

Det var en smuk Vinterdag, Klokken var tre, og det fineste Kjøbenhavn
gik sin daglige Tur ud til Langelinie; her vandrede mange elegante
Herrer og moderne Damer, for hvem Rigsdagen var en lukket Grav, og
Margrete, som kom inde fra den mørke Sal, hvor Sogne-raadsbønderne krøb
sammen, blev usigeligt ilde berørt ved Synet af denne elegante Verdens
Sirplanter, der trivedes saa fortrinligt udenfor al Politik. Men heller
ikke mellem disse hørte hun hjemme.

Hun kunde næsten ikke mere tale med Johan, hun gad ikke mere spørge
ham, hun kendte jo Svarene. Javist, denne Strid maatte opfattes som et
Led i den store Kamp, som nu og altid førtes Verden over mellem
Fremskridt og Reaktion, og som aldrig udkæmpet antog nye Former foren'
politiker.

255

hver Generation. Det lød meget dejligt og var vist ogsaa sandt, men
hvad hjalp denne skønne Betragtning hende?

Hvad hjalp den økonomisk i deres Hus? Rigsdagen varede i alt to
Maaneder, og Diæterne var saaledes yderst faa, medens Johan endnu ikke
havde faaet Lejlighed til at skaffe sig nye Timer. De maatte vel
begynde at tære paa de faa Hundreder, som stod i Sparekassen.

Margrete mærkede, at hun blev sløv; hun forsømte nu ganske sit Ydre,
gik gærne den hele Dag i Slobrok. Ud gad hun ikke gaa; hvorhen vel? Hun
havde jo ingen Bekendte fra gammel Tid, og ikke Mulighed nu for at
skaffe sig ny Omgang. Hun var endog forhindret fra at besøge sin egen
Moder paa Grund af den gamle Scheibels Ondskabsfuldhed. Nu da han saa',
hvor galt det gik for Oppositionen, var han ovenpaa. Han spurgte til
»Ekscellencen«, betitlede hende »Deres Naade« eller »Ministerfruen«,
raadede hende til paany at søge Timer eller foreslog, at Gerner skulde
se at komme løs fra det Pak, hvorimellem han befandt sig, og ansøge om
et lille Embede. Og Margrete kunde ikke svare, søgte bare at undgaa
ham, medens han, som mærkede hendes256

Saarbarhed, passede hende op og morede sig kosteligt med at drille
hende. Saa for at fri sig for hans triumferende Mine, gik hun ikke mere
til Falkoneralléen.

Mathilde Rørby, skulde hun søge hende? For at Rødbeden kunde fryde sig
ved sin gamle Fjendes Nederlag! Nej tak.

Saa var der blot Tante Rikke tilbage, og dér i Johans fordums Hjem sad
hun undertiden og nippede til en Kop Kaffe, medens den gamle Kone
skældte ud paa Venstre og Bønderne, erklærede Johan for gal og
beklagede den Stakkel, der var gift med ham. Margrete fandt for det
første Tante Rikke ganske fornuftig, skønt hun tidligere sammen med
Johan havde korset sig over den Gamles bornerte Meninger, og for de
andet tænkte hun saa smaat paa, om det mon ikke blev nødvendigt at
flytte sammen med Tante Rikke — til Besparelse i
Husholdningsudgifterne.

Hendes Humør forværredes daglig, og hendes nervøse Hovedpine tiltog.
Hun laa paa Sofaen den hele Dag, svarede næppe Johan, naar han spurgte
kærligt til hende, men jog ham ind i hans lille Rum. Derfor, da
Foraaret kom, spaserede han ikke saa sjældent med Mathilde, hvem hanen'
politiker.

traf ved adskillige Møder, som Margrete nægtede at overvære.

Margrete vidste det godt og var uendeligt ligegyldig derved. Hun tænkte
undertiden paa, om ikke Morfin maatte være noget for hende: det skulde
jo skille af med Hovedpinen og skaffe saadanne behagelige Drømme.

Johans Veltalenhed kunde nok dysse i Søvn, men Tilstanden var ens før
og efter, og til behagelige Drømme mærkede hun intet. Dog Johan havde
hun ved Haanden og Morfinen ikke.

En Politiker.

«7XIII.

(j rosserer Gaul fejrede sit Borgerskabs femogtyve Aars Jubilæum den
sjette Maj, han skænkede i den Anledning betydelige Summer bort til
Diakonissestiftelser, Børnehjem og andre velgørende Institutioner,
udnævntes af Hans Majestæt Kongen til Etatsraad og højtideligholdt selv
Dagen ved et stort Middagsselskab.

Indbydelse udgik til hans Søster og Svoger Hr. og Fru Scheibel, ja til
Hr. og Fru Gerner med paa Købet.

At denne pludselige Familiefølelse var opkommet i Grossereren,
forklaredes dels af hans Lyst til at optræde patriarkalsk ved saadan en
Festmiddag — den Gaulske Familie skal saavidt muligt forenes paa den
Dag, sagde han afgørende til sin Kone, der forbavset vovede en
Indvending — dels fordi han kunde lide at blænde denEn' politiker.

fattige, endog venstresindede Familie med al sin Glans.

Den gamle Scheibel var straks parat: han vilde spise den gode Mad og
drikke den dyre Vin. Han tvang sin Kone til at modtage Indbydelsen,
skont hun grumme nødigt vilde paradere i sin slidte sorte Silkekjole,
der siden de kom til Kjøbenhavn kun havde været paa ved Margretes
Bryllup.

Langt større Tvivlsmaal opstod der hos de unge Gerners. Her var det
ogsaa Manden, som ytrede Lyst til dette Grosserergæstebud, som han
benævnte det, men det var Fruen, som afgjorde Tingen.

Johan erklærede aabenhjærtigt, at han vilde gaa derhen af Nysgerrighed,
fordi han aldrig havde set, hvad han ventede sig at se her af
Mennesker, Ting og Pragt. Han lagde, som naturligt var, ikke stor Vægt
paa, hvad Værtsfolkene vilde synes om ham: de havde jo indbudt ham og
dermed var den Sag paa det Rene.

For Margrete stillede det sig selvfølgelig ganske anderledes. Endnu sad
hint Bal fast i hendes Erindring, om end Indtrykket var afstumpet ved
senere Oplevelser. Skulde hun nu

opleve det samme paany, sidde der som stakkels Askepot, hvem Prinsen
aldrig hentede, maaske træffe sin Ulykkesfælle Kontoristen igen efter
seks, syv Aars Forløb — saa kunde de jo tale sammen om Minderne fra hin
behagelige Aften!

Hun heldede nærmest til den Anskuelse, at hun ikke vilde gaa. Men saa,
paa den anden Side vilde dog denne Middag blive en ikke saa ringe
Afveksling i hendes Livs uendelige Ensformighed og Kedsommelighed, og
Indbydelsen traf netop paa en Tid, da hun med det vaagnende Foraar
følte sig yderligt nervøs. Desuden — hun vilde ikke selv, nu hun var
treogtyve, tage Situationen paa samme Maade som dengang hun var sytten
Aar. Hvad brød hun sig om de Mennesker! Hvad gjorde det hende, om de
saa' ned paa hende eller ej! Var hun ikke ligesaa god som de, fordi hun
ikke havde Silkekjoler? Hun vilde gaa derhen og betragte det altsammen
ganske roligt og koldt; der skulde ingen gøre hende noget. Og hvem
kunde vide, hvad man kunde opleve der eller træffe for Folk. Naar man
murede sig inde i sin Stue, kunde der naturligvis aldrig hænde En noget
Morsomt eller Lykkeligt.en' politiker.

Saa var der Toilettet. Hun havde jo sin Brudekjole, og den maatte være
pæn nok. Dog forstod hun, at hun vilde tage sig meget beskeden ud: hun
havde jo ikke Raad til det Par hundrede Kroner, som en elegant Kjole
kostede.

Der var dækket i Hesteskoform i Spisestuen og da alle Gæsterne — to og
halvtredsindstyve i Tallet — sad bænkede, frembød Bordet et pragtfuldt
Skue ved Sølvservicets Glans, ved Porcellainets rige Farver og
Regnbueskæret fra de mangfoldige Glas, ved de anselige Herrers smilende
Ansigter og skinnende Linned og fremfor alt ved de smukke Damers
blændende Udseende, som de sad dér smykkede i festlig Nedringethed.

Enhver Kyndig maatte prise Spisesedlen som et Vidunder af Sammensætning
og Indhold; der var ægte Skildpaddesuppe, stegte Østers, direkte
forskreven Bayonneskinke med den uundværlige Ærtepurée, i Størrelse
rentud heroiske Asparges, Kalkuner forskrevne fra Chabot og Potel,
Trøfler en serviette, Gaaseleverpostej en cröute og friske Jordbær.
Bordvinen var en Corton fra 1878, en udmærket Aargang — Etatsraad Gaul
holdt af en lidt svær Bordvin, som han dog blandede262

med Vand, og drak hellere en fin Bordeaux hist og her mellem Retterne.

Hvorledes skulde en Jordens Søn ikke stemmes til Glæde over Livet, naar
han saaledes nød dets Goder med en smuk Dame ved sin Side?

Desværre fandtes der mellem Gæsterne ikke faa, hvis Mavers Beskaffenhed
tilraadede en meget begrænset Nydelse af de gode Ting; thi Værten havde
samlet en Del af sine ældre Venner paa denne sin Hædersdag.

Selv sad han stolt og i Velbefindende for Bordenden. Hans Helbred var
udmærket, hans sunde Bondeblod — han var begyndt som Gaardskarl — havde
modstaaet den Række af raffinerede Glæder, som hans Penge nu i
adskillige Aar havde skænket ham. Grosserer Gaul var bekendt som en
noget vidtløftig Herre, men da han gik regelmæssigt i Kirke — han var
oprigtigt troende og overordentligt angst for Døden og dens mulige
Følger — og da han sørgede honorabelt for sine uægte Børn, kom der
ingen Skandale ud deraf. Og i Handelsverdenen var han med Rette anset
som en Pryd for Købmandsstanden: saa intelligent, næsten genialt
bestyrede han sin enorme BedriftEN POLITIKER.

og saa storladen var han i hele sin Forretnings-manér.

Derfor, da en yngre Købmand i Selskabet udbragte en Skaal for ham som
et Mønster for »os Købmænd«, gjorde den Selvfølelse, med hvilken han
svarede, intet smaaligt Indtryk. Han sagde:

»Jeg takker Dem allesammen for den Venlighed, hvormed De drak den
Skaal, som jeg gærne modtager. Jeg vil blot ønske mine yngre
Stands-fæller, at De maa bringe det saa vidt som jeg, og jeg troer
ikke, De vil være daarlig tjente dermed. Jeg har været en flittig Mand,
mine Herrer, og nu nyder jeg Frugterne af min Flid.«

Han var glad ved Etatsraadtitlen, glad ved det smukke Bord og de mange
anselige Gæster. Dér sad en Digter og Professor, hvis Ros man hyppigt
kunde læse i Bladene: en elskværdig Mand, der besad et lillebitte
Talent for Vers og satte hele sit Pund i Lejlighedssange; ogsaa ved
denne festlige Lejlighed skulde der om lidt synges en Vise af ham paa
Melodi Ved Vintertid o. s. v., en Vise, hvori Ordene var banalere end
Brostene, men som ved Forfatterens Navn flk Værdi for Husherren. Nu
klinker han just med en anden264

dyrebar Gæst: en Kammerherre, der hyppigt kommer til Hove og her i
Selskabet modtager og besvarer Forespørgsler om »Herskabernes«
Befindende. Dér sidder en lærd juridisk Professor, dér en Kommandør i
Marinen, dér en Kammerjunker og saa fremdeles Mænd af Embede og
Stilling i broget Orden.

Grosserer Gauls Øjne glider roligt ned ad Gæsternes Række: han
betragter dem med samme kloge og prøvende Mine, hvormed han modtager en
Ladning Petroleumsfade, naar Kursen viser stigende Tendens.

Mindre fornøjet hviler det stikkende Blik paa hans Søn og Arving, der
ikke ret vil gøre Gavn og altfor meget spilder Tid paa Fruentimmer. Se
nu blot, hvordan han har valgt sig den smukke Fru Hilding til Bords
istedetfor Kommandør Størrings Frue. At han dog ikke kan fordele sin
Tid ordentligt mellem Forretning og Fornøjelse. Naa, men han er jo ung
endnu og slet ikke dum!

Tryg og glad derimod betragter han sine to Døtre, sunde blomstrende
Skikkelser, begge nu gifte, ikke saa særdeles rigt, men til Gengæld med
Mænd, som en paapasselig Fader kan køre i stramme Tøjler: det er muntre
og livsgladeen' politiker.

Damer, men fornuftigt opdragne: de gaar aldrig over Grænsen, de véd
præcist hvor Morskaben ender og Uhyggeligheden begynder.

Den ene af de unge Fruer har taget Tage til Bords, fordi han er en
morsom Fyr, med hvem man kan tilbringe tre Middagstimer paa en
behagelig Maade. Hun koketterer stærkt med ham, idet hun i sin vandblaa
Silkekjole bøjer sit smukke fyldige Legeme imod ham; men han véd godt,
at hun ingenting vil ham. Nej kunde han valgt, vilde han taget Fru
Hilding til Bords, og han fortænker ikke den unge Gaul i, at han er
slaaet ned paa dette dejlige Kvindemenneske, som gør alle Mandfolk gale
og nogle, siger man, lykkelige. Blot hendes Dragt er som ingen anden
Dames stilfuld og fon-irrende.

Hun er klædt i blegrødt Atlask, saa blegt som kødfarvet Trikot, der
sidder stramt omkring hende med en enkelt glat Brede paa Skørtets
Forside, medens alt Stoffet iøvrigt er trukket bagtil i en uhyre Sløjfe
og et alenlangt Slæb. Saa stramt sidder Kjolen fortil, at man ser
hendes Ben bevæge sig under Silketæppet, næsten Benenes Form. Kjolen er
ikke ligefrem nedringet, men gaar sammen i Halsen og aabner sig kun
lige266

foran Brystet i et trekantet Udsnit, som Korsettet tvinger hendes Barm
op imod. Som en Buket præsenterer hendes Bryst sig i denne Himmeldør,
der fører ind til Paradiset; Kjolen har aldeles ingen Ærmer, og de
nøgne Arme funkler i den stærke Belysning. Men Dragtens Originalitet
bestaar i den skønne Dames Overkjole: over det glatte Atlask drager sig
nemlig ligesom et Fiskernet af graat Silke, igennem hvis Masker man
skimter det blegrøde Legeme.

Hun er som Kraka nøgen og dog paaklædt.

Dette Fiskernet gør den unge Gaul aldeles tosset, og man kan se paa
ham, at han betror Fru Hilding sin Sindstilstand. Hun svarer ikke, ler
kun med sin dybe Latter. I det Hele siger den smukke Fru Hilding ikke
meget, men hun hører udmærket med et lille rosenrødt Øre, i hvilket der
funkler en stor Diamant.

Tage ønsker bestandigt, han var Fru Hildings Kavaler, for man kan
aldrig vide! Naar hendes Kapriee falder paa en Mand, saa er hun saa
vildt bestemt i sit Ønske, som om der ikke gaves andre Mennesker i
Verden. Hun hører til Kjøbenhavns allerbedste Selskab og lever ien'
politiker.

den lykkeligste Uvidenhed om Moral, Pligt og Ansvar.

Margrete ser alt og alle ved Bordet. Hun har til Bordkavaler en pæn
gammel Grosserer, der taler venligt med hende, naar han ikke langsomt
og velbehageligt spiser den udmærkede Mad. Han fortæller hende, hvem de
Gæster er, som hun ikke kender, og synes godt om den beskedne og nette
unge Kone.

Af ham erfarer hun Fru Hildings Navn, thi denne Dame tiltrækker sig
først Margretes Opmærksomhed. Hun beundrer denne Skønhed saa stærkt, at
hun ikke føler Misundelse. Hun finder Behag i at indsuge den Luft, der
omgiver al denne menneskelige og stoflige Dejlighed, og forstaar saa
udmærket baade den unge Gauls idiotiske Forelskelse og Tages skinsyge
Begær.

Og naar hun fra Fru Hilding lader Blikket glide hen til sin egen Moder,
der forskræmt kryber sammen som et lyssky Væsen for Dagens Sol, saa
føler hun sig blot styrket i et Forsæt, der endnu kun eksisterer hos
hende i den første Celledannelse, det Forsæt: koste hvad det vil, at
faa Ende paa sin nuværende usle Tilværelse. Hendes Moder,268

og hun selv med, synes hende at tilhøre en Menneskestamme, der boer
højt imod Nord oppe ved den evige Sne i mørke Eskimohytter og som ved
en Fejltagelse er flyttede ned til et Sollands milde og smilende Egne.

Især mellem Kvinderne findes den tydelige Væsensforskel, thi Mændene,
det indser hun nok, har deres Arbejdsplager og Næringssorger, hvor højt
paa Straa de end er komne — men Kvinderne! De er da tydeligvis kun til
Glæde for sig selv og andre; Luksusskabninger var det Mathilde Rørby
kaldte dem — ja netop; det mageligste Liv uden en byrdefuld Tanke, uden
en knugende Sorg — sunde, muntre, lykkelige som hendes Kusiner og som
den smukke Fru Hilding. Hun mindes attér sine gamle Drømme om
Kejserinde Katarina; men det er da hundredfold nemmere og ligesaa godt
at være Fru Hilding i Kjøbenhavn som at være Herskerinde over alle
Russere.

Man er paa syvende Ret og Lystigheden stiger. Professorens Sang er
forlængst sungen; nu omdeles en Vise med et T. S. under. Margreteen'
politiker.

spørger forundret sin Nabo, om disse Bogstaver betyder Tage Schrøder.

»Ja netop,« svarer den gamle Herre, »kender De ham? Det er en vakker
ung Mand med et nydeligt Selskabstalent. Han skulde bare gifte sig, det
siger jeg saa ofte til ham. Det evige Ungkarleliv duer ikke. Der er nu
den lille Frøken Kristensen, hun tager ham hellere end gærne, den gamle
Kristensen saa' det ogsaa med Fornøjelse, og det er et pænt Parti: hun
er kon og hendes Far har noget paa Kistebunden.«

Margrete ser hen paa Frøken Kristensen, der virkelig er en smuk Pige,
og som nu ler fornøjet hen til Tage, idet hun svinger med Sangen.
Margrete synes mindre godt om denne glade unge Dame fra Sollandet.

Sangen synges, den er humoristisk og applauderes stærkt. Mange
komplimenterer ogsaa Tage med Glasset i Haanden og enkelte, synes
Margrete, gratulerer ham. Kan det være for Sangens Skyld? Hun gider
ikke spørge sin Nabo mere, hun kan jo altid spørge Johan, naar de gaar
hjem.

Larmen stiger og alle taler, saa der næppe er Ørenlyd at faa i den
store Stue.270

Margrete hører dem diskutere de kongelige Appanager ved det ene Hjørne
af Bordet. Alle er enige om at finde dem altfor smaa, og man udtømmer
sig i Beregninger over Hotholdningens Dyrhed, særlig under de mange
fyrstelige Besøg. Der tales meget om Prinsesserne af det kongelige Hus,
og de benævnes af alle ved Fornavne, kun Kammerherren kalder dem
»Herskaberne«. Ligeoverfor Margrete udbreder nogle Købmænd og deres
Damer sig om forskellige Adelsmænds Formuesforhold og
Familieanliggender: man er lidt uenig om den unge Baron, der
bortspillede halvtredsindstyve tusind Kroner, er en Kreutzfeld til
Bockelund eller en Kreutzfeld til Marberg, men den ene af Damerne viser
sig saa bevandret i alle Kreutzfeldernes Genealogi, som om hun var
Heraldiker af Fag, og det skønt hun aldrig i sit Liv-har vekslet et Ord
med en eneste af de paagældende Personer og sikkert aldrig vil komme i
Berøring med dem. Og saa tales der om Teater og Forretninger, fortælles
Børshistorier og Anekdoter fra almindelige Vittighedsblade, holdes
Taler, snakkes og les, raabes og klinkes — til endelig, da Klokken er
over ni, Spisesedlen er udtømt og Værten byder Velbekomme.en'
politiker.

Efter Bordet sank Gæsterne sammen i Sofaer og Lænestole; der var endnu
en god Timestid til Fordøjelse, førend Vognene kom. De fleste Herrer
trak sig ind i Rygeværelserne til Kaffen og Likørerne, deriblandt
Johan.

Han havde havt det kedeligt ved Bordet. Man havde givet ham til Dame en
ældre Frøken, der var Spillelærerinde i adskillige Familier, men flk en
særlig Værdi derved, at hun efter Sigende underviste i Musik ved
Hoffet. Saaledes var hun langt hævet over almindelige Spillelærerinders
Rang og kunde anvendes til de fineste Selskaber. Ingen forstod som hun
at konversere med Kammerherren om »Herskaberne«. Da Johan fik denne
ældre spidsnæsede Froken betroet, tænkte han, at han var kommet ud for
en ny Mathilde Rørby og tog kraftigt fat ad de kendte Veje:

»Interesserer Frokenen sig for Kvindebevægelsen ?«

Hofspillelærerinden, der allerede i Forvejen var rasende over den hende
tildelte Kavaler, saa' paa ham med den Mine, hvormed hun slog sine
yngste Elever over Fingrene, naar de spillede Trioler som Ottendedele,
og svarede:

»Jeg forstaar ikke, hvad De mener, Hr. Verner.»272

»Jeg hedder Gerner,« sagde Johan venligt, »jeg tænkte, at Frøkenen som
saa mange ugifte Damer deltog i Bestræbelserne for Kvindens
Selvstændighed.«

Frøkenen blev blodrød. Hvad mente den Fyr med »ugifte Damer?« Hun
hvislede:

»Hvis De mener disse frie Bevægelser, som man læser om i Aviserne, saa
kan De være vis paa, at Folk i min Kreds aldeles ikke interesserer sig
for, endsige deltager i den Art Simpelheder. Jeg, Hr. Verner, jeg tror,
at Kvindens Opgave er Kvindelighed, sand Kvindelighed; men ikke Frækhed
eller Emancipation eller andre frie Bevægelser.«

Hun vendte Hovedet til den anden Side og spurgte sin Nabo tilhøjre om
hans Hustrus Belindende. Johan opgav ethvert yderligere Forsøg og
spiste sin Mad i Tavshed, ligesom han efter Bordet trak sig hen i en
Krog af det mindst befolkede Rygeværelse og dampede paa sin Cigar uden
at agte paa de Omsiddende.

Derimod befandt den gamle Scheibel sig fortræffeligt i de uvante
Omgivelser. Han havde omhyggeligt træneret sig til denne Middag, spist
ganske lidt til Frokost og ikke smagt en Draabeen' politiker.

Portvin den Dag, og han havde derfor kunnet æde som en Tærsker og
drikke som en Svamp. Han var ikke beruset, thi det kunde han ikke mere
blive, blot fyldt og salig. Og nu satte hans Svoger ham til et
L'hombrebord med to yngre Købmænd og en gammel dreven Grosserer. Alle
tre spillede godt og flotL'hombre og smagte lidt paa deres løjerlige
Makker, som de ikke kendte, den lille voksgule Mand med den glorøde
Næse.

Den yngste Købmand, som var ganske overstadig af den gode Vin, kunde
ikke dy sig ved Synet af dette Klovnfjæs:

»Undskyld,« sagde han lidt stammende, »hedder De August?«

»Nej,« sagde Scheibel, »det hedder jeg aldeles ikke.«

»Naa, ikke! For ellers havde jeg set Dem

før.«

De andre bed sig i Læberne, thi de var saa vel beværtede, at den
tarveligste Vittighed kunde sætte dem i godt Humor.

Og de havde næppe spillet et Par Omgange, førend de mærkede, hvorfra de
skulde hente deres Spas. De var vante til en anden Slags L'hombre

end det Kniberi, som Scheibel satte op: han spurgte ikke, naar han ikke
havde fire Stik paa Haanden, tog aldrig en Gravgang, turde ikke sige
bedre, hvor stort hans Spil end var, vilde nemlig hellere lure de andre
end vove noget selv og svedte i det Hele ynkeligt over Kortene, angst
for de høje og dyre Beter, hvormed Regnskabet førtes.

Og saa begyndte der pludseligt et Spil, hvortil Scheibel aldrig havde
set Magen. Uden foregaaende Aftale drev de tre L'hombren op til den
vildeste Hasard, og bilagde ovenikøbet deres Galskaber med Teorier. Den
ene erklærede, at Damen smaat fjerde i Redt var ubetinget det bedste
Spørgespil, som nogen Dødelig kunde have paa Haanden — han havde nemlig
lige købt dertil og ganske rigtigt faaet fire Matadorer; den anden
tournerede altid, sagde han, naar han fik en Konge, ellers blev Spillet
rent væmmeligt Hasard; og den tredje, den mest berusede, købte til
Nolo, saaledes som Scheibel kun kunde tænke sig, at de Gale paa
Bidstrup spillede L'hombre: aldrig mindre end fire Kort, ofte fem, ja
éngang vilde han købe otte til Nolo, og da de to andre — Scheibel
rystede blot ieN' politiker.

Knæerne — erklærede, at dette vistnok stred mod de strengeste
Spilleregler, bandte han paa, at saa vilde han spille den ren, thi
saadant et Spil lod han ikke gaa fra sig.

Makkerne næsten kvaltes af undertrykt Latter, medens Scheibel var ved
at gaa fra Forstanden. Det rent utrolige var nemlig, at jo vildere de
spillede, des heldigere var de: de vanvittigste Spil blev vundne. Saa,
da til Slutning Regnskabet blev gjort op, havde Scheibel trods alt sit
Fedteri kun knebet sig til en seks Kroner, hvilket rigtignok udgjorde
en Sum for ham og gav ham, da han gik hjem med sin Kone, Anledning til
utallige Pralerier over sit udmærkede Spil, medens hans Medspillende,
paastod han, næppe havde forstaaet at holde paa deres Kort:

»Men de sagde ogsaa: af Dem kunde vi lære noget, Hr. Scheibel! De har
nok spillet L'hombre før iaften.«

Inde i Dagligstuen betragtede Margrete stadigt med samme Kulde den
fremmede Verdens Adfærd.

Tage havde hilst høfligt paa hende, som godt forstod, at hun i hans
Øjne intet gjaldt i sin gamle Brudekjole. Og det var ganske rigtigt:

medens han vekslede nogle Ord med hende, tænkte han paa, at hun
egentlig havde et kønt Ansigt og vistnok ogsaa en net Figur, men
Brudekjolen, som han ypperligt erindrede, vakte ingen for hende
smigrende Erindringer hos ham.

Desuden havde han travlt med at komme hen til Fru Hilding. Han plantede
sig i en Fart ved Siden af den smukke Dame og anstrængte sig særdeles,
men det lod ikke til, at Fruen havde sit Silkenæt ude efter ham. Hun
saa' urørlig paa hans Kaprioler, og han gik bort fra Selskabet med
uforrettet Sag, tør i Halsen og hed i Hovedet, flov og gnaven — gik den
lige Vej til en anden Sal i Gammelholmskvarteret.

Da Margrete og Johan vandrede ned ad Gaden — medens det øvrige Selskab,
alle paa samme Klokkeslet, for afsted i Vogne — var han ærgerlig og
smaaskændte over dette rædselsfulde Storborgerselskab. Hun derimod
satte sine smaa Fødder energisk i Brostenene og saa' frem for sig med
et stikkende Gaulsk Blik:

Saa sagde hun:

»Sig mig, er der hændt din Ven Tage noget Lykkeligt? Jeg syntes, Folk
gratulerede ham.«EN' POLITIKER.

»Ja vist saa, han er jo avanceret i sin Bank og desuden kommet ind i en
Bestyrelse for et Dampskibsselskab eller hvad det er.«

»Se, se! Saa tjener han vel godt.«

»Ja, véd du, hvormeget han faar?« »Nej.«

»Han fortalte mig det just iaften: tolv ä fjorten tusind Kroner om
Aaret uden mere Arbejde, snarere mindre.«

Margrete saa' op:

»Saameget,« sagde hun blot.

»Jeg raadede ham til at gifte sig, og han sagde forresten, at han
tænkte en Del derpaa.«

»Det skulde han,« sagde Margrete tørt.

Den næste Dag, da Margrete med Sikkerhed kunde vide sin Fader paa
Vinkælderen, kom hun efter lang Tids Forløb ud i Falkoneralléen og
havde en tung Forhandling med sin Moder. Hun forklarede, at hun var
kommen agterud med Husholdningspengene, og at det for Tiden var saa
smaat med Gerners Indtægter, at hun nødigt vilde bede ham om Tillæg
lige nu. Det forstod den Gamle kun altfor godt.278

Og saa begyndte der en Eftersøgen i alle Gemmer. Af rede Penge havde
den Gamle kun ynkeligt sammensparede halvhundred Kroner og Margrete
vilde gærne have to hundrede. Men alt hvad der fandtes af Pretiosa — og
Fru Scheibel besad endel kønne gamle Smykker — og af undværligt Sølvtøj
blev skrabet sammen og puttet ned i et blaat Forklæde. Den gamle Kone
var meget ængstelig, men Margrete forklarede, at hun hurtigt skulde
give alt igen. Og saa sneg de sig hen til et Laanekontor ad andre Veje
end Scheibel gik og dog bange for at møde ham, og den gamle Kone maatte
gaa ind og pantsætte det altsammen, medens Margrete ventede i Porten.
Hun kom tilbage og lagde de Penge, som hun havde faaet, i Margretes
Haand.

Det blev omtrent de to hundrede Kroner. Margrete takkede sin Moder og
gik hurtigt ned til Østergade.XIV.

n Søndagmorgen en halv Snes Dage efter Middagsselskabet hos Gauls
modtog Tage et Brev, hvis Udskrift han betragtede lidt nys-gærrigt,
inden han aabnede Konvolutten. Det var en klar engelsk Damehaand, og
Brevet udsendte en mild og god Parfume. Tage kendte absolut ikke
Haanden og vejede den lille Skrivelse imellem Fingrene, som en Gourmand
holder Glasset med en ny Vin op imod Lyset. Hvem var det Brev fra?
Skulde det være Frøken Kristensen? En Indbydelse maaske? Aa ja,
rimeligvis. Gid det var fra en helt anden, gid det var fra den
dejligste af alle, fra Fru Hilding! Men den Lykke var nok ikke sungen
for hans Vugge.290

Han aabnede Brevet og læste med stigende Forbavselse følgende:

Lørdagaften.

Kære Hr. Tage! (Det gaar vel nok an, jeg kalder Dem saaledes?) Vilde De
ikke være saa elskværdig at bringe mig en god Bog imorgen ? Jeg keder
mig saa gyseligt. Johan er rejst til sine velsignede Møder paa Landet,
og jeg sidder her og kukkelurer i min Ensomhed. Og nu kommer den lange,
lange Søndag. Saa tænkte jeg, det gik an at bede Dem om en Smule
Lekture til at fordrive Tiden med. Helst en rigtig morsom fransk Roman,
eller to. Bliv nu bare ikke vred over min [Ubeskedenhed, for det er jo
en Skam af mig at volde Dem Ulejlighed. Men jeg tænkte, De maaske dog
kom ind til Byen idag; jeg er hjemme hele Formiddagen. Altsaa et Par
morsomme Romaner, saa er De forfærdelig elskværdig.

Deres hengivne

Margrete Gerner.

Tage stod ganske betuttet og stirrede paa Papiret: det var da et
underligt Brev. Ja, hvadF-N POLITIKER.

var der egentlig i det? At Johans Kone bad ham om at laane en Bog, det
var da saa rimeligt som nogen Ting; ogsaa at hun omtalte Johans
Fraværelse: han var jo hvert Øjeblik borte. Og alligevel — der var
noget Sært i Formen; Papiret var for sirligt og lugtede for godt og
Haanden var saa elegant — ja hvad Pokker, der var intet ondt i, at hun
skrev en smuk Haandskrift. Hun havde maaske endda været Lærerinde i
Skrivning. Men Sagen var, at det Brev ikke lignede Johans Kone, det var
holdt i en anden Tonart end hendes sædvanlige. Det vidste han bare, at
var det Brev fra Fru Hilding — og gid det var — saa byttede han det
ikke med adskillige Tusender. Men Johans Kone var saa forskellig fra
Fru Hilding som Nat fra Dag; skønt styg var hun ikke. Naa, Bøgerne
skulde han bringe, og naar han saa kom derop og havde truffet Fru
Margrete i den Rør-by'ske Reformdragt, stram og snærpet — jamen Brevet
var ikke stramt —

Medens hans Tanker saaledes kredsede rundt, gik han hen til sit
anselige Bogskab, fuldt af gule og blaa franske Værker. Han valgte et
Par Stykker med et underfundigt Smil — siden hun282

vilde have noget rigtigt Morsomt, skulde den Fornøjelse ikke nægtes
hende i Johans evindelige Fraværelse.

Han gjorde et meget omhyggeligt Toilette, inden han om Formiddagen gik
til Byen.

Da Tage Klokken to traadte ind til Margrete, sad hun henne ved Vinduet.
Hun sprang op, da hun saa' ham, og sagde med et glædestraalende Smil,
idet hun tog hans Haand og beholdt den et Minut inden i sin:

»Tusend Tak, fordi De kom!«

»Aa, jeg be'er, det var saa rimeligt.«

»Nej, De kan ikke tro — vil De ikke sidde ned — hvor flov jeg var ved
at gøre Dem Ulejlighed. Men igaar Aftes blev jeg aldeles melankolsk ved
Tanken om den Søndag, jeg skulde have. Og saa vidste jeg sandelig ingen
anden, til hvem jeg turde henvende mig, end Dem. Men De er da ikke
vred.«

Nej, Tage var tydeligt nok aldeles ikke vred; han var bare forundret.
Var det virkelig Johans unge Kone, Guvernanten i Lotteriposen, der sad
dér foran ham? En saadan ForandringEN' POLITIKER.

var jo rentud forbløffende. Hun var ikke til at kende igen.

Istedetfor Reformdragt bar hun et lyseblaat Jerseyliv, der sad
fortræffeligt paa et fransk Korset. Livet aabnede sig lidt i Halsen,
saa det lille Hoved rejste sig stoltere fra de fine skraa Skuldre.
Ærmerne slåp lige nedenfor Albuen, saa de smukke fyldige Arme lodes
fri. Til Livet svarede et Skort i lidt mørkere Blaat, af et
glansfuldere Stof. Skørtet var kort som en Spasere-kjole og, naar
Margrete sad, saa' Tage tydeligt hendes nydelige Fødder i fine
højhælede Sko og — o Under! — endog i lyseblaa Silkestrømper, syntes
han.

Men dette var dog ikke alt. Straks begreb han ikke, hvori den store
Forskel bestod, indtil det gik op for ham, at den allermest beroede paa
Margretes Frisure. Hvor var de glatte Haarflader, der bredte sig
ængsteligt som en Paryk over Margretes Hoved? Nu faldt Pandehaaret i
fortryllende smaa gule Lokker ned mod Øjnene, medens den øvrige Fylde
buklede sig op til en straalende Guldhjælm.

Der var i Tages Hjærne kun én Tanke: hun er da ganske yndig.284

Men Margrete blev ved:

»Jeg synes, De ser saa løjerligt paa mig; De er vist dog lidt vred.«

»Aa, hvor kan De tænke«, Tage tog sig sammen, »jeg er da blot fornøjet,
hvis jeg kan være Dem til den allerringeste Tjeneste. Nej, men jeg saa'
paa Deres Frisure; jeg tror, De har forandret den.«

»Ja rigtigt, men det er længe siden. Da jeg havde været til Middag hos
Onkel Gaul, saa syntes jeg at min egen Frisure var saa dum og at jeg
gærne kunde efterligne de mange smukke Damer oppe i Haartotterne. Men
jeg tror ikke, det lykkes.«

»Da klæder det Dem ganske nydeligt, det kan jeg forsikre.«

»Virkeligt! Det var da yndigt; jeg hører saa sjældent en Kompliment.«

Og hun giver sig til at tale om Selskabet hos Gauls, særligt om
Damerne. Hun driller Tage først med sin Kusine og dernæst med Frøken
Kristensen — og da han protesterer, siger hun, at hun godt forstaar, at
han blot er forelsket i Fru Hilding. Men deri gør han Ret, forsikrer
hun, for hvis hun var Herre, vilde hun lige paaEN' POLITIKER.

Stedet dødeligt forelske sig i Fru Hilding, som er et rent Vidunder af
Dejlighed. Hun bøjer sig ivrigt frem mod Tage, idet hun lovpriser Fru
Hilding, hendes graa Øjne straaler lidenskabeligt og Brystet hæver sig.
Hun ser saa irisk ud som en ung Pige, medens hendes Legem udfolder de
treogtyve Aars modne Skønhed.

Tage synes, at hun i dette Øjeblik næsten er ligesaa smuk som Fru
Hilding og siger derfor: »Véd De, Fru Margrete, De er saamænd ligesaa
smuk som Fru Hilding.« »Aa, hvor vil De hen!« Hun rødmer, rejser sig og
gaar hen mod Vinduet og stiller sig med Ryggen imod ham.

Han har aldrig før kaldt hende »Fru Margrete« og er lidt bange for, at
hun er bleven vred over det Vovede i den hele Sætning. Han rejser sig
ogsaa, gaar henimod hende; beundringsværdigt nydelig er hendes Figur,
saaledes som hun dér læner sig ned mod Vindueskarmen, og staaende tæt
bag hende, siger han:

»De er da ikke vred paa mig?« Men hun vender sig rask og svarer
smilende: »Hvor kan De tro! Jeg er da intet Barn. Men hør engang,
Vejret er saa smukt, rent286

Sommer. De skulde da ikke have Lyst at gaa en Tur med mig, jeg har
siddet hjemme hele Dagen. Eller har De noget andet for, er jeg
ubeskeden?«

Han, som ikke rigtig forstaar, om hun vil spasere, fordi hun ikke
længer vil sidde alene med ham, skynder sig i hvert Fald med at
forsikre, at han aldeles ikke er optaget.

Saa forsvinder Margrete ind i Sovekammeret, og han gaar lidt forvirret
over disse nye og stærke Indtryk op og ned ad Gulvet, indtil hun fem
Minuter efter staar foran ham med en koket lille Hat, hvis blaa Slør
lige naar Næsens Spids, med en kort og stram mørkeblaa Figurtrøje og
lange gule Handsker. Han gaar indvendig bagover, men siger ingenting,
førend hun beder ham knytte Sløret lidt fastere i Nakken; medens han
udfører dette delikate Hverv, vover han en Kompliment om den
allerkæreste Hat, og den modtager hun fornøjet.

De gaar ned ad Gaden sammen, et nydeligt Par, han høj og velbygget med
et fiffigt forsorent Ansigt, hvis opadstrøgne Moustacher giver ham en
sand Musketerer-Mine, og hun til hans Forbavselse slet ikke lille;
slank og fast, elegant og dameagtig i Holdning som i Klædedragt.EN'
POLITIKER.

De kommer i en Fart fra Laksegades dode Tristhed hen til Kongens Nytorv
og Bredgade og vandrer med den øvrige Søndagssværm langsomt ud imod
Langelinie. Folk ser efter dem: saa smukke og glade følges de ad. Han
er aldeles lykkelig, alle hans Bekendte misunder ham den smukke Dame,
som han ledsager: og hun hilser saa korrekt med en net lille Bøjning,
naar Herrerne tager Hatten af for ham! Imens passiarer hun med ham uden
Spor af Stramhed eller Snærperi om de Folk, som de møder, om fransk
Literatur, som hun gærne vil læse og hvoraf han stiller hende sin
Samling til Raadighed, om Skuespillere og Fornøjelser, om alt muligt
Kjøbenhavneri.

Er denne elegante og morsomme Dame virkelig Margrete Gerner? Tage er
tilmode som om han havde opdaget et Guldland.

Og da de Klokken fire atter staar paa Kongens Nytorv, véd han, at han
slet ingen Lyst har til at forlade dette Land og begive sig hen paa en
kedsommelig Restaurant. Og netop i det Samme spørger Margrete:

»Er De bedt ud til Middag idag, Hr. Tage, eller hvor skal De tilbringe
Deres Eftermiddag.«288

Nej, han har ingen Indbydelse til Middag, han skal spise paa den
kedsommelige Restaurant; derimod har han tænkt at gaa i Kasino og se
det nye Stykke om Aftenen.

Saa siger hun ligesom lidt frygtsom:

»Jeg har nok et lille Forslag, men jeg véd ikke, om jeg tør komme med
det.«

Han beroliger hendes uskyldige Frygt med forventningsfuldt bævende
Hjærte. Og hun siger:

»Ja, siden De skal spise alene og jeg da med, vilde De da ikke gøre mig
den Fornøjelse at tage til Takke med en tarvelig Middag hos mig. Johan
vil blive saa glad, naar han hører, De har været min Gæst.«

Det slaar ham, at det er første Gang, Johan nævnes mellem dem den Dag,
men han skynder sig at modtage Indbydelsen. Paa én Betingelse siger
han:

»Og den er?«

Han vover det:

»At De gaar med mig i Kasino iaften: lige for lige.«

Hun ser paa ham med det troskyldigste Barneblik:EN' POLITIKER.

»Ja forfærdeligt gærne, hvis De virkelig vil have mig med. De kan
begribe, at jeg som sidder alene hjemme altid —«

Hun fuldfører ikke Sætningen, men det behøves heller ikke, Meningen er
klar nok. Og nu aftaler de, at Tage skal gaa ud og købe Billetter i
Kasino, medens Margrete gaar hjem og gør istand til Middag.

Præcis Klokken fem stiller han saa igen med den skønneste Rosenbuket,
som han har kunnet opdrive, og lian har næsten maattet opbryde en af de
fineste Blomsterbutiker for at skaffe den tilveje paa en Søndag. Hun
takker ham straalende.

De sætter sig tilbords til et tarveligt Maaltid: Suppe og Kotelet. Ved
Bordet taler de en Del om Johan: Margrete ser alvorlig ud, naar de
kommer ind paa hans Arbejde og dets frugtesløse Natur. Thi ogsaa
politisk viser det sig til Tages Forbavselse, at de er enige. Han er nu
ganske ked af det politiske Venstre og fast overtydet om, at Førerne
har baaret sig dumt ad. Højre har Magten, siger han, og det bliver
saamænd aldrig anderledes; det er ogsaa den literære Frihed,
Aandsfriheden, hvorpaa det kommer an. Mar-

grete tror nok, at han har Ret: hun har ve] tænkt det Samme, men ikke
saadan kunnet udtrykke det. Hun spørger ham om mere og giver ham
Anledning til længere Udviklinger, hvad Tage ikke har noget imod. Og
atter falder Talen paa Johan, og de bliver begge rørte ved Tanken om
hans utrolige Hjærtensgodhed og Hæderlighed. Han lever kun for Ideerne,
siger Margrete med et let Suk, og Tage bekræfter dette: Johan har fra
sin Ungdom af været en uforbederlig Idealist.

»Der er ikke saa bravt et Menneske paa Jorden«, slutter han, »ikke en
ond Blodsdraabe i ham.«

Margrete bøjer bifaldende sit smukke Hoved og siger med et rørende
Blik:

»Han er ligesom for god til denne Verden.«

— Men Tiden iler, og de maa i Kasino. Der er Førsteforestilling af det
nye Udstyrsstykke: Solens Datter, og Tage har i dyre Domme skaffet de
to Billetter til sig og Margrete. Selv havde han vel én i Forvejen, men
den nyttede ikke synderligt; for han vilde absolut have to Pladser ved
Siden af hinanden paa Gulvet. Dog han fortryder sandelig ikke Pengene,
da hanEN' POLITIKER.

sidder derude ved Siden af Margrete. Pladserne er smalle og Margrete
har en tyk Mand paa sin anden Side, saa de maa rykke tæt sammen, især
da de har meget at passiare om. Tage viser hende alle de bekendte
Herrer og Damer, som i Kjøbenhavn hører til Førsteforestillinger, véd
ogsaa en hel Del om Teatrets Affærer og om hvormeget dette Stykke
betyder for Direktøren. Der er anvendt titusind Kroner, forsikrer han,
paa Dragter og Dekorationer.

Alt dette synes at underholde Margrete udmærket. Og hun morer sig
virkelig fortræffeligt sammen med denne muntre og kønne Fyr, der er
lidt betaget af hende — hun kan maaske nok sige: lidt forelsket. Hun
ser paa det hele Teater, som om hun tog det i Besiddelse. Naar hun
betragter de pyntede Herrer og Damer rundt omkring, alle de
velfornøjede Kjøbenhavnere, som er glade ved Livet netop i denne By,
saa føler hun sig hjemme og strækker sit ranke og sunde Legeme i den
smukke Kjole. Højt oppe fra Nord er hun kommen til Sollandet, til
Solens Guldland.

Oppe paa Scenen vrimler ogsaa alle Sollandets Børn, unge kønne Piger,
afklædte som292

Pager eller som Danserinder, anførte af »Solens Datter«, en blond Dame
paa to dejlige Ben. Der er elektrisk Belysning, som det anstaar sig et
Solland, og det voldsomme Lys gnistrer over den trippende Ballet; danse
kan de unge Piger ikke, men vel fare frem i glansfulde Kostumer,
imedens Offenbachsk Musik støjer og hidser. Hvad Stykket end omhandler,
saa bliver Moralen nærmest tyrkisk: et Paradis af Lys, Musik, rige
Stoffer og mange Huris.

Margrete skotter hen til Tage, hvad Indtryk Sollandet gør paa ham, og
lægger Mærke til at han betragter Scenen lidt adspredt, medens han
hyppigt vender Blikket mod en af de nærmeste Parketloger. Hun ser dog
ikke derhen, venter roligt til Akten er ude.

Men da Tæppet er nede, tager hun sin Kikkert og undersøger den
Parketloge, som for-aarsagede Tages Distraktion. Der sidder en høj
fyldig Dame, smukt klædt og stærkt malet, med et dødt Blik, kroende sig
som en fed Gaas.

Hun spørger Tage:

»Hvem er den Dame i den graa Kjole dér i Parketlogen?«EN' POLITIKER.

Han bliver lidt forlegen og vil først lade som han ikke véd hvem hun
mener, men da han heller ikke vil sidde sammen med Margrete og
nidstirre paa Kamilla Jørgensen, siger han tilsidst:

»Aa hun der; det er en Dame, som Fru Margrete ikke kan interessere sig
for.«

"De glemmer nok, at jeg er en gammel gift Kone. De kan saamænd godt
sige mig, hvad hun hedder, siden jeg nu engang har lagt Mærke til
hende.«

Lidt smigret ved Margretes Interesse for Kamilla — han er ogsaa vis
paa, at Kamilla ser baade ham og hende — siger han Navnet.

Margrete sætter atter Kikkerten for Ansigtet:

»Hun er smuk, men saa malet! Og hun ser lidt usund og simpel ud.«

Tage tinder, at Margrete har Ret, og han kan godt lide, at hun
udenvidere indrømmer, at Kamilla er smuk. Og naar han betragter
Margrete sunde Farve og fint skælmske Udtryk og jævnfører Kamillas
Melfjæs! — Men hvad, der er jo ingen Sammenligning!

— Stykket er tilende, Tage og Margrete forlader Teatret Arm i Arm. Han
har hørt294

hende give sin Tjenestepige Udgangstilladelse, da de gik i Teatret, og
han kan ikke undre sig, naar hun beklager ikke at kunne bede ham hjem
til Aftensmad. Han anmoder hende da uvilkaarligt, om hun ikke vil være
hans Gæst — skønt det er galt for ham: der er en Anden, der venter ham.
Margrete takker venligt, hun vil gærne drikke en Kop The. Et Øjeblik
tænker han paa at føre hende ind paa sin sædvanlige Restaurant, men saa
skammer han sig. De gaar da ind paa en af de store Kaféer, som er fuld
af Teatergæster, og drikker deres The ved et lille Bord midt i den
brogede, larmende Vrimmel.

Margrete har saa godt forstaaet, at Tage har andet Ærinde, og véd ogsaa
nu, hvad Ærindet hedder. Men hun giver sig Tid, hun morer sig inde paa
Kaféen, blader i de illustrerede Blade og smaasnakker med Tage. Og han
er her ligesom i Teatret fornøjet med den Opmærksomhed, som hans smukke
Ledsagerske vækker. Adskillige af hans fjærnere Bekendte tror
tydeligvis, at han er bleven forlovet.

Endelig skal Margrete hjem. Ved Gadedøren tager hun hjærteligt Afsked
med Tage og takker ham tusinde Gange for hans Elskværdighed, ogEN'

han takker ogsaa hende for den gode Dag. Saa lukker hun Døren op,
raaber endnu »Godnat og Tusind Tak« til ham og forsvinder.

Han staar lidt stille og tænder sin Cigar, gaar saa midt ud paa Gaden
og betænker sig. Skal han gaa til Gammelholm eller til Nørrebro? Men en
sød, klingende Stemme kommer oppe fra imod ham: »Godnat, Godnat!« Han
ser op, Margrete staar i det aabne Vindu og nikker ned til ham. Han
tager Hatten af — og gaar mod Amagertorv.

Margrete ser smilende efter ham; i Mørket kaster hun et Slængkys ad
Amagertorv til: Tage har gjort sin Pligt, Tage kan gaa hjem.

Og Tage vandrer stille ud til Nørrebro og gennemgaar i Tankerne denne
mærkelige Dag, som begyndte med — med Brevet. Ja, Brevet! Det gik
altsammen anderledes, end han havde tænkt. Og dog? Det Fortryllende ved
Margrete er dette, at hun paa engang er uskyldig og frisk som en ung
Pige og saa dog er en gift Kone. Ja gift med Johan! Hans gode Ven!

Han sukker lidt ved Venskabet. Det var ikke kedeligt at gøre Kur til
Margrete, men Johans Kone? Aa hvad, lidt Kur dør da ingen296

af. Men er Margrete koket? Nej, egentlig aldeles ikke, hun er blot
naturlig og ligefrem mod sin Mands bedste Ven. Dog forandret var hun.
Ja, det vil sige, hun havde sat sit Haar anderledes og havde en ny
Kjole paa. Det var da tilladeligt. Men hun talte anderledes. Ja, men
han har aldrig før givet sig af med hende, og saa har vel Ægteskabet
udviklet hende. Ægteskabet med Johan? Ja paa sin Vis maaske.

Saaledes vandrer han hjemad med uklare Refleksioner, men i en behagelig
Sindsstemning. Margrete var ikke et Sekund ude af hans Tanker.

Da Tage den næste Aften Klokken halv otte traadte ind til Margrete,
havde han et rødt Mærke paa Kinden, som om en Kat havde kradset ham.

Han havde nemlig om Morgenen havt Besøg af den højtfornærmede Frøken
Jørgensen, thi selv om Frøkenen just ikke elsker Tage, saa holder hun
dog som enhver Forretningsdrivende ikke af, at Kunderne søger
andensteds hen. Samtalen forløb derfor ikke uden Rivninger. Imidlertid
en Forsoning fandt Sted, og Tage har om Formiddagen sendt to smukke
Lamper som enEN' POLITIKER.

Morgengave til Gammelholm og lovet selv at komme om Aftenen.

Da han har spist til Middag paa sin Restaurant og drevet nogen Tid, kan
han ikke længer dy sig. Han maa dog se Margrete og takke for igaar. Det
skal kun være en ganske kort Visit.

Han traadte da ind med sit røde Mærke Klokken halv otte. Udenfor
regnede det og var koldt; det slog ham, hvor hyggelig Stuen her var med
de gammeldags Møbler og den lille grimme Petroleumslampe, der kastede
et yderst svagt Lys. Her skulde han hellere have anbragt sine Lamper
end hos den opsminkede Kamilla.

Hvor nydelig Margrete tog sig ud i den store Lænestol! Hun læste i en
af hans franske Bøger. Og hvor hun var henrivende klædt! Det var en rød
Peignoir, som havde et japanesisk Tilsnit med vide Ærmer, der lod hele
Armen nøgen, naar hun løftede den. Hun havde en Snor bundet om Livet
som paa en Slobrok, og Tage fik straks det Indtryk, at hun næsten ingen
Tøj havde under den røde Kaabe. Efter de første Hilsener sagde hun:

"De ser nok paa min røde Kasseking og undrer Dem over, hvordan jeg er
kommen til298

saadant et Pragtstykke. Men det er saamænd en gammel Stump Tøj, jeg har
faaet af min Moder, som havde det liggende paa Kistebunden.«

Det troede han øjeblikkeligt. Dragten var købt for otte Dage siden paa
Østergade.

Han spurgte, om Johan var kommen hjem?

»Ikke endnu, men jeg venter ham iaften. Og ve den slemme Mand, hvis han
ikke kommer.«

»Hvorfor det.«

Det vilde hun ikke sige, men nu skulde han sætte sig ned og slaa sig
til Ro og hjælpe hende med at vente paa Johan.

Nej, han vilde bare gøre et lille Besøg, takke for igaar og bringe
hende den Teaterkonfekt, som han havde været ugalant nok til at glemme
den foregaaende Aften.

Han rakte hende en Pose franske Bonbons, som hun muntert smaaspiste.
Men hvorfor vilde han dog ikke blive?

Nej han kunde ikke.

Aa hvor det var kedeligt, for hun vilde saa gærne spurgt ham om endel
franske Udtryk, som hun ikke forstod. Han kunde godt give hende en
lille Time i Fransk, skønt det nok var en underlig Lærebog.EN'

Hun rakte leende den gule Bog højt i Vejret, saa hele hendes nøgne Arm
steg frem som en Søjle.

Det var altfor fristende: den hvide Arm, den gule Bog som Læsebog, en
Time ved hendes Side I

Han sagde, at han kunde godt blive en Time, hvis hun ønskede det.

Saa var det altsaa Udflugter før?

Nej, men han burde da ikke komme saadan to Dage i Træk.

Aa, hvis han ikke allerede var ked af hende! Men nu skulde han til
Straf spise til Aften med hende og saa give hende en Time i Fransk,
indtil Johan kom hjem, naar Klokken var elleve.

Han var fangen, men han vilde være fangen, og han fortrød ikke derpaa.

Thi efter en Times munter Passiar og efterat de havde siddet lidt ved
et tarveligt Aftensbord — det skar Tage i Hjærtet, da han tænkte paa,
hvor fattigt Johan maatte leve — vendte de tilbage til Dagligstuen, og
Undervisningen begyndte. De sad ved hinandens Side i Sofaen og saa i
den samme gule Bog, og snart berørte han tilfældigt ved Undervisningen
den hvide Arm, snart300

var hendes smukke Hoved lige tæt ved hans, og undertiden naar de skulde
slaa efter i Leksikonet, og han holdt det mod hende, for at hun skulde
se deri, bøjede hun sig saa ivrigt frem, at den røde Silke om hendes
Bryst laa op imod hans Haand. Medens Blodet steg ham op i Kinderne,
blev han længe ved at læse efter i Leksikonet: alle det vanskelige Ords
Betydninger blev gennem-gaaede, medens Margrete ivrigere og ivrigere
læste med.

Og tilmed var Bogen meget forvirrende som Læsebog, og kun Margretes
usnærpede Alvor gik uskyldigt hen over et Par Sider, som hun især fandt
vanskelige.

Saa fordybede var de i Læsningen, at de begge for lige forbavsede op,
da Uhret pludselig slog elleve.

»Klokken er elleve og Johan er ikke kommen hjeml Saa kommer han ikke
iaften. Aa, det er skammeligt.«

Tage forstaar ikke, hvorfor hun just tager sig Johans Udebliven den
Aften nær. Han er jo saa ofte borte. Han spørger et Par Gange og ser
Margrete blive mer og mer sørgmodig. Hun har Taarer i Øjnene.EN'
POLITIKER.

»Min Gud«, siger han, »hvad er der dog ivejen, Fru Margrete, nu maa De
sige mig det.«

»Aa, men det er jo min Bryllupsdag idag«, hulker Margrete, »og det har
han glemt, og vi har kun været ét Aar gifte, og jeg som havde pyntet
mig —«

Hun kan ikke tale for Hulken, og Tage maa trøste hende. Han tager
hendes Haand og klapper den, klapper hende ogsaa lidt paa Ryggen, siger
mange pæne Ord om, at Johan maaske ikke kunde komme, men hun hulker i
Sofaen og lægger til Slutning sit Hoved mod hans Skulder og græder
ganske sagte, saa han maa lægge Armen om det røde Silkeliv. Han véd
slet ikke, hvad han skal sige til Trøst for Staklen.

Indtil hun pludselig farer op, løber ud paa Gulvet, stamper lidt med
Foden og raaber:

»Nej, det er for galt, jeg vil ikke græde for det Uhyres Skyld, nu kan
han have det saa godt — vi fejrer Dagen uden ham.«

Hun skynder sig ud og kommer et Øjeblik efter ind med en halv Flaske
Champagne, som hun svinger triumferende.

Tage er ganske rørt, medens han trækker den op. Og lidt efter sidder de
muntert sammen,302

hver i sin Lænestol og med sit Champagneglas foran sig — hun har købt
to i Dagens Anledning — og Margrete er saa lystig og fortæller de
latterligste Historier om Skolen, Lærerne, og især om Mathilde Rørby.
Tage betragter hende henrykt — han synes, hun er fuldkommen dejlig —
Haaret er faldet ned, og en Guldflod breder sig over den røde Raabe:
Solens Datter, siger han og klinker, og hun ler, og de glemmer Tiden og
morer sig kosteligt.

Først Klokken et bryder Tage op. Pigen lyser ham ned. Han gaar ud paa
Gaden og ser op; der staar hun i Vinduet:

»Godnat, Godnat!«

Atter vender han Næsen mod Amagertorv og gaar ud til Nørrebro som
Aftenen i Forvejen.

Men iaften er han aldeles forrykt. Han véd nu, at han er forelsket i
Johans Kone, og han vil besøge hende, gøre Kur til hende, være sammen
med hende, saa ofte som det nogenledes er muligt. Og det skal blive
muligt

Nogle Dage senere, da Johan var kommen hjem, besøgte Tage ham en
Aftenstund og sad længe hos ham i det lille Værelse.EN' POLITIKER.

Johan talte forst en hel Del om Politik. Han saa' ikke lyst paa
Tingene, men han forsikrede Tage om den haardnakkede Udholdenhed, som
Befolkningen vilde vise i den besværlige Kamp.

Dernæst spurgte han venligt Tage om hans Forhold. Om han ikke agtede at
gifte sig?

Nej, det gjorde Tage ikke, skønt hans enlige Stand nok tyngede ham,
især ved hans Hjems Uhygge. Han var færdig at fortvivle af
Kedsommelighed over denne Gaaen paa Kafé og Restaurant. Han havde tænkt
paa at føre eget Hus — nu da han havde godt Raad — men havde opgivet
det igen: det blev bare at sidde alene i sin egen Spisestue og blive
snydt op over Ørene af sin Husholderske. Han tænkte næsten, at han
vilde gaa i Pension et eller andet Sted.

Johan sagde intet dertil, skønt han straks lik en lys Idé, men han
maatte først tale med Margrete derom. Det gjorde han da ogsaa, saasnart
Tage var gaaet, og hun gik gærne ind paa hans Idé, som vilde passe
alle, mente hun.

Saa Dagen efter aflagde Johan Genbesøg hos Tage og foreslog ham, at han
for Fremtiden304

skulde spise sin Middag hos dem — naturligvis mod en passende Betaling,
for, sagde Johan bedrøvet, de havde det desværre altfor smaat til, at
de kunde unde sig den Fornøjelse at indbyde ham.

Tage takkede tusende Gange for deres Elskværdighed; han kunde ikke
sige, hvor gærne han vilde modtage Tilbudet, hvis han virkelig ikke
generede dem.

»Det véd du jo er umuligt,« sagde Johan, »du er min ældste og min
eneste Ven; og jeg er rigtig glad over, at du og Margrete er begyndte
at komme godt ud af det sammen.«

Saa var der Betalingen.

Men Johan blev rød i Hovedet og vilde saa nødig tale om den Ting med
Tage: han bad sin Ven afgøre Spørgsmaalet med Margrete, som var Husets
Finansminister, og som langt bedre kunde ordne alt.

Dertil var Tage villig, og de to Venner gik straks sammen til den
første Fællesmiddag i Laksegade, hvor Margrete ventede dem. Hun løb dem
muntert imøde:

»Alt i Orden?« raabte hun.EN' POLITIKER.

De bejaede det.

»Velkommen, Hr. Pensionær,« sagde hun og rakte Tage Haanden, som han
kyssede.

Da han efter Bordet var blevet alene med Margrete, udtrykte han først
sin Tak over, at hun vilde modtage ham som daglig Gæst. Dernæst berørte
han ganske let det Finansielle. Han bad hende, om han maatte være den
Bestemmende i dette: han vidste allerbedst, hvad hans Bespisning
kostede.

Naar han ønskede det saaledes, skulde hun ingen Indvendinger gøre.

Da han lidt efter gik, tog han en Konvolut frem af sin Brevtaske og
lagde den i hendes Haand.

»For den første Maaned,« sagde han og skyndte sig bort.

Da han var ude af Døren, aabnede Margrete Konvoluten: den indeholdt tre
nye Hundredkronesedler.

Der kom nu for Tage en Tid fuld af Fryd og Ve i sælsom Blanding.

Han var bestandig sammen med Margrete, han spiste ikke alene hver Dag
til Middag hos Gerners, men blev almindeligvis hele Aftenen hos

En Politiker. 20316

dem, naar de ikke gjorde Ture med hinanden. Snart var Johan med, snart
var Tage og Margrete alene. Det var blevet Sommer, og der gaves
Anledning nok til selskabelige Fornøjelser. De fartede til alle
Badestederne paa Kysten, laa alle tre otte Dage paa Marienlyst, tog til
Møen og til Kullen, søgte til Tivoli, naar Tiden ikke forslog til
længere Ture, og levede i det Hele, som Tage var vant, og som Margrete
syntes om.

Men han rykkede ikke frem.

Margrete var altid Elskværdigheden og Venligheden selv: hun spaserede
med ham, tog alene i Skoven med ham, modtog mange smaa dyre
Opmærksomheder af ham, men det var ganske sandt: Johan kunde saa godt
med den blindeste Tillid lade dem alene, for de svigtede ikke hans
Tillid. Der passerede ingenting imellem dem, herskede blot en
venskabelig Fortrolighed. Efterhaanden var det formelle Hr. og Fru
faldet bort, og de kaldte hinanden »Tage« og »Margrete«, men det var
ogsaa alt. Han var ikke kommet en Smule videre end den anden Aften,
Bryllupsaftenen, snarere mindre vidt, syntes han.

Og han var dødeligt forelsket i hende.EN' POLITIKER.

Dette at se den skønne Frugt hænge fristende lige for Næsen og ikke
turde røre den — det gik over menneskelig Ævne. Han var ved at blive
forrykt, og undertiden foresatte han sig at blive borte fra hende. Han
dyrkede saa i nogen Tid ivrigt Kamilla Jørgensen eller andre Damer af
samme Bataillon. Men han vendte altid tilbage igen; blot han saa'
hende, og hun tillod ham en tilfældig Berøring — altid tilfældig, det
vidste han — saa havde han atter Lænken om Benet.

Saaledes gik Sommeren.

Det var ham ganske tydeligt, at hun ikke forstod ham. Og han vovede
ikke at sige hende Sandheden, dels af Angst for at miste hende helt,
dels af Delikatesse: paa Grund af hans Andel i Husholdningen. Han
vidste, at det kneb haardt for Johan. En Omvæltning indenfor Venstre
havde til Følge, at Vennen mistede de ham undergivne Lande: Bladet
skiftede Redaktion, og man ansaa' det ikke for nødvendigt at tage Johan
med over i den nye Ordning.

Tage havde endda, da han erfarede dette, forøget Konvolutens Indhold
ganske klækkeligt, og da Margrete vilde takke ham, erklæret, at

20*318

han aldrig satte sin Fod mere i Huset, hvis hun sagde et Ord. Saa havde
hun set paa ham, taget hans Haand, trykket den mod sit Hjærte og var
hurtigt gaaet ud af Stuen med Taarer i Øjnene.

En Aften i Begyndelsen af November, da de som sædvanlig sidder alene i
den hyggelige Dagligstue, kan han ikke tvinge Bekendelsen tilbage.

Han ser saa daarlig og forknyt ud, at hun — som virkelig hölder af ham,
og for hvem han er ganske uundværlig — kærligt spørger ham, hvad der
dog fattes ham, og om han er syg.

Saa bryder det løs: han siger hende det altsammen.

At han er syg, syg af Kærlighed til hende. At hun slet ikke forstaar
ham. Han har aldrig elsket nogen Kvinde uden hende — det er første
Gang, han i sit Liv tør bruge det Ord om nogen Følelse hos sig, men han
véd, at han elsker hende paa den rette Maade. Blot hun ser paa ham, er
han glad. Men han holder ikke dette Liv ud. Han er ingenting for hende,
hun bryder sig ikke det mindste om ham, aner ikke engang, hvad hun er
for ham. Og nu vil hun vredes og jage hamEN' POLITIKER.

bort! Men det faar være det samme, han kan ikke længere tie.

Han er i den hæftigste Lidenskab, aldeles ude af sig selv.

Margretes Hjærte banker voldsomt: hun holder af ham og hun gribes af en
vild Lyst til at kaste sig om hans Hals og dog éngang føie og leve
stærkt. Men hun vil ikke, hun tør ikke — ikke endnu.

Istedetfor siger hun, at hun ikke er vred, blot bedrøvet, og bedrøvet
ser ogsaa hendes blege Ansigt ud.

Nej, hun har slet ikke forstaaet det og naturligvis baaret sig galt ad.
Hun har blot glædet sig over den gode Ven, hun havde faaet — hun var jo
saa ensom — og ikke taget Hensyn til ham. Men han har ikke Lov at sige,
at han intet er for hende. Hun holder af ham — det maa han vide — og
der er ingen hun holder mere af. Som en Ven og en Broder holder hun af
ham, og hun er fortvivlet over, at hun bare forvolder ham Sorg og Pine.
Men hun er jo gift, og det kan jo aldrig blive til noget imellem dem.
Hun er saa ulykkelig —320 EN POLITIKER.

Hun rykker ham ganske nær, saa at hendes Knæer berører hans, lægger
Hovedet til hans Bryst og græder lidt. Og som hin Majaften maa han
atter lægge Armen om hendes Liv. Han bøjer sig ned og kysser hende paa'
Panden — hun rører sig ikke; paa Kinden — hun flytter ikke Hovedet: han
søger imod hendes Mund, dog hun hvisker: »ikke paa Munden!« og han maa
adlyde. Men saa kysser han hende mange Gange paa Pande og Kind, medens
hun næsten sidder paa hans Skød, og det synes at trøste dem begge.

Saa spørger hun sagte, hvorledes hun vel kunde tro, at han holdt af
hende — naar hun vidste, ja vidste, at han levede med —

Og hun vil sige Navnet. Han forhindrer hende og sværger, at han aldrig
mer vil se til nogen anden Kvinde, hvis hun vil holde af ham.

De slutter et ubrødeligt Venskab. Han skal være hendes bedste Ven paa
Jorden. Han siger, at han vil have Lov til at give hende alt hvad han
vil, og hun lover blidt at modtage hans Foræringer.

Saa spørger han, om hun ikke engang vil besøge ham i hans Hjem. Hun ser
forundret paa ham:EN' POLITIKER.

»Der hvor alle de Damer er komne?«

Han bliver skamfuld som den argeste Synder og forsikrer, at hun har
tifold Ret.

Men lidt efter hvisker han til hende, at han er jaloux paa Johan. Hun
smiler næsten umærkeligt og lægger Haanden paa hans Mund.

Saaledes sad de længe hos hinanden, fortvivlede over, at Skæbnen først
havde ført dem sammen efter Margretes Giftermaal.

Ved Aftensbordet sagde Margrete tilfældigt nogle Gange du til Tage. De
spøgte alle tre herover. Tilsidst sagde Johan:

»Hvorfor er I egentlig ikke Dus? Det var da meget rimeligere. Gode
Venner skal ikke sige dette kolde De til hinanden.«

Margrete sagde, at hun gærne vilde sige du til Tage, og saa drak de Dus
paa Stedet. Tage takkede hende med et henrykt Blik.

I de følgende Uger klagede Margrete bitterlig for Johan over Hovedpine
og Søvnløshed. Enten maatte hun sidde længe oppe, fordi hun dog ikke
kunde sove, eller ogsaa drev Hovedpinen hende tidligt iseng. I begge
Tilfælde var det slemt for312

hende, naar Johan kom sent hjem fra de mange Møder: enten vækkede hun
ham eller han hende.

Johan vidste straks Raad herfor; han foreslog, at den ene Seng skulde
flyttes ind i hans Arbejds værelse, hvor han udmærket kunde sove.

Da Tage Dagen efter kom op til Margrete, tog hun ham sagte ved Haanden,
gik hen med ham til Sovekammeret og aabnede Døren: der stod kun én
Seng. Hun lukkede hurtigt Døren igen, men han greb hendes Hænder og
kyssede dem henrykt og længe.

En Uge efter fortalte han ved Middagsbordet, at han havde opsagt sine
Værelser paa Nørrebro og lejet sig en nydelig Lejlighed ved Holmens
Kanal lige foran Huset i Laksegade.

Desværre kunde han ikke tiltræde Lejligheden før Nytaar.XV.

I Folketinget havde Oppositionen ved Tidernes Tryk begyndt at skifte
Taktik: man protesterede mindre og forhandlede mere. Denne
Fremgangsmaade, kunde man forudse, vilde give Anledning til nye
Delinger indenfor Venstre, thi den store Fører havde endnu nogen Tid
Brug for Følelsernes Politik. Hans Stilling var bleven rokket indenfor
Partiet, og han kendte de gamle Ords og de velindøvede Frasers Værdi.

Johan følte sig heller ikke tryg overfor den nye Taktik. Ikke fordi den
kom ivejen for hans egne Livsplaner, eller fordi han personlig bedre
kunde benytte en anden — langtfra! Men han var efterhaanden bleven mere
mistænksom, fordi han forstod saa lidt af, hvad der foregik. Den Tanke
plagede ham bestandigt paany, at der var noget bagved, bagved Historien
og bagved Per-324

sonerne. Bagved Historien: en uafvendelig Skæbne, der trodsede de
gængse Begreber om Ret og Magt; bagved Personerne: selviske Idéer, der,
skønt ikke uforenelige med de store demokratiske Formaal, dog
uafladeligt gennemskar de slagne politiske Veje.

Men han kunde ikke gribe hverken Ord eller Handlinger, der direkte
beviste dette Bagveds Eksistens. Det opløste sig for ham i Kendetegn,
som lod sig forklare paa mangehaande Maader.

Og saa tænkte han meget paa Folket, det store menige Folk, der heller
intet forstod af disse Rigsdagsfinesser. Det var for ham et helligt
Ord: det danske Folk. Men han mærkede altfor lidt paa Rigsdagen til den
skyldige Respekt for det danske Folk, som var øverste Dommer over den
hele Politik. Her skulde de sidde og repræsentere det danske Folk i
denne Hule af en Rigsdag! Vilde man presse et Bjærg ind i en Gryde?
Umuligt; Lergryden kunde knuses mod en Jærngryde — som sket var her i
Landet — men Bjærget bestod sandelig, og til det skulde man vende sin
Pilgrimsgang for at belæres og helliggøres.325 EN POLITIKER.

Det danske Folk! Altid forestillede han sig det som en Helhed, en Aand,
der svævede over Landet, en Kæmpe, der voksede i det Stille — altid
glemte han at dele Folket i Individer, tarvelige Eksistenser med
Gennemsnitsbegær.

Men mismodig var han, og han befandt sig altid bedst ved de almindelige
Foredrags- og Diskussionsmøder, hvor han vanligvis traf Mathilde.

Han søgte saameget stærkere hendes Selskab, som han og Margrete
egentlig saa grumme lidt til hinanden. Hun taalte aldeles ikke med sin
Hovedpine at ledsage ham til de hede, af mange Mennesker opfyldte Rum,
og han vidste vel, at en nervøs Sygelighed som hendes trængte til
lettere Adspredelser end tunge politiske Foredrag. Hun skulde spasere,
køre Ture, høre Musik og deslige. Det var en ren Lykke med Tage, som
var saa elskværdig imod hende og ofte flere Gange om Ugen tog hende med
til Koncert og Teater.

Ogsaa paa anden Maade var det unægteligt et Held med Tage som fast Gæst
i Huset. Margrete erklærede, at hun nu mageligt klarede alle Udgifter
til Husholdningen, og hun bespiste sine326

to Herrer udmærket: Folk, der arbejder meget, skal have god Næring,
sagde hun.

Ja ved Middagsbordet, dér saa' han hende akkurat, naar han da ikke kom
for sent hjem. Men ellers var han mest for sig selv eller sammen med
Mathilde.

Han havde ligefrem spurgt Margrete, om hun havde noget imod, at han
omgikkes Mathilde en Del. Ikke det mindste, havde hun svaret,
tværtimod, jeg kan godt forstaa, at du trænger til En at tale med, naar
jeg har min Hovedpine.

Saa mødtes han og Mathilde da hyppigt: et Par Gange i Efteraaret var de
endda tagne i Skoven sammen ligesom i gamle Dage.

Da Folketinget efter endt Juleferie atter kom sammen i Januar 1887,
mødtes Oppositionen pludselig uden Dags Varsel af en Opløsning.
Regeringen valgte hertil den bitreste Vintertid, der efter manges
Mening gav den gode Chancer.

Mod i Hu gik Johan hjem. Selv om han stolede paa den gode Sag og paa
sin egen Valgkreds, kunde man dog ikke med absolut Sikkerhed indestaa
for Udfaldet. Højre havde rustet sig stærkt siden sidste Valg, og uden
adskillige An-EN' POLITIKER.

strængelser og mange Møder vandtes ingen Sejr. Men hvad! Han var vant
til at tale, Bønderne kendte ham og holdt af ham, og Grundloven og
Retten var gode Forbundsfæller.

Han traf Margrete læsende paa Sofaen i en fransk Roman — som altid
nydeligt paaklædt — og fortalte hende Nyheden.

Hun saa' roligt op fra Bogen og sagde:

»Se, se! Saa skal du vel afsted?«

»Ja, nu telegraferer jeg om Møder og saa rejser jeg om otte Dage.«

Det er stygt Rejsevejr!«

»Aa, det bider ikke paa mig!«

»Du bliver da valgt igen?«

»Jeg haaber det. Men hvem kan vide!«

Hun betragtede ham skarpt:

»Hvad skal det sige! Er der nogen Fare?«

Han sagde med en modløs, træt Mine:

»Højre er vistnok vokset i Kredsen.«

»Det vil sige, at du ikke bliver valgt.«

»Vist ikke,« svarede han noget utaalmodige »jeg klarer mig nok: Kredsen
er jo sikker.«

Han vilde gaa ind i sit Værelse, men i det Samme ringede det.

»Er det Tage?« spurgte Johan.328

»Nej, han kommer ikke saa tidligt, Klokken er først fire — du véd, vi
skal se den nye Revy sammen iaften, men maaske gaar du nu ikke med.«

Johan kom ikke til at svare, thi Døren gik op, og Mathilde Rørby
traadte ind.

Det var yderst sjældent, hun aflagde Besøg hos Margrete, hvem hun nu
afskyede mer end nogensinde, efterat den fordums Elev var bleven saa
saare kjøbenhavniseret af Tage. Mathilde havde store Mistanker til ham
og Margrete, men kunde ingen Vej komme med dem: hun var overbevist om,
at Johan aldrig vilde tro hende, hvis hun søgte at aabne hans Øjne, saa
Resultatet af et saadant Forsøg blot vilde blive en Hædersmands Vrede
over en lumpen Angivelse.

Men idag vilde hun træffe Johan. Saasnart hun hørte om Folketingets
Opløsning, maatte hun se ham, syntes hun, og erfare, hvorledes det stod
for ham. Hun tænkte, at han ogsaa trængte til at tale med hende.

Det gjorde han tydeligvis. Margrete, som ikke rejste sig fra Sofaen paa
Grund af sin Hovedpine, saa' med Interesse, hvormeget livligere han
blev i Mathildes Nærværelse. Hun spurgte omEN' POLITIKER.

alle de rigtige Ting: Partibeslutninger, Fællesudtalelser, Kandidater,
Møder o. s. v.

Da Mathilde efter et Kvarters Forløb rejste sig for at gaa, sagde Johan
straks, at han vilde følge hende.

»Vi skal jo ikke spise endnu?« sagde han til Margrete.

Denne virrede en Smule med sit smukke Hoved og svarede blot: »Gaa du
kun, min Ven!«

Og saa gik de. Margrete saa' efter dem, strøg lidt ned ad sin Kjole,
som om hun rystede et Par visne Blade af sig, og læste roligt videre,
indtil Tage kom.

Han syntes ikke at blive synderlig ked af, at Johan skulde rejse til
Valg, heller ikke af Udsigten til, at han ikke tog med om Aftenen. Men
i den sidste Forventning skuffedes Tage, thi da Johan sent paa
Eftermiddagen vendte tilbage — de to andre havde forlængst spist —
erklærede han bestemt, at han vilde med: baade trængte han til
Adspredelse af den letteste Natur, og desuden vilde han da overvære
Opførelsen af sin Vens dramatiske Værk.

Det var nemlig Sagen: den nye Revy skyldtes Tages literære Interesser;
dog var han ikke alene om320

denne sin Aandsfrembringelse. Det Bekendtskab, som han ved hint Selskab
hos Johan havde stiftet med Provinserne, havde vist sig frugtbringende
for den danske Literatur. Revyen var udsprungen af hans og Provinsernes
forenede Kræfter. Hans Medarbejderskab var i alt Fald offentligt en
Hemmelighed — paa Grund af hans Stilling i Banken — men privat vidste
mange den Ting, hans gode Venner først og fremmest.

De tog derud alle tre.

— Ikke uden Spænding sad Tage ved Margretes Side; skønt denne Revy
ingen Livssag var for ham, vilde han dog saare nødigt, at det skulde
gaa galt. Han havde jo ofte før skrevet Smaating til Selskabsbrug, og
de havde gjort stor Lykke; men dette var noget andet: et rigtigt Teater
og et betalende Publikum.

Han kunde sparet al Ængstelse, Der var ikke Menneskeforstand i hans og
Provinsernes Revy, men der var nogle ret gode Viser og tilstrækkelige
Slagord og Brandere, der gik i Publikum som sød Mælk. Tilskuerne rentud
hylede af Begejstring, hvergang en ferm Kupletsanger og et tykt
Fruentimmer, der lignede en Sælgekone, udhvislede eller udbrølte de
braadløse OrdEN' POLITIKER.

til støjende Melodier. Revyen ansaas for venstre, da den vovede midt i
Kjøbenhavn at gøre en Smule Spøg med Højres Personer, men den løskøbte
samtidigt denne Dristighed ved kraftige Anfald af den gængse Art mod
Venstre.

Revy'ens Held var uomtvisteligt. En Mængde nette Herrer og Damer af
Kjøbenhavns sikreste Teaterpublikum forsikrede hinanden ved Bortgangen,
at de havde moret sig storartet, og beundrede højligt Tages og hans
Medarbejders glimrende Vittighed. Utvivlsomt var netop denne Aandsføde
allerbedst afpasset efter deres Smag og Dannelse.

Ogsaa Margrete var glad over, at Tages Revy gjorde en saa overordentlig
Lykke, som den fortjente. Hun fandt en eneste Vise adskilligt
morsommere end hele Rigsdagstidende ; alligevel var hun ikke ganske
veltilmode under Forestillingen. Det generede hende ikke, at Kamilla
Jørgensen paraderede i Nærheden af dem, thi hun vidste bestemt, at alt
var forbi mellem Tage og hende, men derimod —

Derimod var der oppe paa Scenen en ung Pige, snart i Ro-Kostume, snart
i Svaledragt, men overordentlig smuk, hvad hun saa tog paa eller

af. Hun vakte øjensynligt stor Beundring hos Herrerne, men ligesaa
sikkert var det, at hun kun havde Øje for Tage. Margrete var vis paa,
at hun ikke tog fejl: den smukke Svale koketterede uafladeligt med
Tage.

Hun pintes derved, men lod sig ikke mærke med noget under
Forestillingen.

Da den var endt efter utallige Fremkaldelser, førte Tage sine to Gæster
hen til en Restaurant i Nærheden, hvor han havde bestilt Værelse og
Souper.

Her fik Johan Munden paa Gled og udbredte sig i lydelige Lovtaler over
Tage. Han var overbevist om, at saadan en Revy gjorde stor Nytte,
virkelig politisk Nytte, fordi den fik Tag i et Publikum, der ellers
ikke lod sig paavirke.

»Det er en god Gærning den Revy,« sluttede han, »Skaal Tage og til
Lykke.«

»Ja selv Lykke til med Valget,« svarede hans gode Ven, og de klinkede
og drak hjærteligt med hinanden.

Margrete var paafaldende tavs ved Bordet og klagede over Hovedpine. Da
de skulde køre hjem, og Johan lige havde tændt sin Cigar,EN' POLITIKER.

bad Margrete ham kaste den og ikke ryge inde i den lukkede Vogn. Hun
kunde ikke taale Røgen.

»Nej, men saa sætter jeg mig paa Bukken og damper væk,« sagde Johan,
»det er meget rimeligere end at kaste saadan en fin Cigar bort.«

Og han steg op paa Bukken, medens Tage hjalp Margrete ind i Vognen og
satte sig hos hende.

»Har du virkelig Hovedpine, du Stakkel?« sagde han ømt.

»Ja,« lød det sagte Svar.

Han vilde nærme sig hende, lægge sin Arm om hendes Liv, men hun rykkede
tilbage.

»Du er vred paa mig,« sagde han, »hvorfor?«

»Nej, jeg er ikke.«

»Jovist, sig mig Grunden!«

Saa pludselig sagde hun:

»Du véd godt, at hun koketterede med dig! Kender du hende?«

Han forsøgte slet ikke at nægte; tværtimod han smilede lidt
triumferende i Mørket:

»Ja, vist kender jeg hende, jeg har set hende ved Prøverne.«

»Og talt med hende?«

»Naturligvis!«324

Istedetfor at svare lagde Margrete sig tilbage i Vognen og gav sig til
at græde, forstod Tage. Han tog hurtigt hendes Haand og spurgte hende,
hvorfor hun var saa ubarmhjærtig imod ham. Han kunde ikke udholde denne
Tilværelse, saa lidenskabelig han elskede hende. Om hun da altid vilde
behandle ham grusomt og jage ham til andre Kvinder? Om hun aldrig vilde
være hans?

»Er jeg virkelig saa grusom, min søde Ven!«

Deres Læber mødtes — for første Gang — i et langt Kys. Saa spurgte han
skælvende:

»Naar vil du komme til mig?«

»Snart, snart!«

Og atter drak han hendes Kys.

Otte Dage efter rejste Johan til sin Valgkreds. Da han tog afsted om
Morgenen, var hans Kone endnu ikke staaet op. Han gik ind i
Sovekammeret til hende og bød Farvel. Hun ønskede ham lykkelig Rejse.

Januar stod det Aar paa med stræng, endog usædvanlig voldsom
Vinterkulde, bidende Vind og sande Sneskred. Hun lagde Mærke til,335 EN

at han kun havde sin gamle Ulstercoat til Rejsen, den han bar i
Forlovelsestiden.

Lidt efter stod den unge Frue op og kaldte paa Tjenestepigen, hvem hun
spurgte, om Ane ikke havde Lyst til at rejse en otte Dages Tid hjem til
Frederiksværk, medens Herren var borte. Hun behøvedes ikke under
Herrens Fraværelse, da Hr. Schrøder ikke vilde spise hos dem i de Dage.

Det vilde Ane gærne, og Klokken fem rejste hun. Margrete sagde, at hun
vilde skrive, naar Ane skulde komme hjem.

Da Pigen var borte, tilbragte den unge Frue en Timestid i sit
Sovekammer og kom saa frem. Hun var paaklædt til at vove sig ud i den
strænge Kulde: hun bar en stor Forværkskaabe, som indhyllede hende fra
Skuldrene og ned til Fødderne, der ståk i Pelsværksstøvler; paa Hovedet
havde hun en lille Søløveskindshue og omkring Ansigtet havde hun viklet
et tæt sort Slør.

Hun lukkede Døren omhyggeligt efter sig og gik med lette Trin ned ad
Trappen. Sne-flokkerne piskede hende imøde, men hun havde kun faa
Skridt at gaa.326

Da hun smuttede ned ad Smaagaderne mellem Laksegade og Holmens Kanal,
vendte mer end en ung Mand sig efter den slanke formummede Skikkelse,
der skred saa forjættende igennem Sneføret, og det Suk kom paa hans
Læber: »den Lykkelige!«

Og lykkelig er ogsaa han, der venter hende i sin lune Stue. Klokken er
nær seks, han gaar ud og stiller sig med bankende Hjærte ved sin
Entrédør og lytter: jo, nu hører han nogen komme, og en Kaabe strejfer
Trappens Trin. Han lukker op: det er hende.

I et Nu drager han den sorte slanke Skikkelse ind i sin varme Stue:

»Velkommen, velkommen«, jubler han.

Hun siger:

»Luk Øjnene et Sekund.«

Han adlyder. Kaabe, Hue, Slør, Pelsstøvler rives af.

»Nu«, siger hun.

Han ser — og ser! Der staar hun i sølvhvidt Atlask, der sidder stramt
om hende, glat foran, saa Benets Form næsten skimtes, men med et Sus af
Sløjfe og Slæb bagtil. Kjolen er ikke nedringet, men har et trekantet
Udsnit, hvorimod Korsettet presser hendes unge stolte Barm. OgEN'
POLITIKER.

Ærmer har Kjolen ikke, de nøgne Arme ligger blændende hvide mod det
hvide Atlask. Hendes skønne blonde Haar vælder i en Guldstrøm ned over
Skuldrene. Hun straaler som Sølv og Guld — Solens Datter!

Han stirrer henrykt paa hende. Saa siger hun: »Her har du mig — for
hele Livet!« Det giver et lille Ryk i ham ved disse Ord, hvis Vægt han
dunkelt aner. Men om det gjaldt hans Liv, vil han ikke undvære de
kommende Timer, og han drager hende til sig og kysser hende.

Hun bøjer Hovedet lidt tilbage og spørger: »Sig mig, Tage, hvad var
det, du sagde til Johan om Eftermiddagen paa min Bryllupsdag? Kan du
ikke huske det?«

Han er lidt forundret, men husker det og fortæller hende, hvad hun vil
vide. Hun nikker lidt og smiler. Saa siger hun: »Vi to skal ikke
tilsøs!«

og rækker ham atter sine Læber.

Imens gik Johan med Istransport til Jylland; Rejsen var lang og
besværlig, og de Dage, der fulgte, næsten endnu længere og
besværligere.328

Han holdt en Mængde Møder, ethvert Sted, hvor han kunde overkomme,
undertiden to om Dagen. Fra de allerfleste udeblev Baronen, hans
Modstander denne Gang ligesom forrige. Det lik nu endda være, men
Ulykken var, at Befolkningen ogsaa mødte sparsomt. Endel beroede denne
Tilbageholdenhed vel paa det daarlige Vejr, endel vist ogsaa — som
Provinsreferenten bemærkede — paa Vælgernes Kendskab til den politiske
Situation: de var oplyste om alt ved mange tidligere Møder, og selv Hr.
Gerner kunde næppe finde meget Nyt at berette.

Unægteligt, han holder egentlig den samme gamle Tale paa hvert eneste
Sted.

Men medens Venstrevælgerne saaledes synes mindre ivrige, har Johan en
sikker Følelse af, at Højre arbejder stærkt. Herregaardene staar i
Spidsen for en virksom Underhaands-Agitation. Ingen Godsejer holder sig
længere fornemt tilbage, ingen viser sig ligegyldig overfor Folkenes
Stemmegivning. Der køres omkring, spørges ud og drives paa, alt hvad
Rigdom og Indflydelse orker.

Johan ængstes noget, da han ikke mærker en lignende Energi hos Jens
Pedersen Holsted. Bevares, Kredsens demokratiske Leder er sikker339 EN

nok paa Valgdagen, han vil være Stiller selv og sørge for sit Sogn. Men
der er ikke den Sejersro over Jens Peders', som Johan engang før har
set. Han udtaler kun, at det gaar vel nok, og at der vist ingen Fare er
paa Færde, men alt med et lille Forbehold.

Og saa synes Johan at læse en Art Bebrejdelse i Jens Peders' Miner og
Adfærd. Han ligesom antyder, at Folketinget ikke har udrettet det, som
Vælgerne var berettigede til at vente af deres Tillidsmænd, at der har
manglet Mod og Tillid til den gode Sag paa Rigsdagen, medens Folket saa
sikkert stolede paa sin Ret. Johan tænker paa, at det danske Folk
vistnok har ventet en skarpere Protest mod den grundlovsbrydende
Regering. Han mærker ogsaa, at Jens Pedersen Holsted særlig synes
misfornøjet med Hovedstadens Stilling: Kjøbenhavnerne har skuffet ham.

Der er dog ikke Tid til videre Refleksioner, naar der skal tales
saameget offentligt og privat, som Valgagitationen fordrer af Johan.
Men langt om længe gaar Dagene, og mødig stiger Johan op paa
Valgtribunen ved Siden af den uforstyrrelige Baron.

For sidste Gang opfordrer han Vælgerne til Udholdenhed i Kampen. Det
gælder det danske330

Folks Tilværelsesret som myndigt selvstyrende Folk — Valget staar
mellem Trældom eller Frihed, og han minder om den franske Revolutions
store Principer: Frihed, Lighed og Broderskab.

Mindre højtideligt taler Baronen. Han efterviser Venstres Uformuenhed i
Magtspørgsmaalet og erklærer Højre villigt til et for begge Parter
hæderligt Forlig.

Ved Kaaringen valgtes Johan.

Da han saa' de mange Hænder, der raktes ivejret for ham, faldt der Ro
over hans Sind. Saa var da denne Møje ikke forgæves.

Baronen forlangte skriftlig Afstemning. Denne varede i flere Timer.
Johan sad paa Hotellets Gæstestue mellem en Del Bønder, da
Venstreredaktøren kom ind med en ret forfjamsket Mine.

Johan saa' op og blev urolig ved Mandens Udtryk.

»Er der noget paafærde?« spurgte han.

»Der er — der er det«, sagde den anden, »at der gaar det Rygte, at
Stemmerne næsten er lige. Det skal komme an paa ganske faa, og der
drives endnu Folk ind fra Her.regaardene.«

Johan blegnede og skyndte sig ud i det Frie. Han vilde ikke selv begive
sig hen til Liste-EN' POLITIKER.

førerne, men hyppigt kom Folk hen til ham og gav ham Besked saa om det
ene, saa om det andet Sogn. Altid næsten lige Stemmer.

Klokken fire endte Afstemningen. Ti Minuter efter forkyndtes
Resultatet: Baronen var valgt med 1353 Stemmer, Johan havde faaet 1327.
Venstre var sunket og Højre steget med et Par hundrede Stemmer.

Johan maatte holde sig stiv, tale med mange Folk, undersøge Aarsagerne
til dette mærkelige Resultat, modtage Kondolation af Venstreredaktøren
og — gaa til Gilde. Det var uundgaaeligt. Gilde skulde der være, og der
blev ikke drukket én Skaal mindre, fordi Johan var faldet, end om han
var bleven valgt, og selv de bedrøvelige Efterretninger fra adskillige
Valgkredse, der modtoges under Fællesspisningen, gjorde intet dybere
Skaar i Gilde-Lystigheden.

Johans Skaal udbragtes med Haab om bedre Lykke næste Gang.

Han svarede med en Skaal for det danske Folk, som var den øverste
Dommer i alle Ting. Hvis han var faldet for en Folkedom, da var der
sket ham Ret, men han troede ikke, at man kunde kalde Godsejerstemmer
for en Folkedom.332

Jens Pedersen talte for skarp Protest mod Ministeriet.

Da Johan den næste Dag sad i Kupéen og stirrede ud over de trøstesløse
Snemarker, sank han sammen. Han syntes, at hans Liv var knust.

Han skulde vende tilbage til Kjøbenhavn som en slagen Mand — vende
tilbage til hvad? Til at blive Cand. phil. Gerner, Timelærer uden
Timer. Men Timer maatte han søge, thi han havde ingen anden Udvej til
at ernære sig og sin Hustru.

Om han blot havde! Gid han forstod et Haandværk eller noget med Handel,
hvorved han kunde tjene Penge! Men intet, intet! Eller gid han ejede et
Stykke Jord til at dyrke som enhver Bonde dyrker sin Jord, kunde passe
Køer og Svin, vogte paa Vind og Vejr, saa og høste — ja saa og høste!

Han véd ikke, om han saar; men han synes saa bestemt ikke, at han
høster, saaledes som nu hans Liv gaar og skal gaa med Timelæsning — et
Liv i Timer, der ikke former sig til et Dagværk.EN' POLITIKER.

Møller og Gaardejer Jens Pedersen Holsted, Sogneraadsmedlem og
Amtsraadsmedlem, han kan sagtens! Han sidder paa sin gode Gaard, og
hans Mølle maler ham Guld og Indflydelse hver evige Dag, og Jens
Peders' er en sikker Mand, der aldrig falder, enten saa Politiken gaar
op eller ned.

Naar han tænker paa Jens Pedersen Holsted, den myndige Herre, kommer
der en bitter Følelse op i Johans Sjæl. Hvad vedgaar det egentlig denne
Mand, enten Ministeriet hedder saa eller saa? Hvad ondt lider han, om
Ministeriet bryder Loven? Sidder han ikke lige mægtig paa sin Gaard, i
sit Sogn, i sit Amt, agtet og søgt af alle, en Pryd for sin Stand, en
dansk Bonde af den rette Slags! Ingen bebrejder ham nogetsomhelst: gaar
det galt i Politik, eidet Førernes Skyld; gaar det godt, er det hans.
Han tør ikke udsættes for Kritik, han er jo selve det danske Folk.

Det danske Folk! Hvordan var det! Et Folk, der værner om sin Frihed, er
uovervindeligt. Paa Udholdenhed beror Sejren. Ja, hvad er det egentlig
at holde ud!334

Hvordan holder Jens Pedersen Holsted ud?

Dette Spørgsmaal formaar Johan ikke at besvare, og hans Tanker gaar i
Ring, træt og ulykkelig som han er. En Ting hamrer sig fast i hans
Bevidsthed : han vil intet mere have med Politik at skaffe, han
forstaar sig ikke derpaa, magter hverken den fine Taktik eller det
store Slag — det har jo vist sig: han tabte Slaget.

Nu skal han søge Timer i Kjøbenhavn — til andet duer han jo ikke — og
være sig selv nok.

Da Johan om Eftermiddagen kom til sin Bolig, var det ikke mange Timer
siden, at hans Kone, og endnu færre siden, hans Tjenestepige var kommen
hjem.

Han gik ind i Stuen til Margrete, der ventede ham læsende.

»Ja, her har du mig«, sagde han og forsøgte at smile, »det gik galt.«

Hun saa' koldt paa ham og sagde:

»Det var slemt!«

»Det var ikke mange Stemmer, der gjorde Udslaget.«

»Nej, men det var nok!«EN' POLITIKER.

Der blev en lille Pavse, medens han kiggede i nogle Aviser; saa spurgte
hun: »Hvad vil du nu?«

»Søge Timer!« svarede han kort, rejste sig og gik ud af Stuen. Hun trak
med Foragt Mund-vigerne ned. Hun mindedes uvilkaarligt Tages Vittighed
efter Johans Nederlag: »Johan uden Land«, havde han sagt.

Men endnu samme Aften fik Johan Besøg af en politisk Bekendt. Det var
en lille Mand, som var saare ivrig i den kjøbenhavnske Bevægelse, altid
fuld af Vilje og Energi. Han kom resolut ind til Johan og spurgte
straks:

»Humøret er vel ikke daarligt?« Johan benægtede dette, og den anden
fortsatte strængt:

For det gaar sandelig ikke an at hænge med Hovedet, nu maa der tages
fat for Alvor.«

Og han udviklede for Johan, at naar ogsaa kjøbenhavnske Valgkredse var
tabte, kom det deraf, at der ikke var holdt Møder nok. Men især deraf,
at der ikke var danset nok til Møderne. Der maatte aldrig være et
politisk Foredrag eller en Diskussion uden med efterfølgende Dans. Det
vilde Folk have, Folk vilde more sig, og man33 6

maatte bare ikke fornemt eller mageligt holde sig tilbage.

Han gik ikke, forinden han havde aftvunget Johan Løfte om et Foredrag
til det første Møde i en Vælgerforening. Han paastod, at Johan vilde
trække udmærket, netop fordi han var falden.

Hvad hjalp det at stride imod! Johan kunde næppe, han vilde heller
ikke. Naar Folk vilde danse, maatte der jo gøres Musik.XVI.

En smuk Søndag i Julimaaned holdt den nydeligste Landauer foran et Hus
i Laksegade; Vognen var saa stadselig og Kusken saa herskabelig, at en
Ukyndig kunde tage Vognen for et Selvejerkøretøj.

Den fine Kusk knaldede nogle Gange med Pisken, et Hoved blev stukket ud
fra et Vindue paa tredje Sal og nikkede ned.

Lidt efter kom tre Personer sammen ud af Huset. De to, der skulde køre
i den galante Vogn, var en ung Mand og en ung Dame, smukke Mennesker
begge to og yderst elegant klædte. Hun gul fra Top til Taa, gul Hat,
matgul Silkekjole, en aabentstaaende Trøje, indenfor hvilken Barmen
strammes mod en Vest af gult Atlask,

En Politiker.

gul Kniplingsparasol — et stilfuldt og enkelt Toilette. Han graalilla
med en blændende Manchetskjorte og enorme Silkeopslag paa sin korte,
stramme Frakke.

De satte sig i Landaueren, vinkede Farvel til deres Ledsager og kørte
ned til Kongens Nytorv, hvor deres Vogn føjede sig ind i det Tog, som
drog til Væddeløbet ved Eremitagen.

Den, til hvem de sagde Farvel, var en lidt foroverbøjet Mand med
graasprængt Haar og Skæg og et alvorligt Ansigt. Han begav sig paa sin
Fod ud imod Amager, hvor han i Sundbyøster skulde holde et Foredrag om
den store franske Revolution, hvis Hundredaarsfest nærmede sig.

Han gik ned ad Laksegade den modsatte Vej af den, Vognen kørte. Foran
ham skred to Gendarmer, hvis blaa Uniformer glinsede i Solskinnet, men
han saa' dem ikke, han tænkte paa sit Foredrag og paa sin Tale ved
Fællesspisningen, hvor han vilde sige nogle Ord om den politiske
Situation, og hvor han haabede at træffe en god Veninde, med hvem han
kunde følges tilbage til Kjøbenhavn.EN POLITIKER.

Han havde meget at tale med hende om, da han just den Dag havde
modtaget adskillige Opfordringer angaaende sit Kandidatur til næste
Valg.

Han agtede at stille sig paa en skarp Protestpolitik.

